[#نصيحة\_من\_خبير](https://www.facebook.com/hashtag/%D9%86%D8%B5%D9%8A%D8%AD%D8%A9_%D9%85%D9%86_%D8%AE%D8%A8%D9%8A%D8%B1?__eep__=6&__cft__%5b0%5d=AZXq6JyluQdMJEvJtpQBkimpbl1VaB8LSwhp1t_es047vnJjA6zrPaVxB1_8r-G5zztWoRiujf1Sz43O0mGi6mM_-dxyjvV2jxUBkuFzZ5GUUd4XgrggjmfsRl0vjWQd67nkdL1lIWBUU3qyI69yPRp6EH9mFuV7gustte1XAh5-uBjbaKTPbe-IzAjCOKdyTCWYtKmHXD3zab3oO5Y_cnTT&__tn__=*NK-R)

-

مين خرج من داره - زاد مقداره

-

مين خرج من داره - راح الجامعة - اتعلّم

-

قال تعالى

فلولا نفر من كلّ فرقة منهم طائفة ليتفقّهوا في الدين ولينذروا قومهم إذا رجعوا إليهم لعلّهم يحذرون

-

مين خرج من داره - لقى مكان يحقّق فيه هدفه

-

هجرة الرسول صلّى الله عليه وسلّم كانت الفتح الأوّل - وعلى تاريخها - أرّخ سيّدنا عمر بن الخطّاب رضي الله عنه لبداية تاريخ الإسلام - التقويم الهجريّ

-

الدهب في باطن الأرض زيّه زيّ التراب - اللؤلؤ في أعماق البحر زيّه زيّ الصدف

-

اللبن عند الفلّاحة لا قيمة له في بيتها - لو راحت بيه السوق - بقى له قيمة

-

لو راح معمل أجبان - بقت له قيمة أكبر

-

لو عملته جبنة قريش وسافرت باعتها في البندر - بقى له قيمة أكبر وأكبر

-

لو اتصدّر - بقت قيمته أضعاف مضاعفة

-

منتجات كتير بنستوردها - هيّا في بلادها ببلاش

ومنتجات كتير عندنا ببلاش - لو صدّرتها - هتبقى بفلوس

-

فيه بلاد اليوسفيّ بيتباع فيها بالواحدة - والواحدة دي بفلوس - بنصف دولار مثلا

يعني سفانداية ب 25 جنيه !!

-

ليه ؟!

عشان خرجت من دارها

-

مين خرج من داره - خد المخاطرة - حقّق الربح

المخاطرة يعني ريسك - من أصول كلمة ( ريسك ) الإنجليزيّة - كلمة ( رزق ) العربيّة

-

حتّى الصيّاد - الحطّاب - لمّا بيخرج من داره - بيحقّق الربح - بيرزق

فما بالك لو مسافر تعمل بيزنس

-

عميل قال لي مرّة

إحنا عملنا أوّل مطعم بيتزا في الزقازيق - كان بيتّصل بينا مكتب المحافظ شخصيّا يطلب بيتزا

-

فده واحد خرج من داره - راح إيطاليا - شاف البيتزا - جات له الفكرة

فالسفر - مصدر من مصادر الأفكار

-

فبقت نصيحة ثابتة - كسولة - بقولها لعملائي

عاوز أفكار جديدة - سافر - وخد أفكار جديدة من السوبر ماركتات برّه

-

نصيحة ثابتة حاجة كده زيّ ما الدكتور يكتب لك مضادّ حيويّ احتياطيّ في الروشتّة

نصيحة كسولة يعني احنا لسّه هنفكّر !!

-

سافر يا بيه - وهتلاقي الأفكار بتاعة 20 سنة عندنا قدّام - موجودة ع الرفّ عندهم دلوقتي

تعالى قلّد وبيع

-

عاوز أفكار - سافر

عاوز فرص - سافر

مين خرج من داره - زاد مقداره

-

ولا عزاء للّي سابوا الفكرة وقفشوا في هيّا ( من ) - ولّا ( مين )

دوا ركبوا قطر ستّة الّا تلت وسافروا بردو - لعلّها فائدة لهم

مستريح ومستراح منه

-

قال الإمام الشافعيّ رحمه الله

-

إرحل بنفسك من أرض تضام بها - ولا تكن من فراق الأهل في حرق

فالعنبر الخام روث في مواطنه - وفي التغرّب محمول على العنق

والكحل نوع من الأحجار تنظره - في أرضه وهو مرميّ على الطرق

لمّا تغرّب حاز الفضل أجمعه - فصار يحمل بين الجفن والحدق