نعمل اللي [#علينا](https://www.facebook.com/hashtag/%D8%B9%D9%84%D9%8A%D9%86%D8%A7?__eep__=6&__cft__%5b0%5d=AZVS-LOAIyP0adwBnh8h4Y5Zvm7iZWZvfNXEGXDYjH0GI_fvGTj7xfT_Fnj4Usp3aqZ3pIGUuA0u0ZYveo8sgTqFsONei-H-tV3R09GhZgvHzrju0MtFA59qyuSZQzFxDmhb7tkiJE4hSAJDEiXq6XRcf71SLCZQ3QZhAnbxBtXKS2h-rkmug5-1zulXFChDrm4&__tn__=*NK-R) - ولّا اللي [#نقدر\_عليه](https://www.facebook.com/hashtag/%D9%86%D9%82%D8%AF%D8%B1_%D8%B9%D9%84%D9%8A%D9%87?__eep__=6&__cft__%5b0%5d=AZVS-LOAIyP0adwBnh8h4Y5Zvm7iZWZvfNXEGXDYjH0GI_fvGTj7xfT_Fnj4Usp3aqZ3pIGUuA0u0ZYveo8sgTqFsONei-H-tV3R09GhZgvHzrju0MtFA59qyuSZQzFxDmhb7tkiJE4hSAJDEiXq6XRcf71SLCZQ3QZhAnbxBtXKS2h-rkmug5-1zulXFChDrm4&__tn__=*NK-R) ؟!

-

من حوالي يومين كتبت بوست إنّك عشان تقول إنّك عملت اللي عليك - من واجبك تسأل المتخصّصين الأوّل عشان همّا يقولوا لك على اللي عليك فعلا - ف وقتها - لو عملته - تقدر تقول إنّك عملت اللي عليك

-

لكن

لقيت الموضوع فيه تفصيلة أكتر - ألا وهي - هل أنا مطلوب منّي أعمل ( اللي عليّا ) - ولّا أعمل ( اللي أقدر عليه )

-

والإجابة اللي وصلت لها هيّا إنّك مطلوب منّك ( تعرف ) اللي عليك - و ( تعمل ) اللي تقدر عليه

-

طاب وهتعرف اللي عليك ازّاي ؟!

إسأل المتخصّصين

-

يبقى جملة ( إسأل المتخصّصين ) دي - كانت إجابة سؤال ( أنا ازّاي أعرف اللي عليّا ) - مش سؤال ( إيه اللي المفروض أعمله )

-

بعد ما تسأل المتخصّصين - وتعرف اللي ( المفروض ) تعمله - بتيجي المرحلة التانية وهي مرحلة ( اللي تقدر تعمله )

-

وهنا إحنا بنحاكمك لنفسك

-

يعني إيه ؟!

يعني ما حدّش فينا يقدر يقول لك إنتا تقدر تعمل كذا - إحنا نقدر نقول لك ( إنتا المفروض تعمل كذا ) - لكن ( إنتا ) - و ( إنتا فقط ) اللي تقدر تحدّد إنتا ( تقدر ) تعمل إيه من المفروض ده

-

إذا كان المفروض تعمل مثلا 15 حاجة

وانتا تقدر تعمل 10 حاجات

فأصبح واجبك همّا ال 10 حاجات دول - مش ال 15

لكن - واجبك بردو إنّك ( تعرف ) ال 15

-

طيّب

لو عملت 8 من ال 10

هنا التقصير بقى

-

تقصيرك بيكون في النقطتين اللي كنت تقدر تعملهم وما عملتهمش - مش في ال 5 نقاط اللي كنت عارفهم - لكن ما تقدرش تعملهم

-

قال تعالى

لا يُكَلِّفُ اللَّهُ نَفْسًا إِلا مَا آتَاهَا

-

وقال رسول الله صلّى الله عليه وسلّم

ما نَهَيْتُكُمْ عنْه فَاجْتَنِبُوهُ، وَما أَمَرْتُكُمْ به فَافْعَلُوا منه ما اسْتَطَعْتُمْ، فإنَّما أَهْلَكَ الَّذِينَ مِن قَبْلِكُمْ، كَثْرَةُ مَسَائِلِهِمْ، وَاخْتِلَافُهُمْ علَى أَنْبِيَائِهِمْ

-

ف الآية - والحديث - صريحان في أنّك مطالب بعمل ( اللي تقدر عليه ) - مش ( اللي المفروض تعمله ككلّ )

-

لا يكلّف الله نفسا إلّا ما آتاها - ف لو فيه حاجة خارج ما أوتيت - ف إنتا غير مكلّف بيها

-

و ( افعلوا منه ما استطعتم ) - يعني اللي خارج استطاعتك ما تفعلوش

-

ولاحظ إنّه عليه الصلاة والسلام في فقرة النهي ما قالش ( وما نهيتكم عنه فانتهوا عمّا استطعتم منه ) !!

-

فانتا مطالب تعمل ( اللي تقدر عليه من اللي المفروض تعمله )

-

لكن - في كلّ الحالات - إنتا مطالب بردو بإنّك ( تعرف ) اللي المفروض تعمله - بحيث - لو استطاعتك زادت بعد كده - تكون عارف إيه النقاط الجديدة اللي أصبحت واجبة عليك دلوقتي بعد زيادة استطاعتك