بمناسبة الأخّ اللي بيقول لي ( هوّا انتوا بتقيّموا الناس بالفلوس ؟! )

-

خلّينا نعيد ونكرّر ونؤكّد على بعض المفاهيم

-

أوّلا /

-

الفلاح هو تحقيق الهدف [#الجيّد](https://www.facebook.com/hashtag/%D8%A7%D9%84%D8%AC%D9%8A%D9%91%D8%AF?__eep__=6&__cft__%5b0%5d=AZVF4zIEAg1maheRXGHxOOFhspvEff5e-x2WEftwW-LamT90il7kLAcP_ysIDGOHA4DP_JIJF0soRLqn40sgQkSIZ7uKFcKIf90Km-Qb_a_EceDzcBDMLMmhoWvfLhKN_awOYKnhWSPCWUGq5RIS8h3RcLeRUEiiLp09oDAcI3KRNSZggjPA-hu_HCrJJrjx6UM&__tn__=*NK-R)

-

معيار الجودة إيه ؟

مش موضوعنا

لكن ببساطة

الدين

ثمّ العرف والأصول والأخلاق

ثمّ القواعد والمنطق والقوانين

-

لكن - زيّ ما قلت لك - مش موضوعنا

-

ثانيا /

-

النجاح هو [#تحقيق](https://www.facebook.com/hashtag/%D8%AA%D8%AD%D9%82%D9%8A%D9%82?__eep__=6&__cft__%5b0%5d=AZVF4zIEAg1maheRXGHxOOFhspvEff5e-x2WEftwW-LamT90il7kLAcP_ysIDGOHA4DP_JIJF0soRLqn40sgQkSIZ7uKFcKIf90Km-Qb_a_EceDzcBDMLMmhoWvfLhKN_awOYKnhWSPCWUGq5RIS8h3RcLeRUEiiLp09oDAcI3KRNSZggjPA-hu_HCrJJrjx6UM&__tn__=*NK-R) الهدف

مش مهمّ هنا جيّد ولّا مش جيّد - ولكن المهمّ هو التحقيق

-

ثالثا /

-

هل الفلوس مهمّة ؟!

-

الفلوس مهمّة في الفلوس

-

يعني

لو بتسألني عن معيار النجاح في الفلوس

هقول لك - هو الفلوس

-

حضرتك عامل مشروع بتبيع بزّازات مثلا

إزّاي أحكم على المشروع ده إذا كان ناجح أو مش ناجح

هاحكم عليه بالفلوس

-

بسّ انا بفيد المجتمع

-

يبقى من الأوّل حدّد هدفك معايا

هل انتا عامل المشروع عشان تفيد المجتمع

حلو جدّا

يبقى هقيّمك بمقدار [#تحقيق](https://www.facebook.com/hashtag/%D8%AA%D8%AD%D9%82%D9%8A%D9%82?__eep__=6&__cft__%5b0%5d=AZVF4zIEAg1maheRXGHxOOFhspvEff5e-x2WEftwW-LamT90il7kLAcP_ysIDGOHA4DP_JIJF0soRLqn40sgQkSIZ7uKFcKIf90Km-Qb_a_EceDzcBDMLMmhoWvfLhKN_awOYKnhWSPCWUGq5RIS8h3RcLeRUEiiLp09oDAcI3KRNSZggjPA-hu_HCrJJrjx6UM&__tn__=*NK-R) الهدف اللي انتا كنت حاطّه لنفسك

-

يعني ممكن بردو تطلع مش بتفيد المجتمع ولا حاجة - مش كلّ مشروع خيريّ هو مشروع ناجح - حتّى المشروع الخيريّ بيتقاس بمقدار تحقيقه لأهدافه اللي هوّا حاططها لنفسه أصلا

-

لكن - ما تبقاش عامل المشروع عشان الفلوس - ولمّا تفشل في الفلوس - تقول لي أقيّمك على مسطرة نفع المجتمع

-

ف لو عاوز تقول ( الفلوس مش أهمّ حاجة ) - مش هاعترض عليك - ولكن هسألك ( إحنا بنتكلّم في مساحة إيه أصلا ؟ )

لو بنتكلّم في مساحة الفلوس - ف أهمّ حاجة في مساحة الفلوس هيّا الفلوس حضرتك

-

لو بنتكلّم في مساحة جودة الحياة مثلا

ف هنا هنقسم المقارنة لمساحات - بنسب

تعالى نحطّ مساحة للصحّة

مساحة للأسرة

مساحة للثقافة

مساحة للترفيه

مساحة للفلوس

ونحكم على كلّ مساحة إحنا محقّقين فيها كام

ونجمع وناخد متوسّط - يطلع لنا رقم

-

في الحسبة دي ممكن فعلا يطلع واحد بيكسب أكتر من التاني

لكن التاني مجموعه أحسن من الأوّل

-

زيّ ما ممكن تجيب أكتر منّي في الفيزياء مثلا - لكن أنا أجيب مجموع [#كلّيّ](https://www.facebook.com/hashtag/%D9%83%D9%84%D9%91%D9%8A%D9%91?__eep__=6&__cft__%5b0%5d=AZVF4zIEAg1maheRXGHxOOFhspvEff5e-x2WEftwW-LamT90il7kLAcP_ysIDGOHA4DP_JIJF0soRLqn40sgQkSIZ7uKFcKIf90Km-Qb_a_EceDzcBDMLMmhoWvfLhKN_awOYKnhWSPCWUGq5RIS8h3RcLeRUEiiLp09oDAcI3KRNSZggjPA-hu_HCrJJrjx6UM&__tn__=*NK-R) أكبر منك - هنا عادي

-

لكن - مش هيبقى من حقّي وقتها أقول إنّي أشطر منّك في الفيزياء !!

-

للأسف الناس بتبقى من الأساس مش محدّدة كلامها - وبعدين تقوم ضاربة كلمة كده ف الهوا وعاوزة تعمّمها ك حكمة !!

وفي المقابل بردو اللي بيقول أهمّ حاجة الفلوس بيبقى مش محدّد هيّا أهمّ حاجة في الإيه

-

وخلّيني أقول لك إنّه كمان فيه مساحة تفصيليّة ما اتكلّمتش عنها هنا

ألا وهي

إنّي قلت لك حدّد [#إنتا](https://www.facebook.com/hashtag/%D8%A5%D9%86%D8%AA%D8%A7?__eep__=6&__cft__%5b0%5d=AZVF4zIEAg1maheRXGHxOOFhspvEff5e-x2WEftwW-LamT90il7kLAcP_ysIDGOHA4DP_JIJF0soRLqn40sgQkSIZ7uKFcKIf90Km-Qb_a_EceDzcBDMLMmhoWvfLhKN_awOYKnhWSPCWUGq5RIS8h3RcLeRUEiiLp09oDAcI3KRNSZggjPA-hu_HCrJJrjx6UM&__tn__=*NK-R) هدفك لنفسك - ونقيّمك على أساسه

-

بينما أحيانا يكون النجاح بيقاس على الهدف القياسيّ في المجال بتاعك

يعني

لو طالب حدّد لنفسه إنّه عاوز يجيب 30 % في الفيزياء

وبالفعل جاب 30 %

دا يبقى ناجح ولّا فاشل ؟!

-

أنا بقول لك - حدّد انتا هدف لنفسك - وانا موافق - بسّ نتحاسب على الهدف ده آخر السنة

-

والهدف نفسه ليه معايير لتقييم هل هو هدف صحيح أو لأ

المعايير دي بتختصر في حروف SMART

-

يعني

يكون هدف محدّد - قابل للقياس - ممكن التحقيق - مرتبط بالمجال - ومحدّد بفترة زمنيّة

-

لكن أنا بقول لك - ما ترتبطش بالخمس حاجات دول

قول لي بسّ انتا كان هدفك إيه - ووصلت لإيه - أقول لك انتا ناجح او لأ

-

لكن بلاش حدّ يقول ( الفلوس أهمّ حاجة )

أو حدّ تاني يردّ عليه ويقول له ( الفلوس مش أهمّ حاجة )

كده في المطلق

ومعتبرينّا هناخدها منّه باعتبارها حكمة بالغة !!