عشان نحلّ اللبس بتاع ينفع تبقى معلّم من غير ما تبقى صبيّ ولّا لأ

خلّينا نحطّ النقط على الحروف - ونحرر المصطلحات التالية - والموضوع هيتّضح لحضرتك ببساطة

-

اعتبر إنّنا هنشرح مصفوفة 2 \* 2 - هتعطينا 4 حالات

-

معاييرنا هتكون حاجتين

-

1 - هل المتلقّي عنده علم عن المجال ولّا لأ

2 - هل العلاقة بين المعطي والمتلقّي مساعدة أم تعليم

-

فخلّينا نشرح ال 4 حالات كالتالي :-

-

[#الحالة\_الأولى](https://www.facebook.com/hashtag/%D8%A7%D9%84%D8%AD%D8%A7%D9%84%D8%A9_%D8%A7%D9%84%D8%A3%D9%88%D9%84%D9%89?__eep__=6&__cft__%5b0%5d=AZVFDFlNPRZITwLflNCWvzsXjLa74ZQRJJD01JYPDuw5RM74lQdjjUMy8UkrTyOvkr9fEaTLoLSlMhc8TZ-2usfW53f3CD3sAhMR0BmmR8ko_kAMsLJe025sq_vpKwE0YRU4KbySgeBBlZLTkZZl27TFBH239a9wMYc4FtHjyIXb48m-k2S4Fy-LLp_9gPkQ2SPAfN19jzAlVDhbEQqYlAaK&__tn__=*NK-R) /

-

[#المعلّم\_والصبيّ](https://www.facebook.com/hashtag/%D8%A7%D9%84%D9%85%D8%B9%D9%84%D9%91%D9%85_%D9%88%D8%A7%D9%84%D8%B5%D8%A8%D9%8A%D9%91?__eep__=6&__cft__%5b0%5d=AZVFDFlNPRZITwLflNCWvzsXjLa74ZQRJJD01JYPDuw5RM74lQdjjUMy8UkrTyOvkr9fEaTLoLSlMhc8TZ-2usfW53f3CD3sAhMR0BmmR8ko_kAMsLJe025sq_vpKwE0YRU4KbySgeBBlZLTkZZl27TFBH239a9wMYc4FtHjyIXb48m-k2S4Fy-LLp_9gPkQ2SPAfN19jzAlVDhbEQqYlAaK&__tn__=*NK-R)

-

في حالة المعلّم والصبيّ

فالمتلقّي ( الصبيّ ) بيكون غير متعلّم

والعلاقة بين المتلقّي والمعطي هي إنّ المتلقّي بيساعد المعطي

-

كمثال /

-

طفل شغّال مع بنّا بيناوله طوب

هنا الطفل غير متعلّم مهنة البناء

ودور الطفل مع البنّا هوّا إنّه بيساعده - بيناوله طوب - وده مش محتاج تعليم

-

مع الوقت المعلّم ممكن يطلب من الصبيّ يجهّز له المونة - الطفل هيقول له ازّاي - فالمعلّم هيعلّمه إزّاي يخمّر الرمل مع الأسمنت بقدّ إيه ميّه عشان يعمل مونة

-

هنا الطفل بيتعلّم بالتدريج

لكن العلاقة بين المعلّم والصبيّ ما كانتش من الأساس متصمّمة عشان المعلّم يعلّم الصبيّ

-

يعني المعلّم ما بيسيبش شغله ويخصّص يوم لتعليم الصبيّ

-

[#الحالة\_الثانية](https://www.facebook.com/hashtag/%D8%A7%D9%84%D8%AD%D8%A7%D9%84%D8%A9_%D8%A7%D9%84%D8%AB%D8%A7%D9%86%D9%8A%D8%A9?__eep__=6&__cft__%5b0%5d=AZVFDFlNPRZITwLflNCWvzsXjLa74ZQRJJD01JYPDuw5RM74lQdjjUMy8UkrTyOvkr9fEaTLoLSlMhc8TZ-2usfW53f3CD3sAhMR0BmmR8ko_kAMsLJe025sq_vpKwE0YRU4KbySgeBBlZLTkZZl27TFBH239a9wMYc4FtHjyIXb48m-k2S4Fy-LLp_9gPkQ2SPAfN19jzAlVDhbEQqYlAaK&__tn__=*NK-R) /

-

[#المعلّم\_والتلميذ](https://www.facebook.com/hashtag/%D8%A7%D9%84%D9%85%D8%B9%D9%84%D9%91%D9%85_%D9%88%D8%A7%D9%84%D8%AA%D9%84%D9%85%D9%8A%D8%B0?__eep__=6&__cft__%5b0%5d=AZVFDFlNPRZITwLflNCWvzsXjLa74ZQRJJD01JYPDuw5RM74lQdjjUMy8UkrTyOvkr9fEaTLoLSlMhc8TZ-2usfW53f3CD3sAhMR0BmmR8ko_kAMsLJe025sq_vpKwE0YRU4KbySgeBBlZLTkZZl27TFBH239a9wMYc4FtHjyIXb48m-k2S4Fy-LLp_9gPkQ2SPAfN19jzAlVDhbEQqYlAaK&__tn__=*NK-R)

-

في الحالة دي المتلقّي بيكون مش متعلّم بردو

لكن العلاقة بين المعطي والمتلقّي هي إنّ المعطي دوره هوّا إنّه يعلّم المتلقّي

-

ودي سهلة - زيّ أيّ طالب في أيّ مدرسة - دي علاقة معلّم وتلميذ

-

ما بنقولش هنا إنّ التلميذ صبيّ عند المعلّم

ولا معقول مثلا إنّ المعلّم يطلب من التلميذ القيام بأعمال لصالح المعلّم - مش من دوره إنّه يروح يجيب له فطار مثلا - أو يكنس الفصل مثلا

-

وفي المقابل - المعلّم بياخد أجر نظير تعليمه للتلميذ

-

المعلّم هنا بضمّ الميم

لكن اللي فاتت كانت بكسر الميم

-

[#الحالة\_الثالثة](https://www.facebook.com/hashtag/%D8%A7%D9%84%D8%AD%D8%A7%D9%84%D8%A9_%D8%A7%D9%84%D8%AB%D8%A7%D9%84%D8%AB%D8%A9?__eep__=6&__cft__%5b0%5d=AZVFDFlNPRZITwLflNCWvzsXjLa74ZQRJJD01JYPDuw5RM74lQdjjUMy8UkrTyOvkr9fEaTLoLSlMhc8TZ-2usfW53f3CD3sAhMR0BmmR8ko_kAMsLJe025sq_vpKwE0YRU4KbySgeBBlZLTkZZl27TFBH239a9wMYc4FtHjyIXb48m-k2S4Fy-LLp_9gPkQ2SPAfN19jzAlVDhbEQqYlAaK&__tn__=*NK-R) /

-

[#المدرّب\_والمتدرّب](https://www.facebook.com/hashtag/%D8%A7%D9%84%D9%85%D8%AF%D8%B1%D9%91%D8%A8_%D9%88%D8%A7%D9%84%D9%85%D8%AA%D8%AF%D8%B1%D9%91%D8%A8?__eep__=6&__cft__%5b0%5d=AZVFDFlNPRZITwLflNCWvzsXjLa74ZQRJJD01JYPDuw5RM74lQdjjUMy8UkrTyOvkr9fEaTLoLSlMhc8TZ-2usfW53f3CD3sAhMR0BmmR8ko_kAMsLJe025sq_vpKwE0YRU4KbySgeBBlZLTkZZl27TFBH239a9wMYc4FtHjyIXb48m-k2S4Fy-LLp_9gPkQ2SPAfN19jzAlVDhbEQqYlAaK&__tn__=*NK-R)

-

في الحالة دي بيكون المتلقّي هوّا أساسا متعلّم

ودور المعطي هنا هو إكساب المتلقّي ( المهارة ) - عن طريق ( الممارسة )

-

حاجة زيّ ما طالب التمريض يروح يتدرّب في مستشفى

-

فدور الشخص المسؤول عن تدريب الممرّض هنا هوّا إنّه يدرّب المتدرّب على التنفيذ العمليّ للحاجات اللي هوّا اتعلّمها في الكلّيّة بشكل نظريّ

-

يعني طالب التمريض درس إزّاي يعطي حقنة مثلا - وزاوية ميلها و و و

لكنّه عمره ما عطى حقنة فعلا

فبيروح المستشفى ( يتدرّب ) - يعني يكتسب المهارة اليدويّة للمعلومة النظريّة

-

[#الحالة\_الرابعة](https://www.facebook.com/hashtag/%D8%A7%D9%84%D8%AD%D8%A7%D9%84%D8%A9_%D8%A7%D9%84%D8%B1%D8%A7%D8%A8%D8%B9%D8%A9?__eep__=6&__cft__%5b0%5d=AZVFDFlNPRZITwLflNCWvzsXjLa74ZQRJJD01JYPDuw5RM74lQdjjUMy8UkrTyOvkr9fEaTLoLSlMhc8TZ-2usfW53f3CD3sAhMR0BmmR8ko_kAMsLJe025sq_vpKwE0YRU4KbySgeBBlZLTkZZl27TFBH239a9wMYc4FtHjyIXb48m-k2S4Fy-LLp_9gPkQ2SPAfN19jzAlVDhbEQqYlAaK&__tn__=*NK-R) /

-

[#المدير\_والموظّف](https://www.facebook.com/hashtag/%D8%A7%D9%84%D9%85%D8%AF%D9%8A%D8%B1_%D9%88%D8%A7%D9%84%D9%85%D9%88%D8%B8%D9%91%D9%81?__eep__=6&__cft__%5b0%5d=AZVFDFlNPRZITwLflNCWvzsXjLa74ZQRJJD01JYPDuw5RM74lQdjjUMy8UkrTyOvkr9fEaTLoLSlMhc8TZ-2usfW53f3CD3sAhMR0BmmR8ko_kAMsLJe025sq_vpKwE0YRU4KbySgeBBlZLTkZZl27TFBH239a9wMYc4FtHjyIXb48m-k2S4Fy-LLp_9gPkQ2SPAfN19jzAlVDhbEQqYlAaK&__tn__=*NK-R)

-

في الحالة دي فالموظّف أوّلا متعلّم

ثانيا - العلاقة بينهم هي علاقة إن الموظّف بينفع المدير - والمدير بيعطي راتب للموظّف

-

فهنا مش متوقّع يكون فيه تعليم من المدير للموظّف - ولا تدريب - ولا أيّ حاجة

هيّا علاقة بسيطة صريحة - خدمة مقابل راتب - فقط

-

طيّب إفرض الشركة قرّرت تدرّب الموظّفين على الكومبيوتر مثلا

هنا نسأل - الموظّفين دول ما يعرفوش حاجة خالص عن الكومبيوتر ؟

أيوه

لأ دا ما اسموش تدريب - دا اسمه تعليم حضرتك - ومع التعليم هيكون فيه تدرب مدمج في نفس الكورس - يعني هيبقى كورس نظريّ وعمليّ في نفس الوقت

-

طّيب إفرض الشركة قرّرت تدرّب الموظّفين على استخدام برنامج همّا درسوه بشكل نظريّ في الكلّيّة لكن لم يمارسوه بشكل عمليّ

أيوه هنا يبقى اسمه تدريب

-

طيّب إفرض مهندس اتخرّج من الكلّيّة وبعدين شركة مقاولات قالت له تعالى اتدرّب معانا 3 شهور بدون مرتّب

-

هنا نسأل

هل المهندس عنده العلم النظريّ - أيوه

هل العلاقة إنّ المهندس بيتدرّب لاكتساب المهارة الفنّيّة فقط ؟

لأ - دا هيكون مطلوب منّه الإشراف على شغل - وهيكون محاسب على الشغل ده

-

لااااا - ستوبّ هنا لو سمحت - دي علاقة مدير وموظّف - مش مدرّب ومتدرّب

فباعتبار المهندس هنا موظّف - يبقى ياخد راتب

-

ودي خدعة بتعملها بعض الشركات مع حديثي التخرّج - إنّهم يشغّلوهم شغل ( ذو مسؤوليّة ) - ويسمّوه ( تدريب )

دا نصب حضرتك

-

والمفروض طبعا الكلّيّة تكون مشتملة على تعليم وتدريب - فالخرّيج يخرج جاهز للعمل - ما يحتاجش تدريب لاحق يعني

-

طيّب - خلّينا ناخد بعض الأمثلة كتطبيق على ما سبق

-

حلّاق عنده طفل في المحلّ بيكنس المحلّ وبيناول الحلّاق العدّة وهكذا

-

نفس الحلّاق ده عامل كورس تعليم الحلاقة للشباب اللي عاوزين يشتغلوا حلّاقين

-

هنا - علاقة الحلّاق مع الطفل اللي في المحلّ إيه - وعلاقته مع الشاب اللي في الكورس إيه ؟

-

علاقته مع الطفل اللي في المحلّ هي ( مِعلّم وصبيّ )

وعلاقته مع الشابّ اللي في الكورس هي ( مُعلّم وتلميذ ) - في الجزء النظريّ

ثمّ ( مدرّب ومتدرّب ) في الجزء العمليّ

-

طيّب التبّاع مع سوّاق المييكروباص علاقتهم إيه ؟

معلّم وصبيّ

-

طيّب في مدرسة السواقة ؟

دي علاقة معلّم وتلميذ - ثمّ مدرّب ومتدرّب

-

طيّب الشابّ اللي اتعلّم الحلاقة عن طريق كورس الحلاقة - وبعدين اشتغل في المحلّ - تبقى إيه علاقته بصاحب المحلّ ؟

مدير وموظّف

-

طيّب الشابّ ده كان صبيّ في يوم من الأيّام ؟!