[#نصيحة\_من\_خبير](https://www.facebook.com/hashtag/%D9%86%D8%B5%D9%8A%D8%AD%D8%A9_%D9%85%D9%86_%D8%AE%D8%A8%D9%8A%D8%B1?__eep__=6&__cft__%5b0%5d=AZW1Y0OcpSQGIQWQSFIHudzJ0Ov-OXkPiUKdk7BngeHZJlY71jr0hOAksneCxe_qpV_WHoqn7lr3LR7nx1OKx_DZgqXitXioS3GAk_9EvDj57rJLjjotz9sH4NMY5KaoZMpB8aJ4OX5sYckXWmgS4bqaTOvF4AaqyodAcCaSGmyUjSuvLmS0qe6bxmLyvBGVWaE&__tn__=*NK-R)

-

[#البيزنس\_والرياضة](https://www.facebook.com/hashtag/%D8%A7%D9%84%D8%A8%D9%8A%D8%B2%D9%86%D8%B3_%D9%88%D8%A7%D9%84%D8%B1%D9%8A%D8%A7%D8%B6%D8%A9?__eep__=6&__cft__%5b0%5d=AZW1Y0OcpSQGIQWQSFIHudzJ0Ov-OXkPiUKdk7BngeHZJlY71jr0hOAksneCxe_qpV_WHoqn7lr3LR7nx1OKx_DZgqXitXioS3GAk_9EvDj57rJLjjotz9sH4NMY5KaoZMpB8aJ4OX5sYckXWmgS4bqaTOvF4AaqyodAcCaSGmyUjSuvLmS0qe6bxmLyvBGVWaE&__tn__=*NK-R)

-

كنت باتناقش مع حدّ عن بيزنس خاصّ بأحد المجالات الرياضيّة - قال لي إنّ 95 % من الرياضيّين اللي بيدخلوا البيزنس ده بيفشلوا

-

سمعت الجملة في أوّل الكلام - وشغلتني - لكن كمّلنا كلام

-

وفي آخر الكلام قلت له - سبب خسارة الناس دي - هوّا إنّهم نفسيّتهم نفسيّة الرياضيّ - مش رجل الأعمال

-

أكيد حضرتك سمعت كتير تعبير win-win situation

يعني ندخل مع بعض في شغلانة - إنتا تكسب وأنا أكسب

-

الكلمة دي هي واحدة من 4 تباديل وتوافيق ما حدّش بيتكلّم عنهم

شرحتهم قبل كده في بوست - لكن خلّيني أعيدهم بسرعة

-

win-win situation

إنتا تكسب وأنا أكسب - ودا مبدأ البيزنس

-

lose-lose situation

إحنا الاتنين نخسر - ودا مبدأ الشريك الغبيّ - أو المنافس الغبيّ - عليّا وعلى أعدائي

-

lose-win situation

ودا مبدأ أمّك - حرفيّا

الأمّ والأبّ همّا الوحيدين في العالم اللي بيخسروا عشان انتا تكسب

لو تعشّمت من حدّ غيرهم يخسر عشان حضرتك تكسب - فالمبدأ ده عند امّك

-

win-lose situation

ودا مبدأ الرياضة

في الرياضة - عشان أنا أكسب - لازم حضرتك تخسر - هنكسب احنا الاتنين ازّاي يعني

-

ف - اللي بيدخل مجال البيزنس - وكان سابقا رياضيّ - ومكمّل بنفس عقليّة الرياضيّ - بتحصل له عقدة المنافسة - أنا لازم افرمك ف السوق عشان اكسب

-

لأ مش لازم خالص حضرتك

أمّال هاكسب ازّاي - ما تكسب عادي - إحنا في بيزنس - مش في ماتش

-

والرياضة بتنمّي عند الرياضيّ فكرة ( تحمّل الألم )

-

يعني الملاكم مثلا لو حسبها بالعقل - مع أوّل لوكش هياخده ف وشّه هيقوم قالع الكلابظات - ومع السلامة يا عمّ العمر مش بعزقة - والضرب ف الوشّ ما فيهوش معلشّ

-

لكن الملاكم بيفضل يضرب ويتضرب لحدّ ما يتفرم - ويخسر - ويطلع متشال مرابعة

-

الكلام دا في البيزنس كلام فارغ - أنا لو لقيت أوّل بوكس معناه إنّ انا هاخسر - هاقلع الكلابظات وانسحب - أنا في بيزنس - مش في ماتش - الجري نصّ الجدعنة - وخسارة قريّبة ولا مكسب بعيد

-

أعرف واحد كان متّفق مع شريكه على حاجة - لمّا اختلفوا - شريكه حبّ يخلع - ف قال له بسّ دا مش كلام رجّالة - قال له يا عمّ انا مرة ومش مكمّل

-

ف - اللي بيدخل البيزنس بخلفيّة الرياضة - بيفضل يخسر - ويتلطّش - لحدّ ما يطلع من السوق متشال مرابعة - ع البوكس على طول

-

بل إنّ - وركّز في الحتّة دي - عشان الكلام اللي جايّ دا كورّكتور

بل إنّ - اللي بيكسب في الرياضة أصلا هوّا اللي بيلعب الرياضة بعقليّة البيزنس

-

يعني بيحسب أنتقل من نادي إيه لنادي إيه - وإمتى - وبكام

-

مع إنّي أنا شخصيّا باعتبر إنّ الرياضيّين ( الرجال مش الأطفال ) همّا أطفال - بسّ باتكلّم عنهم هنا باعتبارهم فئران جارب يعني بنستخدمهم للشرح في البيزنس مش أكتر - لكن يا فرحتي براجل طول بعرض ويقول لك ( لاعب ) - دا لمّا يموت ابنه يتفشخر بيه يقول إيه - أبويا كان أحسن واحد بيشوط بلن !!

-

نرجع لموضوعنا

البيزنس مش رياضة

ولو هتنتقل من الرياضة للبيزنس - ف - لو سمحت - إقلع الكلابظات