[#التخلص\_من\_المتعة](https://www.facebook.com/hashtag/%D8%A7%D9%84%D8%AA%D8%AE%D9%84%D8%B5_%D9%85%D9%86_%D8%A7%D9%84%D9%85%D8%AA%D8%B9%D8%A9?__eep__=6&__cft__%5b0%5d=AZUr4XYknOJy29nWgamsmvj67oC7qBRgH6Ozxioy2KLv7WFt_6HWcDUljvCiW-jnFUu_3LmjcotxGz1E8VxraWErAFltI9Zct_Bh13Z1QRPlc4HIx-d_lDQqklkYp3WLdTHJ1S_C7sbOcc-nNgXQanlUjejNyfbTU30_mxr-Sr5EwXDpO_nPHdrdlBLplBy_JtY&__tn__=*NK-R) !!

.

من المشاكل اللي ربنا سبحانه وتعالى أنعم عليا بعلاجها مؤخرا . إني تخلصت من مشكلة ( التخلص من المتعة )

.

ودي إيه دي كمان !

.

التخلص من المتعة دي كانت مشكلة عندي . إن كل حاجة حلوة بابدأها . بيبقى تفكيري إني أخلصها . كإنها شغل . مش متعة

.

يعني كنت لو في يوم طالع افسح الولاد . أول ما اسوق العربية . أبقى بفكر في الوصول للملاهي . أول ما نوصل الملاهي . أبقى بفكر إننا نخلص الملاهي . نروح المطعم . الأكل ينزل . آكل بسرعة كإن الطبق دا مهمة مطلوب مني إنجازها بسرعة !!

.

دا غالبا كان بسبب طبيعة شغلي . طبيعة شغلي إني شغال في دراسة عاوز اخلصها . أول ما دراسة تخلص تلاقي التانية مطلوبة تخلص . وبسرعة . وهكذا

.

ف الموضوع ده انتقل معايا لكل حاجة خلال سنوات من شغلانة الدراسات

.

من فترة بدأت انتبه للموضوع ده . الشوربة حلوة . عاوزها تخلص ليه . ما تشرب براحتك . وما حدش بيستعجلك على تسليم طبق الشوربة فاضي يعني . هيا مش دراسة . ولا حد هيقيم آداءك في شرب الشوربة

.

النهارده طلعنا أنا والمدام نشم الهوا على طريق جمصة . دايما بنروح نجيب مشروب من بنزينة على الطريق ده . ف أنا كنت شارب قهوة قبل ما اخرج . ف جبت للمدام مشروب وما جبتش لنفسي حاجة

.

ف جبت للمدام المشروب . وقعدت في العربية ما باعملش حاجة . وفكرت في الموضوع ده

.

أنا كنت بجيب كباية القهوة . أبقى عاوز اخلصها عشان نمشي

.

النهارده عطيت المشروب للمدام . وقعدت . دي من المرات المعدودة من سنين اللي قعدت فيها ما باعملش حاجة !!

.

باكتب البوست ده عشان أنا متأكد إن المشكلة دي عند ناس كتير . بس ما حدش واخد باله منها في نفسه

.

نصف العلاج هو إدراك وجود المرض