الحمد لله ببدأ نشاط جديد

-

تخيّل الميزة الأساسيّة اللي انا باديء بيها المجال دا إيه ؟!

-

لا هيا خبرة 15 سنة في الصناعة - منهم 5 سنين دراسات جدوى درست فيهم 100 مجال

ولا علاقات مع مئات المصانع ورجال الأعمال اللي عملت لهم استشارات وعرفت مصانعهم من الداخل شغّالة ازّاي

ولا راس مال متوافر مبدئيّا الحمد لله

-

كلّ دا مش العنصر الأساسيّ اللي باني عليه ثقتي في المشروع الجديد

-

العنصر الأساسيّ هوّ ( إنّي أقدر أحجّم نفسي عن الانطلاق !! )

-

إنّي أقدر أحجّم نفسي إنّي ما اشتغلش بأكتر من راس المال المتوافر معايا

إنّي أقدر أحجّم نفسي إنّي ما اشتغلش خارج المدينة اللي قرّرت البداية فيها

إنّي أقدر أحجّم نفسي إنّي ما اشتغلش خارج القطاع اللي قرّرت أبدء بيه

إنّي أقدر أحجّم نفسي إنّي ما اخدش فلوس من حدّ قبل ما تكون الشركة اتحوّلت لشركة مساهمة

إنّي أقدر أحجّم نفسي إنّي ما ابيعش لحدّ أكتر من طاقتي البيعيّة طمعا في وعد بربح كبير غير مضمون

-

لا براهن بالتسويق ولا بالشو ولا بالخبرة ولا بالمعارف ولا بحجم راس المال ولا بأيّ حاجة من دي

-

براهن فقط ب ( قدرتي على تحجيم نفسي )