كتبت بوست قبل كده إنّك لازم توصل لمرحلة يكون عندك فيها قناعات ثابتة

ما ينفعش تفضل طول عمرك عايش مع الكلام الحمّصيّ

الكلام اللي هوّا كلّ شيء نسبيّ - وممكن المتبرّجة تكون قلبها أبيض من جوّا

وتاجر المخدّرات ممكن يكون أحسن منّك عند ربّنا

وحسنيّ مبارك ممكن يدخل الجنّة عادي

ما هو أصلو له ما له وعليه ما عليه

-

المرحلة دي أنا بسمّيها ( [#مرحلة\_عدم\_الأكادة](https://www.facebook.com/hashtag/%D9%85%D8%B1%D8%AD%D9%84%D8%A9_%D8%B9%D8%AF%D9%85_%D8%A7%D9%84%D8%A3%D9%83%D8%A7%D8%AF%D8%A9?__eep__=6&__cft__%5b0%5d=AZWe-8v9syuWO2sW8pmTpMTJ73thGCxCv6NHTk0hqy7U9MS1fyNiyR_z1Y1Mp8I_Pqvm8sisZ3tkiNAtKAJmdkuhrkXf--pa2YhOQrhYdG-Fw4KdBsJF1adZhj-zRLKtm75RSxooXAC5x7q2Vp6qoj60Dbaffm2jbdchorAamTEGwN3D9T-aijUCxNaRy59SWuc&__tn__=*NK-R) )

اللي هوّا كلّ شيء ممكن يكون عادي - أو مش عادي - أو ممكن ما يكونش

-

قلت إنّ حضرتك لازم تخرج من المرحلة دي بأسرع وقت

وإنّ المرحلة دي متصمّمة ليك عشان تفضل عايش فيها طول عمرك

فتفضل تلفّ في دايرة مفرغة - لحدّ ما تموت وتريّحنا

-

أمّال عاوز يبقى عندك وعي وليك رأي وتقرفنا

دانتا شويّة شويّة تطالب بالدكروماطيّة والمسخرة والكلام الفارغ ده

ما هي ظاطت بقى

-

موضوع زيّ نصباية هوج بول من الأمثلة على الموضوع ده

المفروض حضرتك كنت أوّل ما تسمع عنّه تقول ( دا نصب )

عرفت منين ؟!

ما عرفتش

هوّا نصب

اللي بعده

-

وصاحبك اللي يقول لك مش يمك...

تقوم عامل له بلوكّ

بلا براز يا راجل - إحنا لسّه هنفكّر

-

هيطلع لك المحنّكين يقولوا ما ينفعش نحجر على الرأي والرأي الآخر

ولازم ننظر للموضوع من كلّ اتّجاهاته

ورأيك صواب يحتمل الخطأ - ورأي غيرك خطأ يحتمل الصواب

دول اعمل لهم بلوكّ

-

يعني انتا عاوزني يبقى عندي رأي صواب يحتمل الخطأ - واسيبه واروح لرأي خطأ يحتمل الصواب !!

إنتا مدرك انتا بتقول إيه ؟!

يعني انتا حافظ كلمتين عمرك ما فكّرت فيهم - وجاي تفحمني بيهم يعني !!!

مش تعقلوا الكلمة قبل ما تقولوها

-

الحياة أقصر بكتير من اللفّ في الدوائر المفرغة دي

-

وعلى رأي كتكوت أبو الليل لمّا قال

لاااع ما عفكّرش - آني ما عفكّرش خلاص - الموضوع ديه آني شلتو من دماغي

يا عمّ حاول تفكّر

مش شغّااااال آني - مش شغّااال