[#نصيحة\_من\_خبير](https://www.facebook.com/hashtag/%D9%86%D8%B5%D9%8A%D8%AD%D8%A9_%D9%85%D9%86_%D8%AE%D8%A8%D9%8A%D8%B1?__eep__=6&__cft__%5b0%5d=AZUsHdf4GoVcnInJlEbz2A-ud9oG2TmyFoBPl4KuZoJb7NQtNmRahYLMZR7TQS-Gq6pKgbH09PIMZniMlof8yhT85gzzR5Le2meWs4yccaC1MCe07cizjn1J31ZUK4yrQL2ech-z1jaxcNEDXDKLhN1Uzwamm9inp7ZrlM-TM21xeUtY1tlsEc6dWZTef3kyybE&__tn__=*NK-R)

.

[#الكلمات\_القاتلة\_في\_البيزنس](https://www.facebook.com/hashtag/%D8%A7%D9%84%D9%83%D9%84%D9%85%D8%A7%D8%AA_%D8%A7%D9%84%D9%82%D8%A7%D8%AA%D9%84%D8%A9_%D9%81%D9%8A_%D8%A7%D9%84%D8%A8%D9%8A%D8%B2%D9%86%D8%B3?__eep__=6&__cft__%5b0%5d=AZUsHdf4GoVcnInJlEbz2A-ud9oG2TmyFoBPl4KuZoJb7NQtNmRahYLMZR7TQS-Gq6pKgbH09PIMZniMlof8yhT85gzzR5Le2meWs4yccaC1MCe07cizjn1J31ZUK4yrQL2ech-z1jaxcNEDXDKLhN1Uzwamm9inp7ZrlM-TM21xeUtY1tlsEc6dWZTef3kyybE&__tn__=*NK-R)

.

فيه في البيزنس عموما . وفي كل بيزنس خاص خصوصا . كلمات . بمجرد ما تقولها . هتعتبر بتطلق النار على أقدامك !!

.

في البيزنس عموما فيه كلمات زي . بالبركة . بالحب . مشي حالك . كلمات زي دي بمجرد ما هتقولها لأي شريك أو عميل أو مورد . هيتوجس منك

.

وفي كل بيزنس فيه كلمات قاتلة زي دي

.

زي مثلا لو شغال في السيفتي . وقلت في وسط كلامك ( كل شيء قضاء وقدر )

.

أو لو شغال في التسويق وقلت كلمة ( دعاية )

.

أو في مجالي أنا لما حد يقول لي على المشروع اللي عاوز يعمله إنه ( سبوبة . حوار . حلم )

.

حد مثلا يقول لي إيه حوار تصنيع منتج كذا

.

خلاص . الحوار دا بالنسبة لي انتهى

على طول باتخيله قاعد بالفانلة والبتاع وبيسكرول ع الفيس

.

[#والعكس\_صحيح](https://www.facebook.com/hashtag/%D9%88%D8%A7%D9%84%D8%B9%D9%83%D8%B3_%D8%B5%D8%AD%D9%8A%D8%AD?__eep__=6&__cft__%5b0%5d=AZUsHdf4GoVcnInJlEbz2A-ud9oG2TmyFoBPl4KuZoJb7NQtNmRahYLMZR7TQS-Gq6pKgbH09PIMZniMlof8yhT85gzzR5Le2meWs4yccaC1MCe07cizjn1J31ZUK4yrQL2ech-z1jaxcNEDXDKLhN1Uzwamm9inp7ZrlM-TM21xeUtY1tlsEc6dWZTef3kyybE&__tn__=*NK-R)

.

[#كلمات\_الونس](https://www.facebook.com/hashtag/%D9%83%D9%84%D9%85%D8%A7%D8%AA_%D8%A7%D9%84%D9%88%D9%86%D8%B3?__eep__=6&__cft__%5b0%5d=AZUsHdf4GoVcnInJlEbz2A-ud9oG2TmyFoBPl4KuZoJb7NQtNmRahYLMZR7TQS-Gq6pKgbH09PIMZniMlof8yhT85gzzR5Le2meWs4yccaC1MCe07cizjn1J31ZUK4yrQL2ech-z1jaxcNEDXDKLhN1Uzwamm9inp7ZrlM-TM21xeUtY1tlsEc6dWZTef3kyybE&__tn__=*NK-R)

.

فيه كلمات لو قلتها في أي مجال . بتزود ثقة الطرف الآخر فيك . لإنها بتعطي انطباع إنك قديم في المجال

.

زي مثلا لو قلت على السقف بلاطة قدام مهندس مدني

.

أو لو قلت إنك يا دوب كيتت في تجارتك

.

أو لو قلت لحد في التسويق USP

.

طيب

نستفيد إيه من البوست ده ؟!

حضرتك تستفيد حاجتين

.

[#الفائدة\_الأولى](https://www.facebook.com/hashtag/%D8%A7%D9%84%D9%81%D8%A7%D8%A6%D8%AF%D8%A9_%D8%A7%D9%84%D8%A3%D9%88%D9%84%D9%89?__eep__=6&__cft__%5b0%5d=AZUsHdf4GoVcnInJlEbz2A-ud9oG2TmyFoBPl4KuZoJb7NQtNmRahYLMZR7TQS-Gq6pKgbH09PIMZniMlof8yhT85gzzR5Le2meWs4yccaC1MCe07cizjn1J31ZUK4yrQL2ech-z1jaxcNEDXDKLhN1Uzwamm9inp7ZrlM-TM21xeUtY1tlsEc6dWZTef3kyybE&__tn__=*NK-R) /

.

وانتا بتتكلم مع حد في بيزنس انتا ما عندكش خبرة فيه . ما تتناصحش في الكلام عشان تبان فاهم . العكس هوا اللي هيحصل

.

عشان كده ما شرحتش معنى كلمات زي كيتت أو USP

أنا مش جاي اقول لك على كلمتين فيهم الزاتونة عشان تنجز

.

وضيف ( الزاتونة . وتنجز ) لقاموس الكلمات القاتلة في البيزنس

.

ما تقولش كلام شكله كلام ناس فاهمين . لإنك غالبا هتبقى واخد الكلام دا من التليفزيون . والبيزنس ما بياخدش كلامه من التليفزيون

.

زي من يومين كنت كاتب بوست بانتقد فيه المثال بتاع ( بيع لي القلم ده )

فواحد دخل كتب لي إنه ازاي تنتقد المثل ده . دا الممثل الفلاني قاله في فيلم كذا !!

.

أو زي الناس اللي معتبرين الغناء عادي عشان الشيماء أخت الرسول صلى الله عليه وسلم كانت بتغني في الفيلم !!

.

أو المثل بتاع ( كل نفسك ) . اللي احمد حلمي بلانا بيه في أحد الأفلام . مع إنه تطبيقه مش زي ما هو كان مذكور في الفيلم

.

المثل ده بيتطبق على شرائح مختلفة لنفس المنتج . مش شريحة واحدة هانزل فيها بمنتجين عشان ينافسوا بعض !!

.

لو نزلت بمنتجين . هاقسم مصاريف التسويق عليهم . فتسويقهم الاتنين هيكون ضعيف . فمبيعاتهم هتكون أقل من مبيعات منتج واحد مصروف عليه مصاريف التسويق كاملة

.

لكن لما بنزل منتج جديد في شريحة جديدة . فأنا باستقطب عملاء من شريحة تانية كانت مهجورة بالنسبة لي

وبانزل لهم ببراند جديد . عشان ما اضرش سمعة البراند الأصلي بتاعي . أو أضر سمعة البراند الجديد

.

فحضرتك ما ينفعش تاخد مصطلحاتك من التليفزيون . وكإن اللي كتبها كان خبير في البيزنس

باستثناء نصائح المعلم سردينة بصراحة . هههههههه

ما عدا لما قال إنك لازم تبقى صبي قبل ما تبقى معلم

.

بخلاف ذلك . فكلام البيزنس في السينما والتليفزيون هو بعيد تماما عن الواقع

زي واحد من حوالي سنتين بقول له معاك راس مال كام للمشروع

فقال لي ( أرنبين ) . يقصد ٢ مليون

.

أنا بقالي ٥ سنين بكلم رجال أعمال . عمري ما سمعت حد منهم بيقول على المليون جنيه أرنب !!

عمري ( حرفيا ) ما سمعتها من ولا واحد

.

[#الفائدة\_الثانية](https://www.facebook.com/hashtag/%D8%A7%D9%84%D9%81%D8%A7%D8%A6%D8%AF%D8%A9_%D8%A7%D9%84%D8%AB%D8%A7%D9%86%D9%8A%D8%A9?__eep__=6&__cft__%5b0%5d=AZUsHdf4GoVcnInJlEbz2A-ud9oG2TmyFoBPl4KuZoJb7NQtNmRahYLMZR7TQS-Gq6pKgbH09PIMZniMlof8yhT85gzzR5Le2meWs4yccaC1MCe07cizjn1J31ZUK4yrQL2ech-z1jaxcNEDXDKLhN1Uzwamm9inp7ZrlM-TM21xeUtY1tlsEc6dWZTef3kyybE&__tn__=*NK-R) /

.

لو انتا فعلا خبير في مجال ما . استخدم كلمات الونس . هتقربك بسرعة للطرف الآخر . وهتختصر وقت . وهتصنع ثقة سريعة

.

فطبعا السؤال اللولبي هنا هو . ما تقول لنا على كلمات ونس كتير . نستخدمها في مجالات كتير . فتوفر علينا

.

وهنا الفائدة الثالثة /

.

[#لا\_تتصنع](https://www.facebook.com/hashtag/%D9%84%D8%A7_%D8%AA%D8%AA%D8%B5%D9%86%D8%B9?__eep__=6&__cft__%5b0%5d=AZUsHdf4GoVcnInJlEbz2A-ud9oG2TmyFoBPl4KuZoJb7NQtNmRahYLMZR7TQS-Gq6pKgbH09PIMZniMlof8yhT85gzzR5Le2meWs4yccaC1MCe07cizjn1J31ZUK4yrQL2ech-z1jaxcNEDXDKLhN1Uzwamm9inp7ZrlM-TM21xeUtY1tlsEc6dWZTef3kyybE&__tn__=*NK-R)

.

لو حضرتك استخدمت الألفاظ العادية . هتبان شخص عادي في المجال

.

لكن . لو حاولت تستخدم كلمات تتظاهر بيها بالخبرة . هتتكشف . فالتعامل معاك هيكون عكسي !!

.

فالأفضل ليك تبان عادي . من إنك تبان بتتناصح

حتى لو عطيتك كلمات ونس . هتتكشف بردو

.

أفضل شيء إنك تكون على طبيعتك ولا تفتعل

.

الشخص اللي بيتناصح بيكون رد الفعل عليه من الشخص الخبير إنه . إما يتراجع عن التعامل معاه . أو لو خبير خبيث . هيعتبر الموضوع تحدي وهيحاول يحرجك

.

فخلاصة الموضوع

١ . لا تفتعل

٢ . لو انتا خبير فعلا . افتعل وانجز