[#المستثمر\_المتوتر](https://www.facebook.com/hashtag/%D8%A7%D9%84%D9%85%D8%B3%D8%AA%D8%AB%D9%85%D8%B1_%D8%A7%D9%84%D9%85%D8%AA%D9%88%D8%AA%D8%B1?__eep__=6&__cft__%5b0%5d=AZWB3pSAWeaGVPjmhPZIf9Ul4adUyRjj6kR35CpBnu4Hqz2e6yKaxxbaEUr5h5bhuV4mpy_2JQ4fSxQNhzu1hit2bP75JtLoLomE2AUk-IvLjOg7yWVW0QwOvGPrzLsX5kS3Ipsq_dC-Qi4FHYSBVB2EDMYnu3wZ9vpJAqBrXDwW5nUIwnUkuIGrnyykWRuNpEc&__tn__=*NK-R)

.

هنتكلم في البوست ده عن المستثمر المتوتر

عشان لو حضرتك كنت من النوع ده . تعرف تعمل إيه

ولو دخلت في شغل مع حد من النوع ده تعرف تعمل إيه

.

أولا /

المستثمر المتوتر غير المستثمر الحريص

المستثمر المتوتر هو شخص قلقان قلق مرضي

قلق غير مبرر

قلق مبالغ فيه

قلق خارج التحكم . يعني قلق إجباري ما يقدرش يتحكم فيه أو يحجمه أو يسيطر عليه

قلق بيخليه يتصرف تصرفات غير محسوبة بيضر بيها نفسه واللي حواليه

.

فما تاخدش الكلام ده وتسقطه على المستثمر الحريص المهتم يكون ملم بتطورات السوق . لكنه بيتصرف مع المستجدات بشكل هاديء ورزين وعاقل

.

فخلينا نستعرض علامات المستثمر المتوتر

.

العلامة الأولى /

[#القلق](https://www.facebook.com/hashtag/%D8%A7%D9%84%D9%82%D9%84%D9%82?__eep__=6&__cft__%5b0%5d=AZWB3pSAWeaGVPjmhPZIf9Ul4adUyRjj6kR35CpBnu4Hqz2e6yKaxxbaEUr5h5bhuV4mpy_2JQ4fSxQNhzu1hit2bP75JtLoLomE2AUk-IvLjOg7yWVW0QwOvGPrzLsX5kS3Ipsq_dC-Qi4FHYSBVB2EDMYnu3wZ9vpJAqBrXDwW5nUIwnUkuIGrnyykWRuNpEc&__tn__=*NK-R)

.

المستثمر المتوتر بيقيس التغيرات بشكل لحظي

.

يعني لو مثلا مخزن فلوسه في ذهب . هتلاقيه بيتابع أسعار الذهب كل يوم !

ويفرح لما الذهب يزيد جنيه في الجرام

ويجي له إسهال لما الذهب يقل جنيه

.

إلحق . جرام الذهب نزل من ٢١٥٦ ل ٢١٥٥

أبيع دلوقتي ولا اعمل إيه

روحولي يا هوووووه

.

الذهب السبائك بتفكر فيه بعد سنة

والذهب المشغول بتفكر فيه بعد سنتين

.

فيه ناس بتكلمني تقول لي أحتفظ بفلوسي ازاي ؟

فلما بكلمه عن الذهب . يقول لي أصل سعره مش مستقر

ما بضيعش وقت معاه . بقول له ما تشتريش ذهب

.

ليه ؟!

مش لإن الدهب وحش

ولكن لإني باعرف إن ده شخص متوتر

فهيشتري دهب النهارده . بكره هلاقيه ناصب لي الصوان . وعامل ميتم عشان الدهب نزل جنيه في الجرام

ووقتها بدل ما يشكرني . هيشتمني

وعلى إيه

مع السلامة يا عم

.

فالصفة الأولى في المستثمر المتوتر . هي إنه كثير السؤال عن تغيرات السوق بشكل مبالغ فيه

.

العلامة الثانية /

[#الشك](https://www.facebook.com/hashtag/%D8%A7%D9%84%D8%B4%D9%83?__eep__=6&__cft__%5b0%5d=AZWB3pSAWeaGVPjmhPZIf9Ul4adUyRjj6kR35CpBnu4Hqz2e6yKaxxbaEUr5h5bhuV4mpy_2JQ4fSxQNhzu1hit2bP75JtLoLomE2AUk-IvLjOg7yWVW0QwOvGPrzLsX5kS3Ipsq_dC-Qi4FHYSBVB2EDMYnu3wZ9vpJAqBrXDwW5nUIwnUkuIGrnyykWRuNpEc&__tn__=*NK-R)

.

العلامة الثانية اللي تقول إن الشخص اللي قدامك هو مستثمر متوتر . هي إنه بيسأل ورا السؤال

.

العلامة الأولى كانت بتقول إنه كل يوم بيسأل عن سعر الذهب

.

العلامة التانية بتقول إنه لو اشترى ذهب من محل أ . هيطلع من محل أ . يدخل محل ب يسأله يا ترى انا اتغشيت في الدهب اللي جبته من محل أ ولا لأ

.

وطبعا لازم يكون اتغش . أمال إيه . أمال الدراما هتكمل ازاي . وازاي هيسب ويلعن لمحل أ

.

هوا بيتغذى على كده . مرض التوتر اللي جواه محتاج شعور الشك والقلق دا طول الوقت

.

وللأسف المرض ده بيخليه لا يستمتع بشيء إطلاقا

لإن أي شيء هتشتريه ممكن تلاقيه بسعر أقل في مكان تاني

خصوصا لو بمواصفات أقل

.

القميص اللي اشتريته من محل أ . موجود هوا هوا بسعر أقل في محل ب . لإن القماش مختلف . أو محل ب عامل خصم . أو محل ب بيبيع جملة أصلا . ولو كنت دخلته ما كنتش هتعرف تشتري قطعة واحدة

.

هوا مش هيسأل عن الاختلافات

يا سيدي ما فيش اختلافات . ومحل أ بيبيع أعلى كده وخلاص . إيه اللي حصل في الدنيا يعني ؟!

هوا انتا كنت بكر وفقدت عذريتك . عامل مناحة ليه على حتة قماش ؟!!

.

لأ هوا هيعمل مناحة

هوا مجرد ما هيوصل لإنه لقى قميص أرخص في مكان تاني . هوا كده وصل لمبتغاه خلاص . فينصب الصوان بقى ويستمتع

.

العلامة الثالثة /

[#سوء\_الظن](https://www.facebook.com/hashtag/%D8%B3%D9%88%D8%A1_%D8%A7%D9%84%D8%B8%D9%86?__eep__=6&__cft__%5b0%5d=AZWB3pSAWeaGVPjmhPZIf9Ul4adUyRjj6kR35CpBnu4Hqz2e6yKaxxbaEUr5h5bhuV4mpy_2JQ4fSxQNhzu1hit2bP75JtLoLomE2AUk-IvLjOg7yWVW0QwOvGPrzLsX5kS3Ipsq_dC-Qi4FHYSBVB2EDMYnu3wZ9vpJAqBrXDwW5nUIwnUkuIGrnyykWRuNpEc&__tn__=*NK-R)

.

المستثمر المتوتر في العلامة الثانية سأل عن القميص في محل ب

في العلامة دي هوا مش هيسأل . بس هيقول . تلاقي البياع بتاع محل أ سارقنا ابن السيدة غير النظيفة . وينصب الصوان

.

العلامة الرابعة /

[#التشاؤم](https://www.facebook.com/hashtag/%D8%A7%D9%84%D8%AA%D8%B4%D8%A7%D8%A4%D9%85?__eep__=6&__cft__%5b0%5d=AZWB3pSAWeaGVPjmhPZIf9Ul4adUyRjj6kR35CpBnu4Hqz2e6yKaxxbaEUr5h5bhuV4mpy_2JQ4fSxQNhzu1hit2bP75JtLoLomE2AUk-IvLjOg7yWVW0QwOvGPrzLsX5kS3Ipsq_dC-Qi4FHYSBVB2EDMYnu3wZ9vpJAqBrXDwW5nUIwnUkuIGrnyykWRuNpEc&__tn__=*NK-R)

.

المستثمر المتوتر دايما بيسأل هنعمل إيه لما نخسر وعليك خير

.

ولما الدراسة تقول إن المشروع غير مبشر . هناخد الفلوس اللي دفعناها ازاي

تاخدها آه . ما انا فاتح الوفاء والأمل . هههههههه

.

المستثمر المتوتر هيحط ١٠٠ شرط جزائي في العقد . ويكتب قايمة على عريس بنته فيها ضعف اللي جابه في الجهاز . ومؤخر مليون جنيه . عشان لما ربنا يكرمه إن شاء الله وبنته تتطلق يعرف ياخد حقه

.

تقصد ما نعملش حساب المخاطر يعني ؟!

لأ طبعا

بس نعمل حساب المخاطر .. والمكاسب . ولا احنا داخلين في خسارة بس ولا إيه

.

لأ . المستثمر المتوتر بيعمل حساب المخاطر بس

وبالمناسبة . عنده حق . هوا مش هيشوف غير المخاطر . دا لو شاف

.

العلامة الخامسة /

[#البخل](https://www.facebook.com/hashtag/%D8%A7%D9%84%D8%A8%D8%AE%D9%84?__eep__=6&__cft__%5b0%5d=AZWB3pSAWeaGVPjmhPZIf9Ul4adUyRjj6kR35CpBnu4Hqz2e6yKaxxbaEUr5h5bhuV4mpy_2JQ4fSxQNhzu1hit2bP75JtLoLomE2AUk-IvLjOg7yWVW0QwOvGPrzLsX5kS3Ipsq_dC-Qi4FHYSBVB2EDMYnu3wZ9vpJAqBrXDwW5nUIwnUkuIGrnyykWRuNpEc&__tn__=*NK-R)

.

المستثمر المتوتر دايما مش عاوز يصرف

ما هو واحد شايف إنه إن شاء الله لازم يخسر . هيصرف ليه ؟!

ما هو تصرفاته منطقية على فكرة . بالنسبة لمشاعره

.

والبخل دا مرتبط دائما بصعوبة الحصول على المال في البداية . أو ذكريات سلبية مع خسائر سابقة أو عمليات نصب

.

أصحاب رؤوس الأموال هما حد من تلاتة

حد عمل رأس المال الحالي من استثمار سابق

حد ورث رأس المال

حد عمل رأس المال الحالي من وظيفة ذات مرتب عالي

.

اللي عمل راس ماله من استثمار سابق . دا بنسبه كبيرة مش هيكون مستثمر متوتر

.

الموظف هو أقرب حد إنه يكون مستثمر متوتر

لإنه أساسا أولا مش مستثمر أصلا . دا مستجد علينا

.

ثانيا . بيكون حاسس إنه تعب في الفلوس . مع إن كل الناس بتتعب في الفلوس . أنا مش عارف ليه إصرارهم على التأكيد إنهم تعبوا في الفلوس . ما حد يشاور لي على الفلوس اللي بتيجي بالراحة دي

.

ثالثا . بيكون حاسس إنه لو الفلوس دي ضاعت . مش هيعرف يجيب غيرها . لإنه ما عادش عنده طاقة يكمل في نفس الوظيفة السابقة اللي كانت بتجيب له الفلوس

.

الوارث بقى . بين بين . إما يورث من أبوه . الفلوس . ونفسية المستثمر

أو يورث الفلوس بس . ويورث النفسية من حد متوتر في عيلتهم

.

وغالبا دا . والموظف . بيلبسوا في واحد نصاب في أول محاولة . فيقوم هافف منهم مبلغا وقدره

فيجولي بالمبلغ الباقي بقى وهما مش بس مستثمر متوتر . دا مستثمر متوتر . ومعه على ذلك شاهد ودليل

.

طيب

دي علامات المستثمر المتوتر

علامات طين كلها

شخص

[#قلقان](https://www.facebook.com/hashtag/%D9%82%D9%84%D9%82%D8%A7%D9%86?__eep__=6&__cft__%5b0%5d=AZWB3pSAWeaGVPjmhPZIf9Ul4adUyRjj6kR35CpBnu4Hqz2e6yKaxxbaEUr5h5bhuV4mpy_2JQ4fSxQNhzu1hit2bP75JtLoLomE2AUk-IvLjOg7yWVW0QwOvGPrzLsX5kS3Ipsq_dC-Qi4FHYSBVB2EDMYnu3wZ9vpJAqBrXDwW5nUIwnUkuIGrnyykWRuNpEc&__tn__=*NK-R)

[#شكاك](https://www.facebook.com/hashtag/%D8%B4%D9%83%D8%A7%D9%83?__eep__=6&__cft__%5b0%5d=AZWB3pSAWeaGVPjmhPZIf9Ul4adUyRjj6kR35CpBnu4Hqz2e6yKaxxbaEUr5h5bhuV4mpy_2JQ4fSxQNhzu1hit2bP75JtLoLomE2AUk-IvLjOg7yWVW0QwOvGPrzLsX5kS3Ipsq_dC-Qi4FHYSBVB2EDMYnu3wZ9vpJAqBrXDwW5nUIwnUkuIGrnyykWRuNpEc&__tn__=*NK-R)

[#سيء\_الظن](https://www.facebook.com/hashtag/%D8%B3%D9%8A%D8%A1_%D8%A7%D9%84%D8%B8%D9%86?__eep__=6&__cft__%5b0%5d=AZWB3pSAWeaGVPjmhPZIf9Ul4adUyRjj6kR35CpBnu4Hqz2e6yKaxxbaEUr5h5bhuV4mpy_2JQ4fSxQNhzu1hit2bP75JtLoLomE2AUk-IvLjOg7yWVW0QwOvGPrzLsX5kS3Ipsq_dC-Qi4FHYSBVB2EDMYnu3wZ9vpJAqBrXDwW5nUIwnUkuIGrnyykWRuNpEc&__tn__=*NK-R)

[#متشائم](https://www.facebook.com/hashtag/%D9%85%D8%AA%D8%B4%D8%A7%D8%A6%D9%85?__eep__=6&__cft__%5b0%5d=AZWB3pSAWeaGVPjmhPZIf9Ul4adUyRjj6kR35CpBnu4Hqz2e6yKaxxbaEUr5h5bhuV4mpy_2JQ4fSxQNhzu1hit2bP75JtLoLomE2AUk-IvLjOg7yWVW0QwOvGPrzLsX5kS3Ipsq_dC-Qi4FHYSBVB2EDMYnu3wZ9vpJAqBrXDwW5nUIwnUkuIGrnyykWRuNpEc&__tn__=*NK-R)

[#بخيل](https://www.facebook.com/hashtag/%D8%A8%D8%AE%D9%8A%D9%84?__eep__=6&__cft__%5b0%5d=AZWB3pSAWeaGVPjmhPZIf9Ul4adUyRjj6kR35CpBnu4Hqz2e6yKaxxbaEUr5h5bhuV4mpy_2JQ4fSxQNhzu1hit2bP75JtLoLomE2AUk-IvLjOg7yWVW0QwOvGPrzLsX5kS3Ipsq_dC-Qi4FHYSBVB2EDMYnu3wZ9vpJAqBrXDwW5nUIwnUkuIGrnyykWRuNpEc&__tn__=*NK-R)

وجاي يستثمر !!!

.

أقول إيه بس . إسكت يا لساني

.

النقطتين المهمين بقى هما

١ . لو انا شخص تنطبق عليه المواصفات دي . أعمل إيه ؟

.

٢ . وأعمل إيه لو وقعت في واحد زي ده ؟

.

أولا /

.

لو حضرتك واحد تنطبق عليه الصفات دي . ومش عيب يعني . فالنصيحة ليك هي . حط فلوسك في عقارات . وأجرها للغير

.

وطبعا هتروح كل يوم ترن الجرس على المستأجرين تشوف حرقوا لمبة الصالة ولا لأ

.

وكل يوم هتسأل يا ترى الشقة بتاعتي سعرها كام دلوقتي

.

ويا ترى السمسار نصب علينا في كام

.

يموت الزمار وصوابعه بتلعب

.

حضرتك لا تحط فلوس في تجارة ولا صناعة

.

الصناعة والتجارة مكسب وخسارة . وانتا بتاع مكسب بس . فمش هتفلح معانا

.

إنتا كنت بتكسب بس . بتاخد مرتب بس . بتكسب كل شهر

بينما البيزنس مالوش مسكة . ولا تعرف هتكسب ولا هتخسر

.

الوظيفة علمتك إنك تبعد قلبك عن ربنا سبحانه وتعالى . وبقيت مؤمن إن الفلوس بتيجي من الوظيفة . مش من ربنا سبحانه وتعالى يعني ؟!

لأ . الفلوس بتيجي من المرتب

.

بتيجي عندنا تتصدم إن الفلوس بتيجي من ربنا سبحانه وتعالى . فيا إما بتؤمن بربنا سبحانه وتعالى . أو بتكفر بكل حاجة . وبتطلع شريكك حرامي ونصاب . ما انتا شكاك وسيء الظن

.

فخليك في استثمار آمن . وما فيش استثمار آمن غير العقارات لغرض التأجير

.

الذهب هو ادخار . وليس استثمار

.

والعقار بردو ادخار . لكن التأجير هو مصدر للربح

أي نعم هو ربح هزيل جدا . لا يتعدى ال ٥ ٪ سنويا

.

ثانيا /

لو قابلك مستثمر متوتر . اهررررررررررب

.

المستثمر المتوتر عادة ما بيستثمرش بنفسه

ما هو واحد بالصفات اللي فاتت دي . هيتنيل يستثمر ازاي

.

فبيشوف حد يتنيل يستثمر هوا . واحنا نتنيل نقرف في أمه

.

أو حد ينصب عليه ويخلع . ويزود لنا الطين بلة . يعني يخلي المستثمر المتوتر ده أكثر توترا

.

فلو شفت المستثمر ده . اهرب منه

.

ولاحظ حاجة . المستثمر المتوتر ده أكتر واحد هيلزق فيك عشان يعطيك فلوسه . ما قلت لك هوا ما بيستثمرش بنفسه

.

فبيصطاد الضحية بتاعه . اللي هوا انتا . ويدخل لك من مدخل انتا بابا وانتا ماما وانتا أنور وجدي

وشوف اللي انتا عاوزه خده . لو عاوز تبوسني من بقي حتى بوسني

.

وأنا من إيدك دي لإيدك دي يا عمي

.

لحد ما يعطيك الفلوس تستثمرها له

وهوب . فجأة يطلع عليك كل أمراض الدنيا . ويتحول هوا لضحية . بينما الحقيقة إن اللي يشاركه هوا اللي يبقى ضحية