لما كتبت تخلص من كل الكراكيب . حتى الأصدقاء القديمة

بعض المتابعين الكرام زعلوا . فعملت لهم بلوك

لكن خلينا نوضح يعني إيه تخلص من أصدقاءك القدامى

.

أيام الكحرتة . كنتوا بتأجروا ملعب كورة . تلعبوا . وبعدين تروحوا تقعدوا ع القهوة

دلوقتي . انتا فقت لنفسك

أصدقاءك القدامى بيقولوا لك تعالى نلعب كورة

دول الأصدقاء اللي بقول لك تخلص منهم

ما تروحش تلعب معاهم كورة

استناهم يخلصوا حجز الكورة . وقابلهم ع القهوة على طول

.

أيام زمان كنتوا بتقعدوا ع القهوة تندبوا حظكم . وتقولوا البلد ما فيش فيها أمل

دلوقتي انتا مسكت طرف خيط مشروع . وباديء تبيع وتكسب

أصدقاءك القدامى لسه بيقولوا لك ما فيش أمل . ما تقعدش معاهم ع القهوة تاني . يبقى لا حجز كورة . ولا قعدة قهوة

.

بعت وكسبت وبقى معاك فلوس

أصدقاءك القدامى بيقولوا لك تعالى نعمل مشروع الكتاكيت

لا درسوا ولا نيلوا . هما عملوا دراسة جدوى الكتاكيت

الكتكوت بييجي بقرش . بيتصرف عليه قرش . بنحط عليه قرش مكسب . ونبيعه ب ٣ قروش

وكده بقت دراسة جدوى اهي . وانتا هتبقى الممول

دول أصدقاءك اللي بقول لك تخلص منهم

.

طيب تصاحب مين ؟؟

صاحب صفحة د إيهاب مسلم

صفحة د حسين بكري

صفحة م محمد الباز

صفحة د محمد حسام خضر

صفحة أ خالد الشافعي

صفحة أ عمرو سعد

وصفحتنا طبعا