[#نصيحة\_من\_خبير](https://www.facebook.com/hashtag/%D9%86%D8%B5%D9%8A%D8%AD%D8%A9_%D9%85%D9%86_%D8%AE%D8%A8%D9%8A%D8%B1?__eep__=6&__cft__%5b0%5d=AZV_D4dcf2vgUtWlaBCre70BBrnsIfUt1_rOOdFJ2k6zSxb0XBJHW-xtCmwwBLmzmIyWVgAXCYGV0lqmSQet7h9zwS8ewChmKUSPXsM0GVAYpGESK2WpFrRhRybfwV8cLujUpHBcslliEjkdyR4d-HihnW2g19dilcz0y_hL5SpqRqZ8BmjQXCYR59GQeJEessk&__tn__=*NK-R)

-

لو لقيت نفسك بدأت ( تأذي ) شركتك - ف من الأمانة إنّك تتنحّى جانبا وتشوف حدّ يدير بدالك

-

فيه ناس بتأذي شركتها نتيجة إنّها كبرت في السنّ مثلا - ف بقت عصبيّة

-

فيه ناس بتأذي شركتها من خلال إنّهم أشخاص هوائيّين أو مزاجيّين - يوم شغّال ويوم كسلان

-

فيه ناس بتأذي شركتها من خلال إنّهم ناس عاطفيّين - ممكن يدخلوا في مود اكتئاب مثلا - ف تلاقيهم قلبوا سواد على العملاء - أو خدوا قرارات غلط جدّا - ويرجعوا لمّا يفوقوا يشوفوا هيصلّحوها ازّاي

-

فيه ناس ممكن تأذي شركتها بإسمها !!

-

عشان كده نصحت قبل كده بردو إنّك ما تربطش شغلك بإسمك لو عندك أكتر من شغل - ف ممكن إسمك يتلطّ في مجال - تحصل لك قضيّة مثلا - وشركتك في المجال ده اسمها المليجي للأدوات الصحّيّة مثلا - ف تضرب شركتك التانية اللي اسمها المليجي لقطع غيار السيّارات مثلا

-

ممكن تأذي شركتك إنّك تكون ( تشبّعت ) - ف ما بقيتش قادر تعطي نفس المجهود اللي كنت بتعطيه وانتا لسّه ( جعان نجاح ) - وقتها شوف ناس جعانة نجاح تيجي تتصدّر الموقف

-

وعلى رأي الفنّان القمّور عمرو دياب لمّا قال

لو يوم حسّيت بغيري - لو يوم حنّيت لغيري - صدّقني مش هلومك لو قابلك حبّ تاني