[#علم\_نفس\_البيزنس](https://www.facebook.com/hashtag/%D8%B9%D9%84%D9%85_%D9%86%D9%81%D8%B3_%D8%A7%D9%84%D8%A8%D9%8A%D8%B2%D9%86%D8%B3?__eep__=6&__cft__%5b0%5d=AZWExepshkvQFE8vX7U49z50jynp5fSuLM4RBUpqtPC5x-JteLI3Wyb88fgUN_UwqPe3X-Cmobge86B6Hbqx1kJ62-c3-bxxBhQHtvx5dApxeLGp7gohwfDrPQzcMLaO-K-XjQnvLpCfSatfxt3S4ZHlJkwaIZ_e4KAMzZiUShOchQ&__tn__=*NK-R)

.

من أسباب الفشل ( توطين النفس على الفشل )

.

جميل جدا إن حضرتك لو فشلت . ترضى بقضاء الله سبحانه وتعالى . وتجتهد تاني عشان تنجح بإذن الله

.

لكن !

وانتا شغال . ما توطنش نفسك على الفشل

ما تنتظرش الفشل وتبقى مستعد ليه وبتدرب نفسك على قبوله وقت ما يحصل

إنتا كده بتشد نفسك ناحية الفشل وانتا مش عارف

.

النفس البشرية لو فكرت تجتنب شيء . هتنجذب ليه !!

فالحل إنك ما تفكرش في الشيء ده أصلا

ما تعتبروش خيار مطروح

وما تعتبروش ( متوقع )

.

إنتا لو فكرت إنك لو تعبت النهارده فمش مشكلة ممكن نأجل شغل النهارده ونعمله بكره

أؤكد لك إنك هتحس بالتعب النهارده وهتأجل الشغل لبكرة

نفسك هتهيأ لك إنك تعبان

.

لا مش كده وبس . دي نفسك ممكن تخليك تتعب فعلا

.

النفس بتميل للراحة . فإذا كان تعبك النهارده هيريحها من الشغل . هتتعب عشان ما تشتغلش

.

إذا كان فشلك هيريحها . هتخليك تفشل عشان ترحمها من الفرهدة

.

العقل الباطن بيكون شايف التعب المترتب على الفشل

ما انتا لما هتنجح . هتزيد المسؤوليات . وهيزيد الشغل . وهيزيد التعب

فعقلك الباطن هيعمل عليك مؤامرة عشان تفشل . عشان يرحم نفسه من الفرهدة

وتكتمل المؤامرة بإنه يوطنك على الفشل ويدربك على قبوله

وتبقى معتبر ده حكمة وإيمان منك

.

وممكن عقلك الباطن يشوف الألم الكبير اللي هيحصل لك لو فشلت بعد سنتين تلاتة بعد ما تبذل مجهود كبير

فيخليك ( حابب ) تفشل دلوقتي

فيجذبك تجاه الفشل عشان يرحمك من الصدمة الكبيرة المستقبلية

ويمهد لك الموضوع بتدريبك على قبول الفشل وتوطين نفسك عليه

.

للأسف جزء كبير من تربيتنا مليان بكلام من الآباء والأمهات محتواه ( عادي لو فشلت . جرب تاني )

فده بيوطن النفس على الفشل . بيخليك تستمرء الفشل وتتقبله

ولما تتوقعه ! هتنجذب ليه !!

.

والموضوع يزيد سوءا لو نفسك كانت بتحب تعيش دور الضحية وبتستجدي التعاطف

فهتخليك تفشل عشان تستمتع هيا بالدراما

.

إحذر من نفسك