[#جينات\_النجاح](https://www.facebook.com/hashtag/%D8%AC%D9%8A%D9%86%D8%A7%D8%AA_%D8%A7%D9%84%D9%86%D8%AC%D8%A7%D8%AD?__eep__=6&__cft__%5b0%5d=AZUcRG7ToH3NCpAIy0NVDVPTaQvJ8M4ySiK-1z6Z5P2ewreF9fUiKINOre8UmEvMTyx_lL7o_pPhZm9fnLeEwHu6aAgDoAI3hwAAuqQ_aXUjl3pjaco9D3itp4RyLARjPVt6j8d2HCq7EzTOzUmWLedmqqeP-30jsiRk1QMR6IkVnuIRDJEwQkZskBAFmXoK4NY&__tn__=*NK-R)

-

من حوالي شهر - كنت باتكلّم مع أحد أصحاب المصانع عن مصنعه - والحمد لله المصنع ناجح ومستقرّ

-

وكنّا قاعدين مستريّحين - مرحرحين يعني - قاعدين على كنب في جنينة - ولابسين تيشيرتات - ومش في مود شغل خالص يعني

-

ف كان طبيعيّ إنّ جلسة رجل الأعمال ده تكون مرحرحة ع الآخر

-

وفي نصّ ما بنتكلّم - جات سيرة حاجة في الإدارة

قلت له إنتا عامل النظام الفلانيّ ؟ - قال لي أيوه

قلت له ( إنتا مسجلة على ورق وعامل بيه نماذج للموظّفين وكده ؟ )

-

فجأة لقيته اتنفض من جلسته - وعنيه لمعت - وقال لي هاعمل ده في أقرب وقت إن شاء الله

-

في اللحظة اللي اتنفض فيها من جلسته دي - أنا شفته من 20 سنة

-

شفته في أوّل ما كان بيكافح عشان يبني المصنع

هوّا دلوقتي قاعد مرحرح - دا الشكل الخارجيّ - لكن جوّاه - موجودة الجينات بتاعة الشخص اللي بيكافح لإنشاء شركة من الصفر

-

ممكن الجينات دي تكون غطّى عليها طبقات من النجاح - لكن في اللحظة اللي حسّ إنّ فيه ثغرة في النظام - الطبقات دي اتشالت فجأة - وظهر الأصل الل فيه - ما أسمّيه ( جينات النجاح )

-

زيّ القطّة - القطّة في الأصل هي أسد صغير - كائن مفترس

لكن - لمّا بتستأنسها وتربّيها - بتكتسب الوداعة

-

لكن - تخيّل إنّ القطّة دي والدة - وانتا قرّبت من ابنها - في لحظة القطّة دي هترجع لأصلها - كائن مفترس في الغابة

-

Hأا مرّة لقيت قطّة صغيرة في الشارع عندنا - وأمّها ما اعرفش كانت تايهة عنها فين - والقطّة الصغيّرة ما بتنونوش - ف أمّها مش هتعرف مكانها

فأنا قلت أشيل القطّة الصغيرة دي عشان تنونو - ف أمّها تسمع صوتها ف تعرف هيّا فين فتجيلها

ويا ريتني ما عملت كده !!

-

مجرّد ما شلت القطّة الصغيرة - ونونوت - لقيت وحش كاسر داخل عليّا هياكلني !!

أنا جريت تقريبا 10 متر ما اعرفش جريتهم ازّاي

يعني في لحظة بقيت في آخر الشارع - وما انتبهتش إلا وانا هنا - أنا جيت هنا ازّاي ؟!

كنت في نصّ الشارع - بقيت في آخره ازّاي !!

-

دا اللي شفته في عين رجل الأعمال دا وقتها

-

ف [#نصيحة\_من\_خبير](https://www.facebook.com/hashtag/%D9%86%D8%B5%D9%8A%D8%AD%D8%A9_%D9%85%D9%86_%D8%AE%D8%A8%D9%8A%D8%B1?__eep__=6&__cft__%5b0%5d=AZUcRG7ToH3NCpAIy0NVDVPTaQvJ8M4ySiK-1z6Z5P2ewreF9fUiKINOre8UmEvMTyx_lL7o_pPhZm9fnLeEwHu6aAgDoAI3hwAAuqQ_aXUjl3pjaco9D3itp4RyLARjPVt6j8d2HCq7EzTOzUmWLedmqqeP-30jsiRk1QMR6IkVnuIRDJEwQkZskBAFmXoK4NY&__tn__=*NK-R)

-

ما تكبرش

-

ما تبقاش محترف - خلّيك طول الوقت هاوي

-

إحتفظ بالروح اللي كانت معاك في العشرينات والتلاتينات وانتا بتحارب عشان توقّف الشركة على رجليها - مع الوقت - احتفظ بالروح دي جوّاك - إوعى تردم عليها بطبقات سميكة من النجاح - فيحصل لك تكلّس