لا يوجد أحد سيء الفهم . هم فقط سيؤو النية

.

فيه ناس كانت بتفسر آية

فمن شاء فليؤمن ومن شاء فليكفر

.

إنه يقول لك اهو . شوفت . ربنا سبحانه وتعالى شرع لنا حرية الاعتقاد . تيجي انتا تمنعها !!

.

فتقول لهم يا جماعة الآية دي مش على سبيل التخيير . ولكنها على سبيل التهديد

.

مش مصدق . كمل الآية

.

يقول تعالى

فمن شاء فليؤمن ومن شاء فليكفر إنا أعتدنا للظالمين نارا

.

يعنى عاوز تكفر . براحتك . بس هتدخل النار

يبقى فين التخيير هنا ؟!

دا تهديد

.

فكانوا يتقمصوا . ويرفسوا . ويقول لك لأ انا فاهمها كده . هتحجر على فهمي ولا إيه !!

.

الحقيقة إنهم مش فاهمينها كده ولا حاجة

هما فاهمين صح . وعارفين إنها تهديد

لكنهم سيؤو النية

ف بيتداروا ورا موضوع تعدد الأفهام ده

.

إيه سبب كتابة البوست ده

.

النهارده كنت مسافر مع جنة بنتي . ف بتقول لي . المدرس مستحلف لي عشان غبت النهارده

.

ف قلت لها قولي له أنا كنت مع بابا

.

ف قالت لي . هوا قال لنا ( اللي عاوز ييجي ييجي واللي مش عاوز ييجي براحته )

.

أنا دماغي نورت في اللحظة دي . وقلت فرصة أعرف الفهم ( الفطري ) للجملة دي إيه

.

ومين اللي قال إن دا الفهم ( الفطري ) ؟!

.

اللي قال كده إن دا فهم طفلة عندها ٩ سنين

لسه ما عندهاش دوافع تلف وتدور عشان تدعي فهم مضلل عشان توصل لمراد خبيث

.

ف قلت لها ( ما خلاص يا جنة . المدرس قال لكوا اللي مش عاوز ييجي ما يجيش . يبقى براحتكوا )

.

قالت لي ( لااا . دا هوا يقصد إن اللي مش هييجي هيعاقبه )

.

الله أكبر

ينصر دينك يا جوجو

حليتي لي معضلة عمري ما كنت هاعرف احلها لوحدي

.

يعني المدرس ما كانش ( بيخير ) الطلبة . ولكنه كان ( بيهددهم )

.

طيب ولله المثل الأعلى

.

لو عاوز تدرس أصل صفة نفسية معينة . إدرسها على الأطفال

.

الكبار عندهم الدوافع اللى تخليهم يلفوا ويدوروا . ف ممكن يعطوك نتائج مضللة

.

إحنا بيعلمونا في ثانوي إن إجابة السؤال المنفي بتكون ب ( بلى ) في حالة الإيجاب . و ب ( نعم ) في حالة النفي

.

يعني لو عاوز تقول ( لأ ) على سؤال منفي . ف بتقول ( نعم )

.

ودي بتلغبط الطلبة في ثانوي

.

مرة قالوا لي في البيت . ما تصحيش أميرة بكره بدري . ما عندهاش حضانة بكره

.

أميرة دي في الحضانة خلي بالك

.

ف رحت قلت لها ( إنتي ما عندكيش حضانة بكره يا أميرة )

.

قالت لي ( أيوه )

.

أنا بلمت على باب الأوضة !!

.

معقول طفلة لسه ما دخلتش المدرسة تكون عارفة قاعدة إجابة السؤال المنفي

.

قلت ممكن تكون قالتها بالغلط

ف قمت سائلها تاني ( ما عندكيش حضانة بكره )

.

قالت لي ( أيوه )

.

سبحانك يا ربي

.

أهي أميرة دي لما تكبر وتخش ثانوي . هتتلغبط في القاعدة دي

.

ودا دليل تاني على إن الأطفال تاخد منهم الأمور الفطرية

.

أفكرك تاني بنقطة الموضوع

إن الناس اللي بتسيء الفهم . هما في الحقيقة سيؤو النية

هما ( عاوزين ) يفهموا غلط

لإن الفهم الغلط ده ( في مصلحتهم )

.

[#تعقيب\_جوهري](https://www.facebook.com/hashtag/%D8%AA%D8%B9%D9%82%D9%8A%D8%A8_%D8%AC%D9%88%D9%87%D8%B1%D9%8A?__eep__=6&__cft__%5b0%5d=AZWu7zYPF2JvsveKdR5JchHyiJdUeKFAFsXqp369HFb6vz6WtQEgFuLomFDk_E_KEIvv7rUlmJHF0V3xTUW5Iai5iXEyimGPIzK_tqRaBKyAojsXOnDoX7Jo-Ef2Ligd9lRXYyFN-Es45csIcezCBBQPpPlDoWjSBcUyCj5aCkz0EbHKPv3gNNnhm0yrDL_idz8&__tn__=*NK-R)

.

أحد التعليقات بتقول

ما فيه آية تانية بتقول

.

لا إكراه في الدين قد تبين الرشد من الغي

.

الحقيقة إن الآية دي بردو الناس بتفهمها بالعكس

ب ( يتعمدوا ) يفهموها غلط

أمال إيه لازمة ( قد تبين الرشد من الغي ) ؟!

.

قد تبين الرشد من الغي . يعني لو عاوز تكفر . براحتك . بس كده انتا هتكون في غي

.

زي آية

ومن شاء فليكفر إنا أعتدنا للظالمين نارا

.

يعني لو عاوز تكفر براحتك . بس هتدخل النار

.

ف لو عاوز تكفر . مش هنكرهك على الدين . بس تبقى عارف واحنا عارفين إنك في غي

.

هيا مش حادي بادي وممكن تكفر ويطلع كلامك صح يعني

.

يعني . تخيل . ولله المثل الأعلى . إنك بتقول لإبنك . مش عاوز تذاكر ما تذاكرش . إنتا عارف اللي بيتدلع بيبقى مصيره إيه

.

هل إبنك يفهم كده إنك بتعطي له ( حرية ) عدم المذاكرة

هههههههه

يا راجل

هيا بس المرقعة تتعالج منها وهتبقى تمام

.

الناس ب ( تتعمد ) تسيء الفهم . عشان تمشي أمورها على هواها