الصورتين دول ليهم تفسير خطير جدا

مشاهدة بلاحظها على الجيل الجديد من حوالي ٥ سنوات

ومؤخرا بدأ يبقى ليها اسم بيعبر عنها

ألا وهو ( [#شعور\_الاستحقاق](https://www.facebook.com/hashtag/%D8%B4%D8%B9%D9%88%D8%B1_%D8%A7%D9%84%D8%A7%D8%B3%D8%AA%D8%AD%D9%82%D8%A7%D9%82?__eep__=6&__cft__%5b0%5d=AZXBGSVaolcQ8w5kxGqnhmE93BCHkR4ZmyQJV3E3jZsLEiAQtMi0gGPc_pavu2Iw86nnFeogcWf_T6NFYeMAMVYz_9JnEziS5X5iWxIzs20U7Hi0xWt5VtJl6PmbTwVwpkx6qsk7ElJmn5Xkctmnyc_I4OYyclfHRXCaDMHdp6ZKwS3Ofb8U7E3SoRfzb6-g-eo&__tn__=*NK-R) )

.

شعور الاستحقاق دا معناه حاجتين

.

أولا /

إن شباب الجيل الحالي بقى معتبر إنه من حقه

إنه [#يعمل\_أي\_حاجة](https://www.facebook.com/hashtag/%D9%8A%D8%B9%D9%85%D9%84_%D8%A3%D9%8A_%D8%AD%D8%A7%D8%AC%D8%A9?__eep__=6&__cft__%5b0%5d=AZXBGSVaolcQ8w5kxGqnhmE93BCHkR4ZmyQJV3E3jZsLEiAQtMi0gGPc_pavu2Iw86nnFeogcWf_T6NFYeMAMVYz_9JnEziS5X5iWxIzs20U7Hi0xWt5VtJl6PmbTwVwpkx6qsk7ElJmn5Xkctmnyc_I4OYyclfHRXCaDMHdp6ZKwS3Ofb8U7E3SoRfzb6-g-eo&__tn__=*NK-R)

.

ثانيا /

إن شباب اليومين دول بقى شايف

إنه [#غير\_مطالب\_ببذل\_مجهود](https://www.facebook.com/hashtag/%D8%BA%D9%8A%D8%B1_%D9%85%D8%B7%D8%A7%D9%84%D8%A8_%D8%A8%D8%A8%D8%B0%D9%84_%D9%85%D8%AC%D9%87%D9%88%D8%AF?__eep__=6&__cft__%5b0%5d=AZXBGSVaolcQ8w5kxGqnhmE93BCHkR4ZmyQJV3E3jZsLEiAQtMi0gGPc_pavu2Iw86nnFeogcWf_T6NFYeMAMVYz_9JnEziS5X5iWxIzs20U7Hi0xWt5VtJl6PmbTwVwpkx6qsk7ElJmn5Xkctmnyc_I4OYyclfHRXCaDMHdp6ZKwS3Ofb8U7E3SoRfzb6-g-eo&__tn__=*NK-R) مقابل ما يستحقه

.

ودا نابع أساسا من شعور الاستحقاق . يعني هوا حاسس إن الشيء ده حقه أصلا . فليه يبذل مجهود عشان ياخد حقه ؟!

.

ومن وجهة نظري . باعتبر إن السبب الرئيسي لشعور الاستحقاق الوهمي ده هو [#العالم\_الافتراضي](https://www.facebook.com/hashtag/%D8%A7%D9%84%D8%B9%D8%A7%D9%84%D9%85_%D8%A7%D9%84%D8%A7%D9%81%D8%AA%D8%B1%D8%A7%D8%B6%D9%8A?__eep__=6&__cft__%5b0%5d=AZXBGSVaolcQ8w5kxGqnhmE93BCHkR4ZmyQJV3E3jZsLEiAQtMi0gGPc_pavu2Iw86nnFeogcWf_T6NFYeMAMVYz_9JnEziS5X5iWxIzs20U7Hi0xWt5VtJl6PmbTwVwpkx6qsk7ElJmn5Xkctmnyc_I4OYyclfHRXCaDMHdp6ZKwS3Ofb8U7E3SoRfzb6-g-eo&__tn__=*NK-R)

.

مش عاوز اقول السوشيال ميديا . لأ . أنا قاصد أقول ( العالم الافتراضي )

.

في العالم الحقيقي . لو شتمت حد . هيضربك

لكن في العالم الافتراضي . ممكن تشتمه عادي . ومش هتتأذى

.

فمن هنا . من العالم الافتراضي . نشأ [#شعور\_باستحقاق](https://www.facebook.com/hashtag/%D8%B4%D8%B9%D9%88%D8%B1_%D8%A8%D8%A7%D8%B3%D8%AA%D8%AD%D9%82%D8%A7%D9%82?__eep__=6&__cft__%5b0%5d=AZXBGSVaolcQ8w5kxGqnhmE93BCHkR4ZmyQJV3E3jZsLEiAQtMi0gGPc_pavu2Iw86nnFeogcWf_T6NFYeMAMVYz_9JnEziS5X5iWxIzs20U7Hi0xWt5VtJl6PmbTwVwpkx6qsk7ElJmn5Xkctmnyc_I4OYyclfHRXCaDMHdp6ZKwS3Ofb8U7E3SoRfzb6-g-eo&__tn__=*NK-R) شتم الآخر

.

إنك من حقك [#تعمل\_أي\_حاجة](https://www.facebook.com/hashtag/%D8%AA%D8%B9%D9%85%D9%84_%D8%A3%D9%8A_%D8%AD%D8%A7%D8%AC%D8%A9?__eep__=6&__cft__%5b0%5d=AZXBGSVaolcQ8w5kxGqnhmE93BCHkR4ZmyQJV3E3jZsLEiAQtMi0gGPc_pavu2Iw86nnFeogcWf_T6NFYeMAMVYz_9JnEziS5X5iWxIzs20U7Hi0xWt5VtJl6PmbTwVwpkx6qsk7ElJmn5Xkctmnyc_I4OYyclfHRXCaDMHdp6ZKwS3Ofb8U7E3SoRfzb6-g-eo&__tn__=*NK-R)

لإنك ببساطة بتعمل أي حاجة فعلا في العالم الافتراضي

.

في العالم الحقيقي . عشان تقول رأيك . لازم تكون مؤهل للكلام

إنتا لو قاعد في قعدة مع العيلة عندكم . وأخوك دكتور مثلا . وحد سأل سؤال في الطب . إنتا مش هتتكلم

.

لكن في العالم الافتراضي . إنتا [#من\_حقك](https://www.facebook.com/hashtag/%D9%85%D9%86_%D8%AD%D9%82%D9%83?__eep__=6&__cft__%5b0%5d=AZXBGSVaolcQ8w5kxGqnhmE93BCHkR4ZmyQJV3E3jZsLEiAQtMi0gGPc_pavu2Iw86nnFeogcWf_T6NFYeMAMVYz_9JnEziS5X5iWxIzs20U7Hi0xWt5VtJl6PmbTwVwpkx6qsk7ElJmn5Xkctmnyc_I4OYyclfHRXCaDMHdp6ZKwS3Ofb8U7E3SoRfzb6-g-eo&__tn__=*NK-R) تفتي في الطب براحتك . ومش هتلاقي حد بيبص لك بصة بمعنى ( اسكت . ما أخوك الدكتور قاعد )

.

أما المشكلة الثانية في موضوع الاستحقاق . فهي الشعور بأنك غير مطالب ببذل مجهود مقابل ما تطلبه . لأنه في الأساس حقك

.

في الحياة العملية . لكي تحصل الأنثى على تقدير عائلتها . ستجد أنه من الواجب عليها حسن معاملة زوجها . وحسن تربية أبنائها . وهذه ضريبة تدفعها الأنثى للحصول على التقدير

.

لكن في العالم الافتراضي . تحصل الأنثى على اللايكات واللافات والهاهاهات من كل شارد ووارد بدون مجهود

.

فتفاجأ بتلك الأنثى المفعوصة وقد أصبحت تتعامل باعتبارها ( جوهرة ) !!!

.

جوهرة ليه ؟!

من غير ليه . أنا جوهرة كده وخلاص ( شعور استحقاق )

شعور الاستحقاق هذا لم يكن له مقابل بذلته تلك الأنثى

.

في العالم الحقيقي . لكي تكون شخصا ذو قيمة . سيتوجب عليك بذل مجهود كبير . وإسداء المعروف للآخرين

.

أما في العالم الافتراضي . فقد تجد الآلاف يتابعونك بناءا على تفاهات تقدمها

.

فيتولد لديك شعور باستحقاق الأهمية بدون مقابل

.

وبناءا عليه ممكن تلاقي عيل تافه داخل مكان عام ومنتظر من الناس تتلم حواليه ويتصوروا معاه عشان هوا مثلا تيكتوكر !!!

.

العالم الافتراضي زرع داخل هذا الطفل شعورا باستحقاق الأهمية . دون بذل مجهود مكافيء لها

.

فدول الآفتين اللي كسبهم الجيل الحالي من الواقع الافتراضي

.

إنه بقى حاسس إنه من حقه يعمل أي حاجة

.

وبقى حاسس إنه من حقه ياخد أي حاجة بدون مقابل

.

في الصورتين المرفقتين ( الصورتين لنفس الشخص )

.

نفس الشخص في الصورة الأولى شايف إنه من حقه يكيل ليا الاتهامات والشتائم عادي جدا

هوا شايف إن ده حقه . الواقع الافتراضي علمه كده

مع إني أكاد أجزم إنه في الحقيقة لو قابلني مش هيقول ربع الكلام ده

.

أنا قبل ما بهاجم أي حد . بسأل نفسي سؤال . لو قابلت الشخص ده في الحقيقة . هل أقدر أقول له نفس الكلام ؟!

لو لأ . بامتنع عن الهجوم

.

وقبل ما أسيء لأي شخص . بسأل نفسي . لو الشخص دا صاحب سلطة . هل أقدر أسيء له نفس الإساءة . ولا انا أقدر أسيء الإساءة دي للشخص الضعيف فقط

.

لو لقيت نفسي ما اقدرش أوجه الإساءة دي لشخص صاحب سلطة . بامتنع عن توجيهها للشخص الضعيف

.

قبل ما تضرب زوجتك . اسأل نفسك . لو أبوها وزير الداخلية . كنت هتضربها

لو لأ . يبقى اعرف إنك بتضربها عشان ( إنتا تقدر تضربها ) . مش عشان هيا تستاهل الضرب

.

وعلى ذلك فقس

.

القياس دا ما بقاش موجود عند الجيل اللي عاش أكتر من نصف حياته في [#عالم\_افتراضي](https://www.facebook.com/hashtag/%D8%B9%D8%A7%D9%84%D9%85_%D8%A7%D9%81%D8%AA%D8%B1%D8%A7%D8%B6%D9%8A?__eep__=6&__cft__%5b0%5d=AZXBGSVaolcQ8w5kxGqnhmE93BCHkR4ZmyQJV3E3jZsLEiAQtMi0gGPc_pavu2Iw86nnFeogcWf_T6NFYeMAMVYz_9JnEziS5X5iWxIzs20U7Hi0xWt5VtJl6PmbTwVwpkx6qsk7ElJmn5Xkctmnyc_I4OYyclfHRXCaDMHdp6ZKwS3Ofb8U7E3SoRfzb6-g-eo&__tn__=*NK-R)

.

في الصورة التانية . بيظهر التأثير التاني لشعور الاستحقاق

ألا وهو ( أنا من حقي آخد أي حاجة بدون مقابل )

فهوا شايف إنه رغم الإساءة الأولى . إلا إنه من حقه يتابع الصفحة عادي !!

.

دا شعور بالاستحقاف

شعور بإني من حقي أتابع الصفحة بدون أي مقابل حتى ولو كنت أسيء لصاحبها

.

بل إن صاحبها لو عمل لي بلوك . يبقى حرمني من ( حقي ) !!

.

الحقيقة أنا مش عارف الجيل الجديد ضحية العالم الافتراضي اللي أصابه بآفة الشعور بالاستحقاق

.

ولا هوا مجرم إنه بيستخدم الشعور ده بدون مراجعة من نفسه لنفسه

.

بل الإنسان على نفسه بصيرة ولو ألقى معاذيره