[#لن\_أعيش\_في\_جلباب\_أبي](https://www.facebook.com/hashtag/%D9%84%D9%86_%D8%A3%D8%B9%D9%8A%D8%B4_%D9%81%D9%8A_%D8%AC%D9%84%D8%A8%D8%A7%D8%A8_%D8%A3%D8%A8%D9%8A?__eep__=6&__cft__%5b0%5d=AZUmCrN8ZJOK5RkdQxkZ8HqclAYmKyTUiex1bU4hfE2KuugOEfIw_YWuoRz7kG47dpv9_OTlbeh1GI2qXe8Vfp1p2hcKl13MI86yUprIqab9gP_2EY-N-cFyMGG1TXUDH9On_4s5VLXW1NMY764N0uKRvVEsPSRRNoihIRAguunN2Is1JcgbfIJgufDKijJTue_En8ghSg3M2XlT4c8Yui_w&__tn__=*NK-R)

-

معضلة إبن الراجل الغنيّ اللي مش عاوز يشتغل في شغل والده عشان يقول إنّ هوّا اللي صنع نفسه بنفسه

-

أعجوبة فكريّة بصراحة - لا أجد لها غير إنّي باغضب منها وباستفزّ منها لأقصى الحدود

-

السبب الحقيقيّ وراء الموضوع ده هو [#الكِبر](https://www.facebook.com/hashtag/%D8%A7%D9%84%D9%83%D9%90%D8%A8%D8%B1?__eep__=6&__cft__%5b0%5d=AZUmCrN8ZJOK5RkdQxkZ8HqclAYmKyTUiex1bU4hfE2KuugOEfIw_YWuoRz7kG47dpv9_OTlbeh1GI2qXe8Vfp1p2hcKl13MI86yUprIqab9gP_2EY-N-cFyMGG1TXUDH9On_4s5VLXW1NMY764N0uKRvVEsPSRRNoihIRAguunN2Is1JcgbfIJgufDKijJTue_En8ghSg3M2XlT4c8Yui_w&__tn__=*NK-R) - مش تحقيق الذات ولا حاجة

-

[#أنا](https://www.facebook.com/hashtag/%D8%A3%D9%86%D8%A7?__eep__=6&__cft__%5b0%5d=AZUmCrN8ZJOK5RkdQxkZ8HqclAYmKyTUiex1bU4hfE2KuugOEfIw_YWuoRz7kG47dpv9_OTlbeh1GI2qXe8Vfp1p2hcKl13MI86yUprIqab9gP_2EY-N-cFyMGG1TXUDH9On_4s5VLXW1NMY764N0uKRvVEsPSRRNoihIRAguunN2Is1JcgbfIJgufDKijJTue_En8ghSg3M2XlT4c8Yui_w&__tn__=*NK-R) أكبر من إنّي أكون باديء بفلوس حدّ تاني - ولو حتّى كان أبويا !!

-

وبشوف الموضوع ده من منظور تاني بردو إنّه فيه [#أنانيّة](https://www.facebook.com/hashtag/%D8%A3%D9%86%D8%A7%D9%86%D9%8A%D9%91%D8%A9?__eep__=6&__cft__%5b0%5d=AZUmCrN8ZJOK5RkdQxkZ8HqclAYmKyTUiex1bU4hfE2KuugOEfIw_YWuoRz7kG47dpv9_OTlbeh1GI2qXe8Vfp1p2hcKl13MI86yUprIqab9gP_2EY-N-cFyMGG1TXUDH9On_4s5VLXW1NMY764N0uKRvVEsPSRRNoihIRAguunN2Is1JcgbfIJgufDKijJTue_En8ghSg3M2XlT4c8Yui_w&__tn__=*NK-R)

-

يعني شابّ بيكون قدّامه إنّه ياخد شركة والده اللي فيها 50 موظّف مثلا - يوصّلها لإنّها يكون فيها 500 موظّف على نهاية حياته

-

وقدّامه إنّه يسيبه من الموضوع ده - ويروح يبدأ شركة ب اتنين موظّفين يوصّلهم ل 50 على نهاية حياته - بسّ الشركة التانية دي هيقدر يقول عليها إنّه بناها من الصفر

-

ف بيختار الاختيار التاني - الأنانيّ

-

الفشخرة دي تسوى عنده أكتر من ال 450 بيت اللي كانوا هيتفتحوا لو اختار الاختيار الأوّل

-

إتكلّمت قبل كده عن إنّه مش كلّ أبناء رجال الأعمال المفروض ننزع منهم صفة ( العصاميّة )

-

يعني - فيه رجال أعمال - بدؤوا حياتهم بملايين والديهم - وأنا بشوفهم عصاميّين بردو - زيّ اللي بدؤوا من الصفر

-

إمتى يكون إبن رجل الأعمال اللي بدأ بملايين والده عصاميّ ؟!

لمّا يكون عمل [#طفرة](https://www.facebook.com/hashtag/%D8%B7%D9%81%D8%B1%D8%A9?__eep__=6&__cft__%5b0%5d=AZUmCrN8ZJOK5RkdQxkZ8HqclAYmKyTUiex1bU4hfE2KuugOEfIw_YWuoRz7kG47dpv9_OTlbeh1GI2qXe8Vfp1p2hcKl13MI86yUprIqab9gP_2EY-N-cFyMGG1TXUDH9On_4s5VLXW1NMY764N0uKRvVEsPSRRNoihIRAguunN2Is1JcgbfIJgufDKijJTue_En8ghSg3M2XlT4c8Yui_w&__tn__=*NK-R) في موروثه من والده

-

يعني احسبها نسب - مش قيم

-

يعني إيه بردو ؟!

-

يعني أبوك بدأ بمليون جنيه - يوم ما جه يموت كان سايب 10 مليون

يبقى كده والدك ضاعف راس ماله 10 مرّات

-

لو انتا خدت ال 10 مليون خلّيتهم 100 - كده انتا عصاميّ زيّ والدك

-

لكن لو خدت ال 10 خلّيتهم 20 - أنا كده مش مبهور ب ال 20 مليون بتوعك - وبشوف اللي بدأ بمليون وخلّاهم 10 أجدع منّك - رغم إنّه ك قيم فلوس أقلّ منّك

-

ليه بقول كده

بقول كده لإنّ اللي يقدر يحوّل ال 10 مليون ل 100 - دا عنده [#موهبة\_البيزنس](https://www.facebook.com/hashtag/%D9%85%D9%88%D9%87%D8%A8%D8%A9_%D8%A7%D9%84%D8%A8%D9%8A%D8%B2%D9%86%D8%B3?__eep__=6&__cft__%5b0%5d=AZUmCrN8ZJOK5RkdQxkZ8HqclAYmKyTUiex1bU4hfE2KuugOEfIw_YWuoRz7kG47dpv9_OTlbeh1GI2qXe8Vfp1p2hcKl13MI86yUprIqab9gP_2EY-N-cFyMGG1TXUDH9On_4s5VLXW1NMY764N0uKRvVEsPSRRNoihIRAguunN2Is1JcgbfIJgufDKijJTue_En8ghSg3M2XlT4c8Yui_w&__tn__=*NK-R)

-

يعني

دا ما يتقبلش عليه الجملة بتاعة ( كنت خلّي ابويا يسيب لي 10 مليون وانا كنت اخلّيهم 100 زيّه )

لأ - ما كنتش هتقدر لو ما كنتش موهوب

وهوّا ما قدرش إلّا لإنّه موهوب

-

وهوّا لو قال - أنا لو بدأت من الصفر كنت عملت 10 مليون - هصدّقه

-

لكن اللي خد 10 مليون خلّاهم 20 لو قال لي أنا لو بدأت من الصفر كنت عملت 10 مليون - مش هصدّقه

-

خلّيني أشرحها لك بالأرقام

-

خلّينا نقول إنّ ثروتك في نهاية حياتك هي حاصل ضرب حاجتين

الأولى هي رأس المال اللي بدأت بيه - والتانية هي موهبتك في البيزنس

-

كلمة موهبة البيزنس دي يعني فلان دا مولود عنده شخصيّة البيزنس - شخصيّة المبادرة والمخاطرة والمثابرة إلخّ

وطبعا لا أغفل معاها التعليم

لكن خلّينا نحسب على المتغيّرين دول فقط - نقطة البداية - والموهبة

-

ف لو واحد واخد 1 من 10 في راس المال اللي هيبدأ بيه - وواخد 10 من 10 في الموهبة

الشخص ده بدأ ب مليون - يبقى على نهاية المشوار هيكون معاه 10 مليون

-

طيّب

هاعطيك معادلة اهي - وحضرتك حلّها

-

واحد بدأ ب 10 مليون - وعلى نهاية المشوار كان معاه 100 مليون

يبقى كان معاه كام في عنصر الموهبة ؟!

10 طبعا

-

يبقى زيّه زيّ اللي بدأ بمليون خلّاهم 10

الأوّل الناس بتقول عليه عصاميّ - بدأ من الصفر

ليه بقى التاني ما بيقولوش عليه عصاميّ حتّى لو خلّى ال 10 مليون يبقوا مليار !!

-

دا فيه ناس ولاد رجال أعمال بيبقى هاين عليهم يحلفوا إنّهم والله ما حقّقوش الثروة لإنّهم اشتغلوا بفلوس عيلتهم

ليه كده ؟!

هوّا الشغل بفلوس عيلتك دا عار يستوجب التبرّؤ منّه ؟!

هيّا فلوس حرام ؟!

-

فيه ناس بقى عشان ما يبقوش مضطرّين يحلفوا - بيقوموا سايبين فلوس عيلتهم أصلا - ويروحوا يبدؤوا من الصفر فعلا

دول اللي باتكلّم عنهم في البوست ده

بقول لك ( ما تعملش كده )

-

والموضوع دا اتعرض عليّا أكتر من مرّة من أبناء رجال أعمال - وفي كلّ مرّة كنت بقول نفس الكلام ( إشتغل بفلوس عيلتك - سيبك من موضوع تحقيق الذات والكلام ده )

-

أوّل واحد غلط الغلطة دي - وبقيت أنا متحفّز جدّا ضدّها بسبب القصّة دي - هوّا والدي الله يرحمه !!

-

جدّي الله يرحمه كان زيّ عمدة كده - كان عنده عزبة بتاعته - وما زالت على إسمه حتّى الآن

كانت عزبة بتاعة إقطاعيّ طبعا - مش ملك جدّي يعني - لكن جدّي كان مسؤول عنها - وكان هوّا اللي بيوزّع الأراضي على الفلّاحين

-

ف والدي الله يرحمه ساب عزبة جدّي - واشترى مكنة ريّ - وبقى يروي الأراضي للفلّاحين بالأجرة !!

الأراضي اللي جدّي عاطيها لهم أصلا !!

-

وساب عزبة جدّي - اللي كان ممكن يبني فيها بيت على 1000 متر عادي - وراح عاش في شقّة إيجار 100 متر !!

-

والدي الله يرحمه لو كان استشارني في الموضوع دا ساعتها - كنت هقول له دا غلط - إشتغل في فلوس أبوك وكبّرها

-

بسبب الموقف ده - بكون متحفّز جدّا ضدّ أيّ حدّ بيعيده معايا تاني

-

أخيرا

أحيانا بيكون الموقف معكوس - والأبّ هوّا اللي مش عاوز ولاده يشتغلوا في شغلته

-

سبب ده هوّا إنّ الأبّ بيكون [#مستقلل](https://www.facebook.com/hashtag/%D9%85%D8%B3%D8%AA%D9%82%D9%84%D9%84?__eep__=6&__cft__%5b0%5d=AZUmCrN8ZJOK5RkdQxkZ8HqclAYmKyTUiex1bU4hfE2KuugOEfIw_YWuoRz7kG47dpv9_OTlbeh1GI2qXe8Vfp1p2hcKl13MI86yUprIqab9gP_2EY-N-cFyMGG1TXUDH9On_4s5VLXW1NMY764N0uKRvVEsPSRRNoihIRAguunN2Is1JcgbfIJgufDKijJTue_En8ghSg3M2XlT4c8Yui_w&__tn__=*NK-R) شغلانته - محتقرها يعني

-

يعني إبني علّمته وبقى مهندس مثلا - هقول له تعالى اقعد مكاني في وكالة الخضار

أيوه يا حاجّ قول له ييجي يقعد مكانك

-

والدي بردو الله يرحمه عمل معانا نفس الموضوع

بعدنا تماما عن الزراعة وفرّغنا للتعليم

-

دايما الأبّ بيكون عاوز إبنه يكون أحسن منّه

لكن - بقول لحضرتك - شغلانتك اللي عملت منها ملايين إيه العيب فيها - وإيه العظمة في شغلانة دكتور أو مهندس بيقبض آلافات !!

-

من سنتين تلاتة كان عندي عميل شابّ في أولى أو تانية هندسة - والده توفّي وساب له عشرات الملايين - وكنت باعمل له دراسة لإعادة تشغيل بيزنس والده

نصحته يسيب الكلّيّة ويتفرّغ لبيزنس والده

-

ممكن تكون متخيّل إنّي باصص لها من منظور الفلوس بسّ - لكن فيه منظور تاني إنسانيّ في الموضوع على فكرة

-

يعني لمّا أقول لك شغّل بيزنس والدك دلوقتي - ف ده معناه 3 سنين بدري هيتعيّن فيهم ناس وتتفتح فيهم بيوت

لكن - لو قلت لك جمّد شغل والدك 3 سنين على ما تاخد هندسة - ف دي أنانيّة بغيضة

لقب المهندس عندك أهمّ من البيوت اللي هتتفتح لو اتنازلت عنّه

-

كلّ واحد ليه بطولته

الشغل بفلوس والدك وتكبيرها بشكل كبير دا بطولة

الحفاظ عليها هو أضعف الإيمان

وتضييعها مفسدة طبعا

-

ف عندك فرصة البطولة عادي - ما تحصرش البطولة في قصص الكفاح من الصفر فقط