[#فروق\_الثقافات\_فروق\_سرعات](https://www.facebook.com/hashtag/%D9%81%D8%B1%D9%88%D9%82_%D8%A7%D9%84%D8%AB%D9%82%D8%A7%D9%81%D8%A7%D8%AA_%D9%81%D8%B1%D9%88%D9%82_%D8%B3%D8%B1%D8%B9%D8%A7%D8%AA?__eep__=6&__cft__%5b0%5d=AZU3f7FCFS15gAe9Krs3bLfMjgoWCWwSJKLwV9HIDeUR4Nav9a4B3RUfArlptoC-8aKia8VsEr7qpK5Ky0emJjbBIY2FfYGH-9P2oK3Xs3hYpC8JWnV9Tr02Jn-XO5vuySR7akPSWo138H_hDgpg7RMwVpmBKnz-1l1nZQnLOUIGJVwy3Y_xSibeTuiyHh4fOso&__tn__=*NK-R) !!!

-

إمبارح كنت في استشارة لـ جدّ - وأبّ - وحفيد !!

-

أنا بخاف أساسا إنّي أعمل استشارة مع حدّ وابنه في نفس الوقت

لإنّي ما بكونش عارف لو الأبّ قال حاجة غلط - هقوله ازّاي إنّه غلط قدّام إبنه

لكن امبارح كان الاختبار الأصعب - قدّمت استشارة لعائلة من جدّ وأبّ وحفيد في نفس الجلسة !!!

-

العائلة كانت عائلة صناعيّة من عشرات السنوات - وهاجروا من فترة كبيرة - وراجعين دلوقتي عشان يعيدوا تشغيل مصنعهم

-

فخلّيني أناقش نقطتين من فروق الثقافات اللي اكتسبتها العائلة دي من خلال عشرات السنوات في الخارج

-

[#النقطة\_الأولى](https://www.facebook.com/hashtag/%D8%A7%D9%84%D9%86%D9%82%D8%B7%D8%A9_%D8%A7%D9%84%D8%A3%D9%88%D9%84%D9%89?__eep__=6&__cft__%5b0%5d=AZU3f7FCFS15gAe9Krs3bLfMjgoWCWwSJKLwV9HIDeUR4Nav9a4B3RUfArlptoC-8aKia8VsEr7qpK5Ky0emJjbBIY2FfYGH-9P2oK3Xs3hYpC8JWnV9Tr02Jn-XO5vuySR7akPSWo138H_hDgpg7RMwVpmBKnz-1l1nZQnLOUIGJVwy3Y_xSibeTuiyHh4fOso&__tn__=*NK-R) /

-

[#الناس\_بتسمع](https://www.facebook.com/hashtag/%D8%A7%D9%84%D9%86%D8%A7%D8%B3_%D8%A8%D8%AA%D8%B3%D9%85%D8%B9?__eep__=6&__cft__%5b0%5d=AZU3f7FCFS15gAe9Krs3bLfMjgoWCWwSJKLwV9HIDeUR4Nav9a4B3RUfArlptoC-8aKia8VsEr7qpK5Ky0emJjbBIY2FfYGH-9P2oK3Xs3hYpC8JWnV9Tr02Jn-XO5vuySR7akPSWo138H_hDgpg7RMwVpmBKnz-1l1nZQnLOUIGJVwy3Y_xSibeTuiyHh4fOso&__tn__=*NK-R)

-

النقطة الي كنت خايف منها - إنّي ازّاي هقول لحدّ كلامك غلط - لقيت فرق الثقافة حلّها !

-

الثقافة اللي الناس دي اتعوّدت عليها في الخارج مخلّياهم يسمعوا عادي - تقول لهم كلامك غلط - عادي - الوضع هنا كذا - يسمعك عادي

ما فيش باختصار ( لماضة ) - ولا ( كبر )

-

اللماضة اللي تخلّيك عاوز تتكلّم وخلاص - يكون ليك رأي وخلاص

-

والكبر اللي يمنعك عن قبول رأي لمجرّد إنّه من حدّ أصغر منّك في السنّ

-

[#النقطة\_الثانية](https://www.facebook.com/hashtag/%D8%A7%D9%84%D9%86%D9%82%D8%B7%D8%A9_%D8%A7%D9%84%D8%AB%D8%A7%D9%86%D9%8A%D8%A9?__eep__=6&__cft__%5b0%5d=AZU3f7FCFS15gAe9Krs3bLfMjgoWCWwSJKLwV9HIDeUR4Nav9a4B3RUfArlptoC-8aKia8VsEr7qpK5Ky0emJjbBIY2FfYGH-9P2oK3Xs3hYpC8JWnV9Tr02Jn-XO5vuySR7akPSWo138H_hDgpg7RMwVpmBKnz-1l1nZQnLOUIGJVwy3Y_xSibeTuiyHh4fOso&__tn__=*NK-R)

-

[#الناس\_بتستشير](https://www.facebook.com/hashtag/%D8%A7%D9%84%D9%86%D8%A7%D8%B3_%D8%A8%D8%AA%D8%B3%D8%AA%D8%B4%D9%8A%D8%B1?__eep__=6&__cft__%5b0%5d=AZU3f7FCFS15gAe9Krs3bLfMjgoWCWwSJKLwV9HIDeUR4Nav9a4B3RUfArlptoC-8aKia8VsEr7qpK5Ky0emJjbBIY2FfYGH-9P2oK3Xs3hYpC8JWnV9Tr02Jn-XO5vuySR7akPSWo138H_hDgpg7RMwVpmBKnz-1l1nZQnLOUIGJVwy3Y_xSibeTuiyHh4fOso&__tn__=*NK-R)

-

أوّل ما دخلت المصنع - خدت جولة مع الجدّ والحفيد - أوّل كلمة قلتها - المصنع ده مش تصميم ولا تنفيذ مصريّ !

فالجدّ قال لي أيوه

-

قلت له المصنع ده اتعمل كلّه مرّة واحدة - مش مكنة جات ورا مكنة - قال لي أيوه

-

خلال الجلسة الجدّ قال لي إنّه وقت ما قرّر يعمل المصنع ده - لفّ العالم كلّه - وشاف كلّ التكنولوجيا اللي في العالم

وجاب شركة من دولة أوروبيّة صمّمت المصنع وأسّسته - وركّبت المكن كلّه مرّة واحدة

-

فالناس بتستشير

-

يعني الجدّ وقت ما قرّر يعمل المصنع - ما اشتغلش بنظام المعلّمين - وجاب مكنة من الشرق على مكنة من الغرب - وآدينا بنعجن

لكنّه جاب الشركة الأوروبيّة دي صمّمت - وسمح لها تنفّذ التصميم - رغم إنّ مش ده شكل التنفيذ الشائع في مصر

-

يعني مثلا المكابس محفور لها تحت الأرض ومعمول لها قواعد

كابلات الكهربا داخلة للمكابس من فوق - مش من تحت

المصنع فيه ورشة صيانة ملحقة بيه كاملة من مجاميع ماكيناتها - ممكن تعتبر مصنع مسقلّ أصلا !

-

فالناس بتستشير

-

خلال كلامي مع العائلة - الجدّ قال لي إنّه كان رئيس جمعيّة مستثمرين المدينة اللي كنّا فيها !!

يعني ده في يوم من الأيّام كان ( عمدة ) المصنّعين في المدينة دي - ومدينة كبيرة مش صغيّرة

-

الراجل لفّ العالم كلّه - وأصدقاؤه وزراء - وزملاؤه أصحاب مصانع حاليا معروفة بالاسم في مصر

ورغم ذلك - لم يمنعه ذلك عن إنّه يسمع منّي - وأنا من دور أحفاده !!

والأهمّ إنّه كان بيسمع بقبول - مش بيسمع وهوّا متضرّر يعني

-

الحفيد كان شغّال في شركة عالميّة في الدولة اللي كانوا مهاجرين ليها

ورغم ذلك - لمّا نزلوا يعيدوا تشغيل المصنع - جابوني يستشيروني !!

-

فده معنى الناس بتستشير

-

أمّا الأبّ - فكان أكثرهم نقاشا - لإنّه كان موجود في مصر - وقدّامه فرص استثماريّة كتير - عرضناها وناقشناها

-

فبردو الناس بتستشير وتتناقش وتسمع

-

والأهمّ - إنّه بعد 3 ساعات نقاش - وصلنا لحوالي 10 أفكار - لسّه هننّقحهم عشان نطلع منهم بفكرة نهائيّة نشتغل عليها

ما قفشوش وقالوا لي إحنا طلعنا بإيه النهارده ؟! - أو احنا ضيّعنا وقت !!

الناس عندها الثقافة دي - ثقافة الغربلة والفلترة والنفس الطويل

-

في المقابل بلاقي واحد داخل على الرسايل من غير سلامو عليكوا يقول لي عاوز فكرة مشروع حلو !!!

فروق ثقافات يا اخواننا - فروق ثقافات

-

فروق ثقافات خلّت 3 أجيال - بالخبرة دي - وبالحضور ده - وبالعلاقات دي - لكنّهم بردو - بيستشيروا - وبيسمعوا

-

الناس /

1 - بيستشيرا

2 - بيسمعوا

-

دا إيه ؟!

دا [#فرق\_ثقافات](https://www.facebook.com/hashtag/%D9%81%D8%B1%D9%82_%D8%AB%D9%82%D8%A7%D9%81%D8%A7%D8%AA?__eep__=6&__cft__%5b0%5d=AZU3f7FCFS15gAe9Krs3bLfMjgoWCWwSJKLwV9HIDeUR4Nav9a4B3RUfArlptoC-8aKia8VsEr7qpK5Ky0emJjbBIY2FfYGH-9P2oK3Xs3hYpC8JWnV9Tr02Jn-XO5vuySR7akPSWo138H_hDgpg7RMwVpmBKnz-1l1nZQnLOUIGJVwy3Y_xSibeTuiyHh4fOso&__tn__=*NK-R) حضرتك

فرق الثقافات ده أنتج إيه ؟!

أنتج [#فرق\_سرعات](https://www.facebook.com/hashtag/%D9%81%D8%B1%D9%82_%D8%B3%D8%B1%D8%B9%D8%A7%D8%AA?__eep__=6&__cft__%5b0%5d=AZU3f7FCFS15gAe9Krs3bLfMjgoWCWwSJKLwV9HIDeUR4Nav9a4B3RUfArlptoC-8aKia8VsEr7qpK5Ky0emJjbBIY2FfYGH-9P2oK3Xs3hYpC8JWnV9Tr02Jn-XO5vuySR7akPSWo138H_hDgpg7RMwVpmBKnz-1l1nZQnLOUIGJVwy3Y_xSibeTuiyHh4fOso&__tn__=*NK-R)

-

فرق سرعات في التواصل - في التفاهم

في عرض الموضوع - في طرح الاقتراحات ومناقشتها

وأخيرا - في الوصول لحلّ رشيد

-

عقبالنا يا ربّ !!