شيرت فيديو من شوية ل مهندس بيطلب من عامل يهد حيطة مبنية غلط

وعلقت على إن معظم تعليقات الناس بتقول

عاوز تهد الحيطة المبنية غلط ليه . ما تستلمها غلط . خليك محترم . خلي عندك رحمة

ليه ما نبقاش زي أوروبا و أمريكا . الحاجة اللي بيلاقوها معمولة صح بيهدوها ويعملوها غلط . عشان كده طلعوا القمر

.

هل حضرتك متخيل الناس دي بتقول كده من باب [#التعاطف](https://www.facebook.com/hashtag/%D8%A7%D9%84%D8%AA%D8%B9%D8%A7%D8%B7%D9%81?__eep__=6&__cft__%5b0%5d=AZUvV47EgqglJat5_JKotZuf5vExQpgdgzJxuu7WIiRbqLprgw4g0tEKphUPe5I4MuRvOfDd3ltCAzaxsAOvKzUIaQvZUYWaHYYpEh4vx7YTnF62jyags1YGw5tpX07vAkiC8hHEf8FSkqBeCkTG8ZmdZ3ikwu-8_56K-SY6tUKikl9I5FaowE4H8mD0vIoARBM&__tn__=*NK-R) مع العامل

.

هههههههه

لأ طبعا

.

الناس دي بتقول كده عشان هما بيعملوا شغلهم غلط . ف . لو انتشر مبدأ إننا المفروض ما نستلمش الشغل إلا صح . الناس دي هتتورط

.

لو بتحكي قصة أب اضطر يسرق عشان يصرف على عياله

ف لقيت واحد بيقول لك . ما هو بردو المجتمع مسؤول عن جريمة الشخص ده

إعرف إن اللي بيكلمك ده إما حرامي . أو . عنده استعداد يسرق لو اضطر

.

كتبت مرة حاجة زي كده

ف لقيت صديق عزيز قال لي إنه كان بيتكلم مع الميكانيكي بتاعه . وبيقول له إنه اكتشف إن السايس بياخد عربيته يلف بيها . ف الميكانيكي قال له عادي ما تكبرش الموضوع

.

الأخ ده عرف بعد كده إن الميكانيكي ده كان بياخد عربيات الزباين يقضي بيها مشاويره

.

ف ما تصدقش إن اللي بيتعاطف مع المجرم ده بيعمل كده عشان هوا قيوط أو قمور يعني

هو فقط [#مجرم](https://www.facebook.com/hashtag/%D9%85%D8%AC%D8%B1%D9%85?__eep__=6&__cft__%5b0%5d=AZUvV47EgqglJat5_JKotZuf5vExQpgdgzJxuu7WIiRbqLprgw4g0tEKphUPe5I4MuRvOfDd3ltCAzaxsAOvKzUIaQvZUYWaHYYpEh4vx7YTnF62jyags1YGw5tpX07vAkiC8hHEf8FSkqBeCkTG8ZmdZ3ikwu-8_56K-SY6tUKikl9I5FaowE4H8mD0vIoARBM&__tn__=*NK-R) . بيعمل حساب قدام . إنه لما يتكشف يكون هوا قبل كده ممهد لإن الجريمة دي مقبولة

.

في نفس السياق . هتلاقي ناس بتقول لك ( هات لنا البديل )

.

الناس دي مش عاوزة بديل ولا حاجة

كل اللي عاوزين يقولوه إن الغلط ده ما فيش غيره . هوا دا فقط الموجود . ف ما تقولش عليه غلط

.

ولو جبت لهم البديل هيطلعوا فيه ٥٠٠ حجة إنه ما ينفعش

.

ف ما تتعاطفش مع الناس دي

.

لا يصح إلا الصحيح

والحق أحق أن يتبع