[#علم\_نفس\_البيزنس](https://www.facebook.com/hashtag/%D8%B9%D9%84%D9%85_%D9%86%D9%81%D8%B3_%D8%A7%D9%84%D8%A8%D9%8A%D8%B2%D9%86%D8%B3?__eep__=6&__cft__%5b0%5d=AZUPSXlnWYsvZ_itK3OoCpITZTM0HidlebPM5R12wXadDu-6enDct9u7u8GprVNdimuUFkktkTMZ9b75lepo_8CUCy-BzwZ9GBKOES1FX7ezcScNb4e6Y1YS5rE1jaouw0vQ7vappl5AZ9BRsAc8_HesfGdh9w7Aoof2ZUVtwOOJ4-ITBfmF7drv6UyClrBF6y4&__tn__=*NK-R)

-

فيه نظريّة اسمها [#نظريّة\_لومبروزو](https://www.facebook.com/hashtag/%D9%86%D8%B8%D8%B1%D9%8A%D9%91%D8%A9_%D9%84%D9%88%D9%85%D8%A8%D8%B1%D9%88%D8%B2%D9%88?__eep__=6&__cft__%5b0%5d=AZUPSXlnWYsvZ_itK3OoCpITZTM0HidlebPM5R12wXadDu-6enDct9u7u8GprVNdimuUFkktkTMZ9b75lepo_8CUCy-BzwZ9GBKOES1FX7ezcScNb4e6Y1YS5rE1jaouw0vQ7vappl5AZ9BRsAc8_HesfGdh9w7Aoof2ZUVtwOOJ4-ITBfmF7drv6UyClrBF6y4&__tn__=*NK-R)

باختصار - لومبروزو دا شخص درس أشكال المجرمين - ووصل لنتيجة إنّ المجرمين ليهم ملامح متشابهة

وبناءا عليه !!

فممكن تبصّ لواحد ! تقول الراجل دا مجرم

-

النظريّة دي مرفوضة حاليا - يعني ما ينفعش القاضي يبصّ للمتّهم كده يقو لك بقول لك إيه يالا - شكلك مش عاجبني - خد لك 3 سنين سجن

-

بل إنّ القاضي ما ينفعش يترك نفسه يتأثّر بأيّ شيء عاطفيّ تجاه المجرم

عشان كده ما ينفعش الستّات تبقى قضاة

-

من فترة فيه شابّ وسيم عمل حادثة وموّت ناس - كان معظم تعليق البنات إنّه حرام تحكموا عليه يا جماعة - دا كيوت قويّ !!

-

لو تفتكروا في مسرحيّة شاهد ما شافش حاجة - المحامي كان بيدافع عن المتّهم وبيقول ( أنظروا إلى هذا الملاك الطاهر - أنظروا إلى هذا الحمل الوديع - إنظروا إلى جبهته العريضة - الناصعة البياض - التي إن دلّت فإنّما تدلّ على صفاء قلبه - ونقاء سريريته )

-

اللي قاله المحامي هنا هو تطبيق لنظريّة لومبروزو - إنّه طالما الشخص قمّور - يبقى بريء

-

المخرج عمل معاك العكس تماما - جاب لك شخص ملامحه متجهّمة - فقمت انتا صدّقت إنّه مجرم

ليه ؟! ما حضرتك بردو راكبك عفريت لومبروزو - وبتعتبر إنّ الملامح دليل على الإجرام

-

فكلّنا ضحايا لنظريّة لومبروزو دي - ولو لم نكن نعرف عنها شيئا

-

وأنا أحد هؤلاء الضحايا !! يعني - رغم الاعتراض الشديد على نظريّة لومبروزو - ورغم اقتناعي بخطإها - إلّا إنّي مش قادر اتخلّص منها في تقييم المستثمرين !!

-

فيه ناس بشوف صورتهم على الواتس أو الفيس أثناء ما اكون بكلّمهم بخصوص بيزنس - بقول ( الواد دا نصّاب )

وهات لي 10 عقول على عقلي بقى عشان تقنعني - مستحيل - الواد دا نصّاب يعني نصّاب

-

الكارثة إنّ العقل البشريّ بارع جدّا فيما يسمّى ( الانحياز التاكيديّ )

يعني لو قلت لعقلك الواد دا نصّاب - فعقلك هيطلّع لك أدلّة من الهوا كده تثبت إنّه نصّاب فعلا - مشيته مشية نصّاب - وقفته وقفة نصّاب - ضحكته ضحكة نصّاب - هوّا نصّاب

-

على العموم - عشان حضرتك تطلع بفايدة من البوست غير المهمّ ده - أنصحك ما تحطّش صورتك الشخصيّة فيما يخصّ البيزنس

لإنّ فيه ناس ممكن ما تستلطفش شكلك - فتلاقي شغلك معاهم باظ ومانتاش عارف ليه

-

طيّب أنا بابقى عارف إنّي واقع تحت تأثير لومبروزو - فبقاوم نفسي

لكن فيه ناس ما تعرفش الموضوع ده - فشعور الرفض هيسيطر عليهم ومش هيعرفوا يقاوموه - لإنّهم أساسا مش فاهمينه

-

أخيرا

ربّنا سبحانه وتعالى نهانا عن تقييم الناس بأشكالهم

قال تعالى

-

وَإِذَا رَأَيْتَهُمْ تُعْجِبُكَ أَجْسَامُهُمْ ۖ وَإِن يَقُولُوا تَسْمَعْ لِقَوْلِهِمْ ۖ كَأَنَّهُمْ خُشُبٌ مُّسَنَّدَةٌ ۖ يَحْسَبُونَ كُلَّ صَيْحَةٍ عَلَيْهِمْ ۚ هُمُ الْعَدُوُّ فَاحْذَرْهُمْ ۚ قَاتَلَهُمُ اللَّهُ ۖ أَنَّىٰ يُؤْفَكُونَ

-

فدا تحذير لينا عن تقييم الناس بشكل جسمهم