[#مجتمع\_محبط](https://www.facebook.com/hashtag/%D9%85%D8%AC%D8%AA%D9%85%D8%B9_%D9%85%D8%AD%D8%A8%D8%B7?__eep__=6&__cft__%5b0%5d=AZUxBoSRez8IWchZq99i3qrTTHFUv5YL8t47vGVedWrePBBTc99X6V92ZVK10ctBQte-Vx81ux62wFaxkNgRglQKX4sHykEvQr-Oyd-oJaOWz5E_axlIi09YuOhCxnwZrp1Ksxl6TJJvquSmS8hZlQ9-r_ToroQzwPngvVoidSc7CNhJcX3KpYQwZcXaButLjpg&__tn__=*NK-R) !!

-

هل حالة البلادة الموجودة في السوق المصريّ دي سببها الشعب ؟!

-

أيّ متعامل في السوق المصريّ ( لو ما كانش هوّا شخصيّا عنده بلادة أصلا ) - هيحسّ إنّ كلّ أطراف السوق حواليه غرقانة في البلادة

-

شركات مش عاوزة تبيع - وعمّال مش عاوزين يشتغلوا - وأصحاب شركات أساسا مش عاوزين يشتغلوا

-

حتّى إنّ فيه ناس عندها مشاكل - تقول له إشرح مشكلتك - يكسّل يشرحها !

-

الغريبة إنّها ما بتتحلّش لوحدها مش عارف ليه رغم إنّه ما شرحهاش

-

ف - هل حالة البلادة دي سببها الناس ؟!

-

الحقيقة إنّ حالة البلادة دي هي ردّ فعل - وليست فعل

-

يعني - صاحب الشركة اللي مش عاوز يشتغل ده - زهق من بلادة الناس اللي حواليه

-

العامل اللي مش عاوز يشتغل - راتبه غير كافي

-

الطالب اللي ما بيذاكرش - عنده شعور إنّه لو ذاكر مش هتفرق في حاجة

-

غريبة - طول عمرك ما بتكتبش كلام سلبيّ يعني

-

بتستعجل في الاستغراب ليه - أنا لسّه خلّصت كلامي ؟!

-

الجزء الثاني من كلامي بقى - هوّا - إنّه حتّى لو كان المجتمع يدعو للبلادة - ف اللي هينجح في المجتمع ده هوّا اللي هيقدر يحافظ على نفسه من عدم التحوّل لشخص بليد

-

فيه بلاد البحر عندهم هادي - ف تقدر تعوم فيه بسهولة

-

وعندنا - البحر هايج - ف - لو ردّ فعلك هو الهدوء - هتغرق - اللي هيقدر ينجو في البحر ده هوّا اللي هيقاوم الموج - مش اللي هيستسلم ليه

-

نفس الفعل ممكن يكون ليه ردّين فعل - الاتنين منطقيّين - لكن - مش الاتنين صحّ

-

يعني - اللي بيلاقي كلّ حاجة حواليه تسدّ النفس - ف نفسه تتسدّ - دا تصرّفه منطقيّ - لكنّه غلط

-

واللي بيلاقي كلّ حاجة حواليه تسدّ النفس - ف بيقاوم - دا تصرّفه منطقيّ - وصحّ

-

الغلط هوّا إنّي أقول لك كلّ حاجة حواليك جميلة - إنتا ما بتضحكش ليه

والغلط بردو إنّي أقول لك كلّ حاجة حواليك وحشة - ف إستسلم

والصحّ اللي بين الغلطين هوّا إنّي أقول لك - حواليك حاجات كتير حلوة - ف إستغلّها - وحواليك حاجات كتير وحشة - ف قاومها

-

أخيرا - من الحاجات الحلوة اللي حواليك - إنّك حوالين منافسينك حاجات كتير وحشة !!

-

البيئة الصعبة - أفضل للشخص الناجح من البيئة السهلة !!

يا راجل

-

طاب فكّر فيها !!

-

البيئة السهلة - هتسمح لكلّ الناس تنافسك - بما فيهم المجتهد والنصّ نصّ والأيّ كلام

لكن !!

البيئة الصعبة - هتساعدك في إعاقة المنافسين النصّ نصّ - والأيّ كلام !!

-

[#نصيحة\_من\_خبير](https://www.facebook.com/hashtag/%D9%86%D8%B5%D9%8A%D8%AD%D8%A9_%D9%85%D9%86_%D8%AE%D8%A8%D9%8A%D8%B1?__eep__=6&__cft__%5b0%5d=AZUxBoSRez8IWchZq99i3qrTTHFUv5YL8t47vGVedWrePBBTc99X6V92ZVK10ctBQte-Vx81ux62wFaxkNgRglQKX4sHykEvQr-Oyd-oJaOWz5E_axlIi09YuOhCxnwZrp1Ksxl6TJJvquSmS8hZlQ9-r_ToroQzwPngvVoidSc7CNhJcX3KpYQwZcXaButLjpg&__tn__=*NK-R)