[#من\_آداب\_البيزنس](https://www.facebook.com/hashtag/%D9%85%D9%86_%D8%A2%D8%AF%D8%A7%D8%A8_%D8%A7%D9%84%D8%A8%D9%8A%D8%B2%D9%86%D8%B3?__eep__=6&__cft__%5b0%5d=AZXBWf0jMCV93laEcIHA3cQ9BqTtcGn_ZSihyRUrITbcFbKt2Siy_iDEN6TUSraaVLdLXgwurIkBjKKoSocrScs0lkhtj1bSRIcObjxzVVdXmHTfIJHr0oXCGulR_AivyKnfMfaXYz4F8YBE4kZTkaeff7F0PHc_KXv_seQ5VQOBRyg9pwAmFptB4SN17vY_WwoYP4BFFO9Hpblcco3g-ELz&__tn__=*NK-R)

-

[#التطجين\_في\_الكلام](https://www.facebook.com/hashtag/%D8%A7%D9%84%D8%AA%D8%B7%D8%AC%D9%8A%D9%86_%D9%81%D9%8A_%D8%A7%D9%84%D9%83%D9%84%D8%A7%D9%85?__eep__=6&__cft__%5b0%5d=AZXBWf0jMCV93laEcIHA3cQ9BqTtcGn_ZSihyRUrITbcFbKt2Siy_iDEN6TUSraaVLdLXgwurIkBjKKoSocrScs0lkhtj1bSRIcObjxzVVdXmHTfIJHr0oXCGulR_AivyKnfMfaXYz4F8YBE4kZTkaeff7F0PHc_KXv_seQ5VQOBRyg9pwAmFptB4SN17vY_WwoYP4BFFO9Hpblcco3g-ELz&__tn__=*NK-R)

-

إتعوّد في البيزنس يكون كلامك على قدّ الإجابة فقط - ما تزوّدش كلام مالوش لازمة - خصوصا لو كان بتطجين

-

لسّه عامل بلوكّ لعميل حالا بدأ الكلام معايا من يومين تلاتة - ومن أوّل كلمة وانا عارف إنّه مش هييجي من وراه شغل وهاعمل له بلوكّ

-

ليه ؟!

عشان موضوع الكلام اللي مالوش لازمة ده

-

في الأوّل سألته معاك راس مال كام ؟

ف المفروض يقول معايا 10 قروش - وبسّ كده - ما تزوّدش

-

لكنّه قال ( وهوّا سعر الدراسة بيتحسب براس المال ولّا إيه ؟! )

-

بيتحسب بالإيه أيوه

-

إنتا مالك بيتحسب ازّاي - هل انتا تعرف طرق حساب تكاليف الدراسات كلّها - وعارف إنّه ما فيش فيها طريقة لحساب التكلفة بناءا على راس مال المشروع

ما فيه فعلا طريقة كده - أي نعم انا ما باستخدمهاش - لكنّها طريقة معتمدة فعلا

-

ف من أوّل جملة وعرفت إنّ الشخص ده مش هتاخد منّه إجابة على قدّ السؤال

لازم كلّ جملة هيقولها هيقوم لازق فيها كلمة تطجين كده أو استهزاء

-

النهارده سأل سؤال تاني - ف باستفسر منّه على حاجة - ف ردّ عليّا - وبعدين قال لي - يا ريت تقول لي سعر الدراسة بقى - ردّيت عليك باللغة العربيّة الفصحى اهو

-

ف عملت له بلوكّ

-

دا طلع الموضوع طبع فيه فعلا - ما كانتش مجرّد ملاحظة وحيدة لاحظتها عليه في الرسالة الأولى

-

وعموما - ما فيش ملاحظة وحيدة - اللي هيعمل حاجة غلط مرّة - إعرف إنّ دا طبعه - وغالبا مش هيغيّره

-

بالمناسبة - الدراسة اللي كان بيسأل عنها عملتها قبل كده 3 أو 4 مرّات - ومنها مصانع شغّالة حاليا - يعني المجهود المطلوب ليها أقلّ بكتير من دراسة هاعملها من الصفر

لكن - بردو فضّلت عدم التعامل مع الشخص ده

-

اللي زيّ ده ما تفرحش إنّك تاخد منّه فلوس دلوقتي - بعد كده هتندم على القرار ده

-

واتعوّد يكون كلامك محسوب

فيه حكمة بتقول ( الفرق بين الكلام العادي - والكلام في البيزنس - كالفرق بين المشي والرقص )

-

ف ما تعتقدش إنّك هتيجي من بيتكم بالطريقة اللي بتتكلّم بيها مع أهلك أو أصدقائك ع القهوة أو زملائك ف الشغل - وتيجي بنفس الطريقة دي تتكلّم في البيزنس

هتلاقي نفسك مستهجن من الجميع - ومش هتبقى عارف ليه

-

طبعا هتقول ساعتها أصل دول ناس متكبّرين

هوّا نفس الكاتالوج اللي الناس بتغلط بيه

ما فيش إبداع في الأخطاء