[#بذل\_العناية\_أو\_تحقيق\_الغاية](https://www.facebook.com/hashtag/%D8%A8%D8%B0%D9%84_%D8%A7%D9%84%D8%B9%D9%86%D8%A7%D9%8A%D8%A9_%D8%A3%D9%88_%D8%AA%D8%AD%D9%82%D9%8A%D9%82_%D8%A7%D9%84%D8%BA%D8%A7%D9%8A%D8%A9?__eep__=6&__cft__%5b0%5d=AZUQM6kQfZoVoYCQrMFbgO5_V_l2rgnpXo7YkwiaEvkuk1nqMT2NBMdpNnXhlQFFgm083eOUw183eVwhT466bWAabqYY4JOPAKC6JwzwqQO4HaEOv52GjGU_DPQ_oDbp0Nuq130stO7UwlCJDIyU4PhhSMeBxqrkwjXsvsj0mRX4YLFimdc1p-iasz1XLCGPonQ&__tn__=*NK-R)

-

سؤال مهمّ - ودي إجابته

-

حسب الاتّفاق على إيه

-

لو أنا وسيط - أكون مسؤول

-

وأكون حسب حدود المسؤوليّة المتّفق عليها - وليكن مثلا تكون المسؤوليّة دي هي إرجاع عمولة الوساطة كاملة للطرف المتضرّر

-

المسؤوليّة ترتبط بالربح - ما ينفعش حاجة أكون هاكسب منها ألف جنيه - أكون مسؤول عنها بمليون جنيه

-

لو عاوز تحمّلني مسؤوليّة مليون جنيه - يبقى كسّبني مليون جنيه

-

أمّا لو استشارة للترشيح والمقارنة ( وليست وساطة ) - ف المسؤوليّة تكون على قدر إتمام مهمّة الترشيح والمقارنة

-

يعني الشخص المستشار يعاقب في حالة عدم قيامه بالدراسة بالشكل الصحيح - مش في حالة غدر الطرف المختار مثلا بناءا على الدراسة

-

الموضوع ده ينبثق من مسألة قانونيّة إسمها ( بذل العناية أو تحقيق الغاية )

-

ف قبل أيّ اتّفاق بيكون متحدّد المسؤوليّة هي مسؤوليّة بذل عناية ولّا تحقيق غاية

-

يعني لو مقاول دفعت له فلوس عشان يبني لي بيت - والبيت وقع - ف المقاول مسؤول عن إعادة بناء البيت - لإنّ دي مسؤوليّة ( تحقيق غاية )

-

لكن لو محامي دفعت له أتعاب عشان يترافع عنّي في قضيّة - والقضيّة خسرت - ف المحامي غير ملزم بإرجاع الأتعاب - لإنّ دي مسؤوليّة ( بذل عناية )

-

المحامي يكون مسؤول في حالة لو قصّر في البحث والمرافعة - مش في حالة إنّ القضيّة خسرت

-

واللي بيحدّد هل المحامي قصّر ولّا لأ هوّا محامي أكبر منّه - حدّ بيعتبر ( شيخ الصنعة ) في مجاله - بحيث الناس تلجأ له يحدّد هل المحامي الصغير أخطأ ولّا لأ - لإنّك انتا ك غير متخصّص ما تقدرش تحكم على المحامي بالتقصير من عدمه