بعد خلاف بين سعد الدين الشاذليّ الله يرحمه - وأحمد إسماعيل - تدخّل السادات للصلح بينهم

فخد الشاذليّ وراحوا قعدوا مع أحمد إسماعيل ودردشوا شويّة وضحكوا - ومشيوا !!!

-

فالشاذليّ قال للسادات - إحنا ما اتكلّمناش في المشكلة

فالسادات قال له كده خلاص - المشكلة اتحلّت

شويّة الكلام دول كافيين لإعادة المياه إلى مجاريها

-

ده بنسمّيه كسر الثلج - ice breaking

-

النهارده كنت رايح مع مستثمر لزيارة شركة للتنسيق لنوع من التعاون بين المستثمر والشركة

المستثمر - وصاحب الشركة - قعدوا يدردشوا حوالي ساعتين - وبعدين اتكلّمنا في الموضوع لمدّة نصف ساعة مثلا !!

تخيّل إنّ السيناريو ده هو السيناريو الأقرب لإتمام الصفقة !!

-

يعني

لو شغّلت دماغك وقلت ( نخوشش ف الموضوع ) - وقطعت عليهم دردشتهم - فانتا كده غلطت

-

سيب الموضوع يمشي في سياق دردشة ودّيّة - دي بتساعد كتير في التفاهم في نقاط البيزنس قدّام

-

دا طبعا يختلف عن لو بتكلّم حدّ عن نقطة محدّدة - بتسأله عن سعر ومواصفة ماكينة مثلا - فهنخشّ في الموضوع على طول

لكن لو داخل مع حدّ في علاقة طويلة - فالأفضل إنّك تعطي الموضوع براح في الدردشة في الأوّل

-

ملحوظة على الهامش

السادات لمّا بقى رئيس جمهوريّة

عمل الشاذليّ رئيس أركان

وجاب له أحمد إسماعيل وزير دفاع

عشان هوّا عارف إنّهم ما بيحبّوش بعض

فعمرهم ما هيتّفقوا مع بعض ضدّه

-

السياسة فنّ

مش عنّ عنّ