من الغشم في الكلام

إنّ حدّ يقول لك على معلومة - فتقول له ( كنت عارفها )

-

ممكن كان هيقول لك على معلومة تانية ما تعرفهاش - لكن بعد ردّك ده خلاص مش هيقولها لك

-

-

ومن قلّة الذوق

إنّه يقول لك على معلومة ما كنتش تعرفها - فتقول له ( أنا كنت اقدر أوصل لها )

-

كده لو سألته عن حاجة تانية - متوقّع يبحث لك عنها ؟!

ولّا هيقول لك في نفسه - ( إنتا تقدر توصل لها )

-

-

للأسف الناس بتضيّع على نفسها خيرات كتير بسبب نبرة الكلام المتكبّرة دي

ويرجعوا يستغربوا لمّا يلاقوني باكتب وأكرّر واقول إنّ الفقير فقير بسبب فكره وتصرّفاته

بينما الغنيّ عنده تصرّفات ذوقيّة ورثها من أهله - بتقرّبه من الفلوس - وبتقرّب الفلوس منّه

-

-

أذكر إنّي قرأت مرّة نصيحة بتقول

( في طريقك للنجاح - ستضطرّ لإبداء الانبهار بمعلومات كثيرة تعرفها )