مهم جدا لما حد يطلب وساطتك بينه وبين حد . إنك تعرف هل انتا محامي الطرف اللي طلبك للوساطة . ولا انتا حكم ما بين جميع الأطراف

.

لإن الحالتين مختلفتين تماما

.

إنتا لو حكم . ف دورك هو العدل بين جميع الأطراف

.

لكن انتا لو محامي . ف دورك هو تحقيق أكبر مكسب للطرف اللي انتا بتحامي عنه . حتى لو دا فيه ظلم للطرف التاني . الطرف التاني مش عاجز إنه يحامي عن مصالحه

.

يعني لو شركاء بيفضوا شراكتهم مثلا . وطلبوك لتقسيم قيمة الشركة عليهم . هنا انتا حكم . ف واجبك هو التقسيم بالعدل

.

لكن لو احنا لسه قبل ما نعمل الشراكة . وانتا مطلوب ك محامي لأحد الشركاء . ف واجبك هنا هو إنك تجيب للطرف بتاعك أفضل مكسب في الاتفاق ده . حتى لو هتظلم الشركاء . عادي

.

وإن كانت الشراكة اللي بتتبنى على اتفاق ظالم هتبقى على صفيح ساخن وهتبقى معرضة للفشل

.

لكن خلينا ناخد مثال تاني . إنتا محامي المشتري لشراء مصنع مثلا . ف واجبك هو إنك تجيب له أفضل سعر

.

لو انتا منوب عنه في البيع . ف واجبك إنك تجيب له أعلى سعر

.

طاب ما كده فيه ظلم للطرف التاني

.

ولا ظلم ولا حاجة . لإنه من حقه يعمل المعاينة النافية للجهالة

.

ولا من حقه يحسبن عليك حتى . بل إنه هوا اللي يستحق اللوم على عجزه

.

الرسول صلى الله عليه وسلم حكم بين رجلين

فالرجل اللي اتحكم عليه حس إنه اتظلم

ف مشي وهوا بيقول ( حسبي الله ونعم الوكيل )

فالرسول صلى الله عليه وسلم قال . إن الله يلوم على العجز . ولكن عليك بالكيس . فإن غلبك أمر فقل حسبي الله ونعم الوكيل

.

يعني ما تتكاسلش وتعجز . وتترك الكياسة والحكمة في أخذ حقوقك . وبعدين تحسبن

.

لما تبقى تتغلب بالقوة . إبقى حسبن

.

حقك إن ما حدش يغشك أو يجبرك

فيما خلاف ذلك . ف إنتا معاك فرصة تفكر وتقرر

.

بمجرد ما قررت . واتفض المجلس . أصبح اللي انتا بعته بخسارة ده حلال على المشتري

.

الرسول صلى الله عليه وسلم قال البيعان بالخيار ما لم يتفرقا

يعني معاك حق تفكر لحد ما يتفض المجلس

لو اتفض المجلس يبقى خلاص اللي اتفقت عليه بقى حق للطرف الآخر . حتى لو اكتشفت بعدين إنك اتظلمت

.

إتظلم عادي . حقك إنك ما تتغشش ولا تتجبر

.

ومن النكت بردو . إن حد بعد ما يمضي عقد . يبقى عاوز يلغيه عشان حس إنه اتظلم

.

يا ولا . هههههههه

.

طاب ما نمضيش عقود خالص احسن طالما هنلغيها بمزاجنا

.

هيا العقود أساسا معمولة عشان تجبر الطرف اللي حاسس إنه مظلوم . لكن لو ما حدش حس إنه مظلوم هنحتاج العقد في إيه

.

ف لازم النقاط دي تكون واضحة للناس . بدل الكوميديا اللي بنشوفها من ناس عاوزه تخترع أصول غير الأصول

.

أخيرا

لو انتا محامي طرف . يبقى تاخد أتعابك منه لوحده

لو انتا حكم بين جميع الأطراف . يبقى تاخد أتعابك منهم كلهم

.

كذلك لو انتا حكم . ف ما ينفعش تسمع من طرف قبل باقي الأطراف . لازم تتفاجيء بالموضوع ساعة الجلسة

.

وطبعا مش محتاج اقول إن محامي هنا مش معناها محامي يعني محامي بتاع كلية حقوق

.

ولكن أي طرف بيتكلم بالنيابة عن طرف تاني ف هوا محامي ليه

.

في الكومنت الأول رابط لبوست عن التحكيم والجلسات العرفية