[#نصيحة\_من\_خبير](https://www.facebook.com/hashtag/%D9%86%D8%B5%D9%8A%D8%AD%D8%A9_%D9%85%D9%86_%D8%AE%D8%A8%D9%8A%D8%B1?__eep__=6&__cft__%5b0%5d=AZVwHm8Zh4frjAQ64MKaJ5mgi-QIp7Nw135lE7BDRSj9jqfDc5ZobodcmJAqLqBcjUG-9xzRur_McqO6F2LIOmemm4XkYpMPRRpfAnlJ7Nhv_6sYIWlt9rC_LBHq0WWCyA9EvNNiQplRkVoIMEhDQmRlJCVnnviSMNmsCf22FSDeWYGGXzt0SJMLTSDmk5QEHXo&__tn__=*NK-R)

-

[#الإدارة\_بالعمليّات](https://www.facebook.com/hashtag/%D8%A7%D9%84%D8%A5%D8%AF%D8%A7%D8%B1%D8%A9_%D8%A8%D8%A7%D9%84%D8%B9%D9%85%D9%84%D9%8A%D9%91%D8%A7%D8%AA?__eep__=6&__cft__%5b0%5d=AZVwHm8Zh4frjAQ64MKaJ5mgi-QIp7Nw135lE7BDRSj9jqfDc5ZobodcmJAqLqBcjUG-9xzRur_McqO6F2LIOmemm4XkYpMPRRpfAnlJ7Nhv_6sYIWlt9rC_LBHq0WWCyA9EvNNiQplRkVoIMEhDQmRlJCVnnviSMNmsCf22FSDeWYGGXzt0SJMLTSDmk5QEHXo&__tn__=*NK-R)

-

فيه طريقتين للتصنيع بنسمّيهم - التصنيع بالمنتج - والتصنيع بالعمليّة

Product Based Manufacturing & Process Based Manufacturing

-

كمثال /

لو حضرتك معاك 30 مليون جنيه - وعاوز تصنّع بوتوجاز وثلّاجة وغسّالة

فممكن تعمل 3 مصانع - كلّ مصنع ب 10 مليون جنيه - مصنع للبوتوجاز - ومصنع للتلّاجة ومصنع للغسّالة

ده كده إسمه التصنيع بالمنتج

-

أو !!

ممكن تعمل مصنع منتجات صاج ب 10 مليون جنيه

ومصنع منتجات بلاستيك ب 10 مليون جنيه

ومصنع تجميع أجهزة منزليّة ب 10 مليون جنيه

ده كده إسمه التصنيع بالعمليّة

-

التصنيع بالعمليّات يعتبر بناء الهرم من الأعلى للأسفل - وده اللي ممكن تتبنى عليه قواعد صناعيّة كبيرة

-

يعني إيه الهرم من الأعلى للأسفل ؟!

يعني مثلا عاوزين نصنّع عربيّة - فهنحطّ العربيّة على رأس الهرم - وننزل نفصّص الموضوع لمنتجات معدنيّة ومنتجات بلاستيكيّة ومنتجات تشغيل و و و

ونعمل تحت كلّ منتج من دول شركة - الشركة يبقى تحتها مجموعة من المصانع

-

النموذج الأكبر على كده هو شركات وزارة قطاع الأعمال مثلا - ودي وزارة تحتها شركات قابضة عملاقة

تلاقي شركة قابضة منها مثلا متخصّصة في الصناعات الكيماويّة - تحتها مصانع بتنتج كيماويّات كلّ في مجاله

شركة قابضة مثلا للصناعات المعدنيّة - تحتها شركة للصلب - شركة للنحاس - شركة للألومينيوم - وهكذا

-

النموذج الأوضح لينا ممكن يكون شركات وزارة الإنتاج الحربيّ - ودي بردو متصمّمة على طريقة التصنيع بالعمليّات

يعني مثلا أنا عاوز أصنّع دبّابة ومدفع ومدرّعة - فمش هاعمل مصنع دبّابات ومصنع مدافع ومصنع مدرّعات

-

ولكن

هاعمل مصنع مسبوكات - يغذّي ال 3 مصانع اللي فوق بكلّ ما يحتاجونه من مسبوكات

ومصنع مطروقات - يغذّيهم بالمطروقات

ومصنع صناعات غير حديديّة يغذّيهم بمنتجات النحاس والألومينيوم إلخّ

ومصنع تشغيل معادن يعمل لكلّ المعدّات دي الأعمدة والتروس

ومصنع إلكترونيّات يغذّيهم كلّهم بأنظمة التحكّم والبوردات إلخّ

-

وبعدين أعمل مصنع تجميع للدبّابة - ومصنع تجميع للمدفع - ومصنع تجميع للمدّرّعة

-

حلو الكلام ده ؟!

جميل

إنساه بقى

أنا بكلّمك في بداية البوست عن [#الإدارة\_بالعمليّات](https://www.facebook.com/hashtag/%D8%A7%D9%84%D8%A5%D8%AF%D8%A7%D8%B1%D8%A9_%D8%A8%D8%A7%D9%84%D8%B9%D9%85%D9%84%D9%8A%D9%91%D8%A7%D8%AA?__eep__=6&__cft__%5b0%5d=AZVwHm8Zh4frjAQ64MKaJ5mgi-QIp7Nw135lE7BDRSj9jqfDc5ZobodcmJAqLqBcjUG-9xzRur_McqO6F2LIOmemm4XkYpMPRRpfAnlJ7Nhv_6sYIWlt9rC_LBHq0WWCyA9EvNNiQplRkVoIMEhDQmRlJCVnnviSMNmsCf22FSDeWYGGXzt0SJMLTSDmk5QEHXo&__tn__=*NK-R) - مش التصنيع بالعمليّات

-

يعني إيه ؟!

يعني بقول لحضرتك - طبّق نفس التقسيمة دي على الأقسام الإداريّة في شركتك !!

-

يعني إيه بردو ؟!

يعني

لو عندك مثلا مصنع ملابس - وعندك جوّا المصنع قسم تسويق للملابس - ما تخلّيهوش قسم تسويق للملابس - ولكن !! خلّيه قسم تسويق - كده في المطلق

-

القسم ده يقدر ياخد أيّ تاسك ليها علاقة بأيّ تسويق - ويشتغل عليها

-

حاليا - ومؤقّتا - هوّا بيسوّق للملابس

لكن - إفرض احتجنا قدّام نسوّق للمفروشات مثلا ؟! هل هنحتاج نعمل قسم تسويق المفروشات ؟!!!

-

يبقى القسم ده شغّال بمبدأ ( الإدارة بالعمليّات ) - إحنا بتوع تسويق وخلاص - مش تسويق ملابس - إحنا بتوع تسويق - تسويق كده في المطلق - مفرمة - اللي هيترمي عليها هتفرمه

-

قسم المشتريات عندك ما يكونش كلّ دوره هو شراء القماش والزراير - ولكن !! يكون قادر على شراء أيّ حاجة تانية

-

يعني !!

يقدر يوصل لمورّدينها - وللمورّدين اليدّ الأولى - وللمصدّرين من الدول المصدّرة الكبرى في هذا المنتج

ويقدر يتواصل مع كلّ دول - ويجيب عروض أسعار - ويتفاوض - ويصل لأفضل عرض متاح - في استيراد الفول المدمّس مثلا - ينسى خالص إنّه بتاع مشتريات ملابس

-

قسم التصنيع صعب تعمل فيه كده

لكن قسم المبيعات - لازم يكون يقدر يتعلّم يبيع أيّ منتج جديد

-

لو عملت كده - هتكون عندك مرونة مرعبة في توسيع البيزنس بتاعك وإضافة منتجات جديدة واعدة - والتخلّص من المنتجات اللي سوقها بيموت

لإنّك مصمّم شغلك على إنّه شغل بالعمليّات - مش بالمنتجات