[#نصيحة\_من\_خبير](https://www.facebook.com/hashtag/%D9%86%D8%B5%D9%8A%D8%AD%D8%A9_%D9%85%D9%86_%D8%AE%D8%A8%D9%8A%D8%B1?__eep__=6&__cft__%5b0%5d=AZXxEE4haa1e4co_FPhzhbmpOuWGlHXSCNnLz8ZFCL5BweuRhy02ZiHNxj2f4gPVODvYlmI-zcfvuzQ9S_jfA1-T_fLsrPAR4YpZoSfjE0NbA7NrxDam4DknjlqgUq-GKixlxJWhDmTBkxctgxLQjI2Q6t_2P-8Kujbo3rRwv8BoJp6z2BYZj3Nez0_bpwSYUi8&__tn__=*NK-R)

.

كارثة خطيرة بيقع فيها معظم أصحاب المشاريع . إنهم بيحاولوا يسقطوا النموذج العلمي للمشروع الموجود في الكتاب على مشروعهم

.

تقصد إن النموذج اللي في الكتاب غلط ؟!

لأ . هو صحيح

.

أمال إيه مشكلته ؟!

مشكلته إنه بيعرض الصورة النهائية المثالية للمشروع . لكنه ما بيعرضش مراحل حدوث الصورة دي

.

من يومين كنت في زيارة لمصنع يملكه أخين

الاتنين حريصين يطبقوا النموذج العلمي على المصنع . بس مش عارفين ازاي

.

تخيل إني على مدار ساعتين كل اللي قلته لهم كان [#خليكوا\_زي\_ما\_انتوا\_بالظبط](https://www.facebook.com/hashtag/%D8%AE%D9%84%D9%8A%D9%83%D9%88%D8%A7_%D8%B2%D9%8A_%D9%85%D8%A7_%D8%A7%D9%86%D8%AA%D9%88%D8%A7_%D8%A8%D8%A7%D9%84%D8%B8%D8%A8%D8%B7?__eep__=6&__cft__%5b0%5d=AZXxEE4haa1e4co_FPhzhbmpOuWGlHXSCNnLz8ZFCL5BweuRhy02ZiHNxj2f4gPVODvYlmI-zcfvuzQ9S_jfA1-T_fLsrPAR4YpZoSfjE0NbA7NrxDam4DknjlqgUq-GKixlxJWhDmTBkxctgxLQjI2Q6t_2P-8Kujbo3rRwv8BoJp6z2BYZj3Nez0_bpwSYUi8&__tn__=*NK-R) !!

بنفس الصورة اللي انتوا شايفينها عشوائية دي

خليكوا كده بالظبط !!!

.

المصنع ما فيش فيه مهندس

تمام . ما تعينوش مهندس . مش محتاجينه

.

العمال ما فيش ليهم مشرف . وأحد الأخين هوا اللي بيشرف

تمام . سيب العمال لحد ما هتلاقيهم بشكل أورجانيك عملوا انتخاب طبيعي وواحد منهم هيبتدي يقودهم . ده اعمله مشرف عليهم

.

المكنة الفلانية بتعطل بشكل دوري

تمام . تابعوها بالصيانة . لكن ما تشتروش مكنة بديلة قبل ما يكون المصنع جاب أرباح تساوي قيمة المكن . وقتها نصرف ونجيب مكن جديد

.

ملحوظة

المصنع باديء من حوالي ٤ شهور فقط

.

عاوزين نعين محاسب

في دي معاكم حق . لازم تعينوا محاسب من أول يوم . وتحطوه في الصالة عشان ياخد التكاليف من الواقع . وتغذوه بأسعار البيع الحقيقية

.

قدامنا فرصة نعين مدير للمصنع

لأ . هياخد راتب كبير مقابل مردود قليل . إنتوا دلوقتي كافيين لمتابعة كل المهام

.

الكلام دا ممكن يكون يبدو عكس النصائح الشائعة في هندسة الشركات على الشكل العلمي

.

لكن الحقيقة إن الهندسة دي فيها عيب . ألا وهو [#إغفال\_التطور\_الزمني](https://www.facebook.com/hashtag/%D8%A5%D8%BA%D9%81%D8%A7%D9%84_%D8%A7%D9%84%D8%AA%D8%B7%D9%88%D8%B1_%D8%A7%D9%84%D8%B2%D9%85%D9%86%D9%8A?__eep__=6&__cft__%5b0%5d=AZXxEE4haa1e4co_FPhzhbmpOuWGlHXSCNnLz8ZFCL5BweuRhy02ZiHNxj2f4gPVODvYlmI-zcfvuzQ9S_jfA1-T_fLsrPAR4YpZoSfjE0NbA7NrxDam4DknjlqgUq-GKixlxJWhDmTBkxctgxLQjI2Q6t_2P-8Kujbo3rRwv8BoJp6z2BYZj3Nez0_bpwSYUi8&__tn__=*NK-R) !!

.

تخيل إنك جبت طفل عنده ١٠ سنين . ولبسته بدلة شاب عنده ٣٠ سنة

هيبقى شكله وحش جدا

.

محاولة إسقاط الشكل النهائي للمشاريع على المشاريع في بدايتها . يشبه محاولة أكل الكوارع بالشوكة والسكينة !!

دي ما بتتاكلش كده . دي إذا ما كانتش تبقى مدعكة ولهلطة . ما تبقاش أكلة كوارع

بلاش الكوارع . المانجه يا سيدي . ما هي لازم تقلع لها عشان تاكلها

.

العشوائية في البداية هي أمر طبيعي . استوعبه . ما تعارضوش

البداية العشوائية دي . إنتا مطلوب منك فيها [#إدارة\_العشوائية](https://www.facebook.com/hashtag/%D8%A5%D8%AF%D8%A7%D8%B1%D8%A9_%D8%A7%D9%84%D8%B9%D8%B4%D9%88%D8%A7%D8%A6%D9%8A%D8%A9?__eep__=6&__cft__%5b0%5d=AZXxEE4haa1e4co_FPhzhbmpOuWGlHXSCNnLz8ZFCL5BweuRhy02ZiHNxj2f4gPVODvYlmI-zcfvuzQ9S_jfA1-T_fLsrPAR4YpZoSfjE0NbA7NrxDam4DknjlqgUq-GKixlxJWhDmTBkxctgxLQjI2Q6t_2P-8Kujbo3rRwv8BoJp6z2BYZj3Nez0_bpwSYUi8&__tn__=*NK-R)

.

إدارة الوضع بما هو عليه الآن . وتوجيه العشوائية دي مع الزمن لتصبح نظاما

لكن لو حاولت تنظم العشوائية دي بالجبر . هتبقى عامل زي اللي عاوز ابنه يبقى راجل وهوا طفل . هيعقده

.

إنتا مطلوب منك [#تدير](https://www.facebook.com/hashtag/%D8%AA%D8%AF%D9%8A%D8%B1?__eep__=6&__cft__%5b0%5d=AZXxEE4haa1e4co_FPhzhbmpOuWGlHXSCNnLz8ZFCL5BweuRhy02ZiHNxj2f4gPVODvYlmI-zcfvuzQ9S_jfA1-T_fLsrPAR4YpZoSfjE0NbA7NrxDam4DknjlqgUq-GKixlxJWhDmTBkxctgxLQjI2Q6t_2P-8Kujbo3rRwv8BoJp6z2BYZj3Nez0_bpwSYUi8&__tn__=*NK-R) هرجلته وعبثه

مش تمنعهم

مطلوب منك توجههم . تهذبهم

.

العمال اللي مالهمش مشرف دول . مطلوب منك في بداية المشروع تضمن فقط إنهم ييجوا في ميعادهم ويمشوا في ميعادهم . وتقعد تراقبهم

.

فتشوف مرحلة إيه في الخط اللي واقف عليها اتنين عمال بيتكلموا . تبقى المرحلة دي يكفيها عامل واحد . لو كانت محتاجة اتنين . كانوا الاتنين عمال ما بقوش فاضيين للكلام

.

تشوف مين العامل اللي لما حصل شد بين اتنين زمايله . هوا اللي دخل وأصلح بينهم . يبقى دا مرشح يبقى المشرف

هما هيفرزوا بعض . انتخاب طبيعي

.

الاتنين الاخوات مدراء المصنع . هتلاقي واحد فيهم بطبيعته ميال للخروج ومقابلة الموردين والعملاء

والتاني ميال لمتابعة حرارة المكن . صوت المكن . إنتاجية المكن

فهما الاتنين ( بشكل طبيعي ) بقى واحد منهم هيمسك الجانب الفني . وواحد هيمسك الجانب التسويقي

.

المؤسسة بتبدأ دائما بشكل مسطح

تعمل مصطبة

.

ومع الوقت كل ٣ نقاط جنب بعض على شكل خط مستقيم . بيتحولوا لمثلث

مثلث جنب مثلث . اتكونت المصطبة التانية

.

مع الوقت . المثلثات دي هتكبر . وهتحتاج رأس يدير كل مثلث

مع الوقت . هيبقى عندك هرم

.

إنتا بتفتح الكتاب . تلاقي صورة الهرم . تاخدها . وعاوز تبصمها بالقوة على مجموعة النقاط اللي في خط مستقيم . ما هكذا تورد الإبل !!

.

الكتاب غلطان هنا مش في وصف الهرم . ولكن في [#إغفال\_التاريخ](https://www.facebook.com/hashtag/%D8%A5%D8%BA%D9%81%D8%A7%D9%84_%D8%A7%D9%84%D8%AA%D8%A7%D8%B1%D9%8A%D8%AE?__eep__=6&__cft__%5b0%5d=AZXxEE4haa1e4co_FPhzhbmpOuWGlHXSCNnLz8ZFCL5BweuRhy02ZiHNxj2f4gPVODvYlmI-zcfvuzQ9S_jfA1-T_fLsrPAR4YpZoSfjE0NbA7NrxDam4DknjlqgUq-GKixlxJWhDmTBkxctgxLQjI2Q6t_2P-8Kujbo3rRwv8BoJp6z2BYZj3Nez0_bpwSYUi8&__tn__=*NK-R)

.

لما بنقول مثلا . إنتا كمدير لازم تفوض المهام

أيوه . صح . بس إمتى ؟!

ده بيكون بعد ما كنت انتا لسنة أو اتنين أو تلاتة بتعمل المهام دي بنفسك . وبقت كتير جدا عليك . وظهر لك مهام أكثر أهمية . فبتفوض قواعد هرمك للي تحت منك . وتنشغل انتا بقمة الهرم

.

لما بنقول مثلا لازم نفصل الملكية عن الإدارة

أيوه . صح . تمام . but when

.

دا لما نكون عملنا الهيكل الإداري الكامل للموظفين القادر على إدارة المصنع

وتم انتخاب طبقات ورؤوس المثلثات بحيث تشتغل مع بعضها بتناغم . وتوصل الإشارة من أدنى نقطة لأعلى نقطة . وتنقل الأوامر من أعلى نقطة لأقل نقطة . الإشارات دي تتحرك في الأضلاع الرأسية صعودا وهبوطا بسهولة وبدون تصادمات في الأضلاع الأفقية

.

وقتها ممكن نسيب الهرم ده شغال بيتفاعل . ونروح نصيف . ونسيب سلك واحد واصل مننا كملاك مع رأس الهرم

.

اللي في الكتاب صح . لكنه [#صورة\_نهائية](https://www.facebook.com/hashtag/%D8%B5%D9%88%D8%B1%D8%A9_%D9%86%D9%87%D8%A7%D8%A6%D9%8A%D8%A9?__eep__=6&__cft__%5b0%5d=AZXxEE4haa1e4co_FPhzhbmpOuWGlHXSCNnLz8ZFCL5BweuRhy02ZiHNxj2f4gPVODvYlmI-zcfvuzQ9S_jfA1-T_fLsrPAR4YpZoSfjE0NbA7NrxDam4DknjlqgUq-GKixlxJWhDmTBkxctgxLQjI2Q6t_2P-8Kujbo3rRwv8BoJp6z2BYZj3Nez0_bpwSYUi8&__tn__=*NK-R) . وده غلط !!

.

سيبوا المؤسسة تاخد وقتها في الانتظام وإعادة التنظيم . لحد ما توصل لشكل الكتاب

.

وبينما تفعلون ذلك . فعليكم إتقان [#إدارة\_العشوائية](https://www.facebook.com/hashtag/%D8%A5%D8%AF%D8%A7%D8%B1%D8%A9_%D8%A7%D9%84%D8%B9%D8%B4%D9%88%D8%A7%D8%A6%D9%8A%D8%A9?__eep__=6&__cft__%5b0%5d=AZXxEE4haa1e4co_FPhzhbmpOuWGlHXSCNnLz8ZFCL5BweuRhy02ZiHNxj2f4gPVODvYlmI-zcfvuzQ9S_jfA1-T_fLsrPAR4YpZoSfjE0NbA7NrxDam4DknjlqgUq-GKixlxJWhDmTBkxctgxLQjI2Q6t_2P-8Kujbo3rRwv8BoJp6z2BYZj3Nez0_bpwSYUi8&__tn__=*NK-R)

.

إمبارح كنت في مصنع على مساحة ٨٤ ألف متر

شغال من ٢٥ سنة

سبب الزيارة كان إن أصحاب المصنع عاوزين يعملوا تخطيط للمصنع . تخطيط للوحدات الصناعية على الأرض يعني

يعني ممكن نهد مبنى من مكانه وننقله لمكان تاني

.

هل اللي حصل على مدار ٢٥ سنة كان عشوائية ؟!

دا كان [#إدارة\_العشوائية](https://www.facebook.com/hashtag/%D8%A5%D8%AF%D8%A7%D8%B1%D8%A9_%D8%A7%D9%84%D8%B9%D8%B4%D9%88%D8%A7%D8%A6%D9%8A%D8%A9?__eep__=6&__cft__%5b0%5d=AZXxEE4haa1e4co_FPhzhbmpOuWGlHXSCNnLz8ZFCL5BweuRhy02ZiHNxj2f4gPVODvYlmI-zcfvuzQ9S_jfA1-T_fLsrPAR4YpZoSfjE0NbA7NrxDam4DknjlqgUq-GKixlxJWhDmTBkxctgxLQjI2Q6t_2P-8Kujbo3rRwv8BoJp6z2BYZj3Nez0_bpwSYUi8&__tn__=*NK-R)

.

ولما إدارة العشوائية دي نجحت . عطتنا فرصة نخطط للنظام واحنا في رفاهية وتحت ظل النجاح السابق

.

لكن لو كانوا وقفوا من أول يوم . واختلفوا يا ترى دا المكان الصح للوحدة الفلانية ولا لأ . ما كانوش وصلوا لرفاهية النهارده اللي سامحة لهم يقعدوا يفكروا ويخططوا ويطوروا

.

آخر سؤال إتسأل لي وانا على باب المصنع وماشي

قالوا لي . تنصحنا بإيه نصيحة نهائية ؟

قلت لهم [#كملوا\_على\_كده\_سنة](https://www.facebook.com/hashtag/%D9%83%D9%85%D9%84%D9%88%D8%A7_%D8%B9%D9%84%D9%89_%D9%83%D8%AF%D9%87_%D8%B3%D9%86%D8%A9?__eep__=6&__cft__%5b0%5d=AZXxEE4haa1e4co_FPhzhbmpOuWGlHXSCNnLz8ZFCL5BweuRhy02ZiHNxj2f4gPVODvYlmI-zcfvuzQ9S_jfA1-T_fLsrPAR4YpZoSfjE0NbA7NrxDam4DknjlqgUq-GKixlxJWhDmTBkxctgxLQjI2Q6t_2P-8Kujbo3rRwv8BoJp6z2BYZj3Nez0_bpwSYUi8&__tn__=*NK-R)

.

كملوا انتوا بس سنة . واتفرجوا على [#نظرية\_التطور](https://www.facebook.com/hashtag/%D9%86%D8%B8%D8%B1%D9%8A%D8%A9_%D8%A7%D9%84%D8%AA%D8%B7%D9%88%D8%B1?__eep__=6&__cft__%5b0%5d=AZXxEE4haa1e4co_FPhzhbmpOuWGlHXSCNnLz8ZFCL5BweuRhy02ZiHNxj2f4gPVODvYlmI-zcfvuzQ9S_jfA1-T_fLsrPAR4YpZoSfjE0NbA7NrxDam4DknjlqgUq-GKixlxJWhDmTBkxctgxLQjI2Q6t_2P-8Kujbo3rRwv8BoJp6z2BYZj3Nez0_bpwSYUi8&__tn__=*NK-R) وهيا بتحصل بشكل organic