من الآيات اللي كنت باقف قدامها متعجبا !!

قول سيدنا سليمان عليه الصلاة والسلام عن الهدهد لما تفقد الطير ولم يجده

فقال

لَأُعَذِّبَنَّهُۥ عَذَابًا شَدِيدًا أَوْ لَأَاْذْبَحَنَّهُۥٓ أَوْ لَيَأْتِيَنِّى بِسُلْطَٰنٍۢ مُّبِينٍۢ

.

فكنت أقول لنفسي

ليه يعني ؟! هوا الهدهد عمل إيه ؟!!!

.

الموقف التاني مع سيدنا سليمان بردو عليه الصلاة والسلام

لما شغلته الخيل عن الصلاة . فقال

رُدُّوهَا عَلَيَّ ۖ فَطَفِقَ مَسْحًا بِالسُّوقِ وَالْأَعْنَاقِ

.

أحد التفسيرين لهذه الآية أن سيدنا سليمان عليه الصلاة والسلام طفق مسحا . أي طفق ضربا للخيل على سوقها وأعناقها !!

والتفسير الثاني أنه طفق مسحا . أي مسح بحب على سوقها وأعناقها

.

فكنت أقول لنفسي بردو

ليه يضرب الخيل على سوقها وأعناقها ؟!

هيا عملت إيه ؟!!!

.

التصرف الثالث من سيدنا سليمان بردو عليه الصلاة والسلام . هو قوله لما أرسل الرسالة للملكة فقال لها

أَلَّا تَعْلُوا عَلَيَّ وَأْتُونِي مُسْلِمِينَ

.

يعني احنا لسه ما قلناش حاجة . ولا هما اتحدونا عشان نقول لهم ما تعلوش علينا

دا فتح كلام معاهم كده بيقول لهم ( أخضعوا لي )

.

المتوقع إنه يدعوهم . فهما يوافقوا . يبقى كان بها

لو رفضوا . يبقى نشد عليهم في الكلام

.

لكن ليه سيدنا سليمان عليه الصلاة والسلام بدأ الكلام باللغة القوية المتحدية دي ؟!!

.

بعد تأمل في هذه المواقف . وخصوصا إنها كلها من سيدنا سليمان فقط عليه الصلاة والسلام

يعني دي مش لغة باقي الأنبياء . حتى سيدنا موسى عليه الصلاة والسلام ربنا سبحانه وتعالى أمره أن يخاطب فرعون المتجبر بلغة لينة

.

فالمختلف هنا هو أن سيدنا سليمان كان ( ملكا )

ولكن سيدنا محمد عليه الصلاة والسلام

أو سيدنا موسى عليه الصلاة والسلام

لم يكونوا ملوكا

.

وهنا نتعلم درس مهم جدا

ألا وهو

[#نصيحة\_من\_خبير](https://www.facebook.com/hashtag/%D9%86%D8%B5%D9%8A%D8%AD%D8%A9_%D9%85%D9%86_%D8%AE%D8%A8%D9%8A%D8%B1?__eep__=6&__cft__%5b0%5d=AZVzmrLYSlsGbqCDRGC0sgx-8qu_E8Af6GJddzIYT8rHnrKXbIV2-mO8DhhV6FA6iTCbdba4JGNCdUoKQ1d5fptauTqSmksLWJe22i73rcHLEW-qgidqGR2Ksa7N3jlV32dnBOyz4s8F-SeByXMhBXH55V9qXAycoqLxE-rysFtp4xVu4rqWb_N7zX9nLGSxYL8&__tn__=*NK-R)

حضرتك لو صاحب شركة . فما ينفعش تتعامل بغير طريقة سيدنا سليمان عليه الصلاة والسلام

.

دي الطريقة الصحيحة لتصرفك لو كنت في موقع الملك

لو تصرفت بشكل لطيف . فده هيكون تصرف خاطيء في هذا الموقف

.

مش بقول لك تكون جبار . لكن تكون صارم وعادل

لاحظ تاني سيدنا سليمان عليه الصلاة والسلام قال إيه عن الهدهد

قال

لَأُعَذِّبَنَّهُۥ عَذَابًا شَدِيدًا أَوْ لَأَاْذْبَحَنَّهُۥٓ أَوْ لَيَأْتِيَنِّى بِسُلْطَٰنٍۢ مُّبِينٍۢ

.

لاحظ قوله ( أَوْ لَيَأْتِيَنِّى بِسُلْطَٰنٍۢ مُّبِينٍۢ )

يعني هيا مش قوة وخلاص . لو الهدهد دافع عن نفسه بشكل صحيح . يبقى خلاص سماح

.

ولاحظ لغة الهدهد مع سيدنا سليمان لما قال له ( أَحَطتُ بِمَا لَمْ تُحِطْ بِهِ )

فلو سيدنا سليمان عليه الصلاة والسلام كان جبار . ما كانش الهدهد يجرؤ يكلمه بالطريقة دي

.

فسيدنا سليمان عليه الصلاة والسلام لم يكن جبارا . لكنه لم يكن ضعيفا

هو كان ((((( حازما )))))

.

ودي صفة مهمة جدا ليك لو انتا صاحب مصنع أو شركة

.

[#ووضع\_الندى\_في\_موضع\_السيف\_بالعلا](https://www.facebook.com/hashtag/%D9%88%D9%88%D8%B6%D8%B9_%D8%A7%D9%84%D9%86%D8%AF%D9%89_%D9%81%D9%8A_%D9%85%D9%88%D8%B6%D8%B9_%D8%A7%D9%84%D8%B3%D9%8A%D9%81_%D8%A8%D8%A7%D9%84%D8%B9%D9%84%D8%A7?__eep__=6&__cft__%5b0%5d=AZVzmrLYSlsGbqCDRGC0sgx-8qu_E8Af6GJddzIYT8rHnrKXbIV2-mO8DhhV6FA6iTCbdba4JGNCdUoKQ1d5fptauTqSmksLWJe22i73rcHLEW-qgidqGR2Ksa7N3jlV32dnBOyz4s8F-SeByXMhBXH55V9qXAycoqLxE-rysFtp4xVu4rqWb_N7zX9nLGSxYL8&__tn__=*NK-R)

[#مضر\_كوضع\_السيف\_في\_موضع\_الندى](https://www.facebook.com/hashtag/%D9%85%D8%B6%D8%B1_%D9%83%D9%88%D8%B6%D8%B9_%D8%A7%D9%84%D8%B3%D9%8A%D9%81_%D9%81%D9%8A_%D9%85%D9%88%D8%B6%D8%B9_%D8%A7%D9%84%D9%86%D8%AF%D9%89?__eep__=6&__cft__%5b0%5d=AZVzmrLYSlsGbqCDRGC0sgx-8qu_E8Af6GJddzIYT8rHnrKXbIV2-mO8DhhV6FA6iTCbdba4JGNCdUoKQ1d5fptauTqSmksLWJe22i73rcHLEW-qgidqGR2Ksa7N3jlV32dnBOyz4s8F-SeByXMhBXH55V9qXAycoqLxE-rysFtp4xVu4rqWb_N7zX9nLGSxYL8&__tn__=*NK-R)