[#الطول\_والعرض](https://www.facebook.com/hashtag/%D8%A7%D9%84%D8%B7%D9%88%D9%84_%D9%88%D8%A7%D9%84%D8%B9%D8%B1%D8%B6?__eep__=6&__cft__%5b0%5d=AZUVNbBgAn0lolroETBfEJ09E-o2a1gikZSgQ0r5G45_Ha8R01zEblp64lTvJNe9lfVNNRd37m9ULG3gejV8A3XZCaUtsE2CuRS24a-WjjyetVAdK9maIe0gndGcHmoUp3DiSG0LyvAhwiGKAtAxNVqSy4DcCmlbg2aOHZ6LzoQIXOucocGfjwoc4hZHWgyZxUw&__tn__=*NK-R)

-

تعبير مهمّ جدّا في الصناعة - وفي البيزنس عموما - هوّا تعبير الطول والعرض

-

حضرتك لازم تحدّد هل إنتا صاحب مشروع - ولّا موظّف في مشروع - ولّا استشاريّ في مجال عامّ - ولّا استشاريّ في تخصّص داخل مجال معيّن

-

المجالات الكتير اللي جنب بعض دي هيّا [#العرض](https://www.facebook.com/hashtag/%D8%A7%D9%84%D8%B9%D8%B1%D8%B6?__eep__=6&__cft__%5b0%5d=AZUVNbBgAn0lolroETBfEJ09E-o2a1gikZSgQ0r5G45_Ha8R01zEblp64lTvJNe9lfVNNRd37m9ULG3gejV8A3XZCaUtsE2CuRS24a-WjjyetVAdK9maIe0gndGcHmoUp3DiSG0LyvAhwiGKAtAxNVqSy4DcCmlbg2aOHZ6LzoQIXOucocGfjwoc4hZHWgyZxUw&__tn__=*NK-R)

-

ف إنتا عندك زيّ جدول - مكوّن من أعمدة

-

رؤوس المواضيع في الأعمدة دي هيّ النقاط المتّصلة بمجالك - وعمق معرفتك في كلّ عامود من الأعمدة دي هوّا [#الطول](https://www.facebook.com/hashtag/%D8%A7%D9%84%D8%B7%D9%88%D9%84?__eep__=6&__cft__%5b0%5d=AZUVNbBgAn0lolroETBfEJ09E-o2a1gikZSgQ0r5G45_Ha8R01zEblp64lTvJNe9lfVNNRd37m9ULG3gejV8A3XZCaUtsE2CuRS24a-WjjyetVAdK9maIe0gndGcHmoUp3DiSG0LyvAhwiGKAtAxNVqSy4DcCmlbg2aOHZ6LzoQIXOucocGfjwoc4hZHWgyZxUw&__tn__=*NK-R)

-

يعني

هل إنتا صاحب مصنع - ف العرض عندك هوّا أعمدة زيّ - المشتريات - الخامات - التصنيع - العمالة - التغليف - التسويق - البيع - خدمة العملاء

-

ك صاحب مصنع - ف المفروض تكون نازل بعمق لا بأس به في كلّ الأعمدة دي - لكن ما تكونش واخد مجال بعينه وجايب أعمق نقطة فيه - ولا تحاول تعمل كده - دا تضييع وقت إنتا في غنى عنّه - ونوع من المراهقة والعلم الذي لا ينفع

-

لمّا تحتاج توصل لعمق نقطة معيّنة - ساعتها هترجع للمدير اللي في شركتك ومسؤول عن النقطة دي - مدير البيع مثلا

-

لو عاوز تنزل أعمق - هتروح لاستشاريّ متخصّص في النقطة دي تحديدا - استشاريّ بيع مثلا

-

طيّب - لو عاوز تعمل زيّ ( تشيك أب ) على المصنع ككلّ ؟!

-

هتروح لاستشاريّ عامّ زيّ العبد لله - يقدر ينزل بيك درجة أعمق من معرفتك في كلّ عامود من الأعمدة - لكن ما تطلبش منّه ينزل بيك لأعمق نقطة في العامود ده

-

وهوّا يكون غير أمين لو ما وضّحلكش المفهوم ده - مفهوم إنّه له عمق معيّن في كلّ عامود ما يقدرش ينزل عنّه

-

ومن أمانته إنّه لمّا يلاقي نفسه وصل معاك لآخره في العامود ده - إنّه يحيلك على حدّ متخصّص في التخصّص ده تحديدا - من المجال الكبير اللي هوّا الصناعة

-

مهمّ جدّا نعرف أجوبة الأسئلة

لكن الأهمّ هوّا إنّنا ((( نعرف الأسئلة ))) أصلا

-

من أكبر مشاكل الناس أنّهم ((( يجهلون ما يجهلون )))

يعني ما بيبقاش عارف إيه السؤال الصحّ اللي المفروض يتسأل - ويتسأل لمين

-

لو فهمت موضوع ( الطول والعرض ) ده - هتحلّ مشكلة ( نجهل ما نجهل ) دي بشكل جيّد إن شاء الله