[#نصيحة\_من\_خبير](https://www.facebook.com/hashtag/%D9%86%D8%B5%D9%8A%D8%AD%D8%A9_%D9%85%D9%86_%D8%AE%D8%A8%D9%8A%D8%B1?__eep__=6&__cft__%5b0%5d=AZXnZ-kh0cRYiIb-RqLldZn8DzQ54V-BBBPF9kkmGeuFY9FXi_vglzBNvAuAUCHzOnpXhXHxJr2IAuM5GaJyCgV2ToypKWF9aH_9giiOCczy4B7XXU5DxOPcRbjz6d0Vs9aQmnbN3du2GAg1Z2xZG8FHasO0NTwY7HIazmsxBDWevw&__tn__=*NK-R)

.

الفساد !!

صح ولا غلط ؟!!!

.

العمل بدون تراخيص

التهرب من الضرائب

الرشاوي

.

صح ولا غلط ؟!

.

الحقيقة إن الفساد . الصح فيه صح . والغلط فيه غلط

.

من المعوقات اللي بتوقف ناس كتير عن بدء مشروعهم . هو إنهم إما يكونوا متوقعين إن كل حاجة هتمشي بالفساد . أو !! رافضين الفساد من حيث المبدأ

وفي الحالتين فالتصور ده غلط

.

الصح إن حضرتك تعرف إيه الفساد اللي ممكن تعمله وتستفيد بيه ولا تتضرر منه

وبعد ده تحسب حسبته . هل هو مجدي اقتصاديا ولا لأ

.

لو طلع مجدي اقتصاديا . وانتا عارف هتعمله ازاي . يبقى اعمله

.

ومهم هنا بردو إنك تحسب تكلفة بديل العمل بدون فساد . لإنك ممكن تضطر تشتغل صح في نصف الطريق . فتبقى عارف ده اقتصاديا هيوديك فين

.

ما تبقاش حاسب أرباحك على إنك مثلا هتتهرب من الضرائب . فيطلع المشروع كسبان . وفي النص تلاقي نفسك مضطر تدفع الضرائب

.

لو الحسبة بتقول إنك لما هتدفعها أرباحك هتقل . ماشي . لكن لو بتقول إنك لو هتدفعها هتخسر . يبقى احترس

.

في نفس الوقت . لو اتطلب منك فساد مش هيفيدك . أو تكلفته أكبر من مردوده . فما تعملوش ظنا منك إن الدنيا كلها ماشية كده . أو إنك مش هتعرف تعمل شغلك إلا كده

.

للأسف معظم الفساد اللي شغال بيكون سببه طالب الخدمة أصلا

والسبب في ده هو السينما

.

إتنين بيدخلوا مصلحة حكومية

واحد بيمشي في الطابور . بيخلص ورقه . بيتأخر شويه

والتاني بيدخل على الموظف . أول كلام هو ( إحنا عنينا ليك يا باشا . شوف بس الورق ده محتاج إيه واحنا بنقدر الناس المحترمين اللي زي حضرتك )

آخر اليوم المواطن التاني يطلع يقول المناخ في مصر غير صالح للاستثمار !!!

.

فخلاصة الموضوع

إفهم الصح والغلط . من الغلط إنك تفهم الصح فقط

كما قال سيدنا عمر . لست بالخب . وليس الخب يخدعني

يعني تبقى مش خبيث . لكن فاهم الخبث

.

أخيرا

دينيا

لا يوجد في الدين فصل اسمه الضرائب ولا الجمارك

.

وبالنسبة للرشوة . ففيها تفاصيل وتوسع . بمعنى أنها تجوز في بعض الحالات . المهتم بها يبحث عنها

.

وبالتوفيق للجميع لكل خير