[#نصيحة\_من\_خبير](https://www.facebook.com/hashtag/%D9%86%D8%B5%D9%8A%D8%AD%D8%A9_%D9%85%D9%86_%D8%AE%D8%A8%D9%8A%D8%B1?__eep__=6&__cft__%5b0%5d=AZXWlXoNInss612BPich9HBPL_fqSFtllNa9JJeNRiq3h_TNCF5H3o-10HhXhX1jP903xQsNF12fhYdefPc4gFLFi094KbddptLjr0yXrhUxP4koN170MduzG4vpmDj53nYupOCd1dMcgIdMKeSPBdiwjb28fpk0ZydZlTLthGxkVA&__tn__=*NK-R)

.

الطريقة الوحيدة اللي تقدر تحول بيها العامل لروبوت

بيسمع الكلام وما بيشغلش دماغه

حلم كل أصحاب المصانع يعني

هي إنك انتا توصل المصنع لإنه يكون فيه نظام كامل

نظام ما فيش فيه اجتهاد

كل حاجة معروفة ومعمول ليها قواعد

فالعامل يلاقي نفسه في أول يوم لبس اليونيفورم . وبقى ترس في مكنة

ومع أول تجربة إنه يشغل دماغه . هيلاقي نفسه هوا الوحيد اللي منشز في وسط المنظومة . ويلاقي نفسه بياخد على دماغه . فيكتشف إن تشغيل دماغه . جاب وجع الدماغ لدماغه . فينتظم وسط المنظومة

.

إبداعات العمال بتيجي منين . بتيجي من إن كل اللي واقفين مش عارفين

فصاحب المصنع بيقترح . والمهندس بيقترح والمشرف بيقترح

فالعامل بيقول هيا جات عليا يعني . فبيقترح هوا كمان

كلهم بيقترحوا . بيهبدوا يعني

.

لكن لو فيه نظام محكم . فاللي هيهبد هيبان

.

فما تلومش على العمال إنهم ما بيسمعوس الكلام

هوا ما فيش كلام أصلا عشان يتسمع

ما فيش نظام

ودي غلطتك انتا . مش غلطة العمال

.

طيب والحل

الحل المثالي إنك تنزل بنظام محكم مرة واحدة وتمشي كل العمال وتجيب عمال جديدة يمشوا على النظام الجديد

دا خيال

.

الحل العملي والطويل . إنك لو عندك ١٠ عمال وكلنا بنهبد

ابتدي اعمل نظام يحكم جزء من المصنع . ويا ريت يكون جزء مستقل . التغليف مثلا . بحيث يكون في مكان مستقل . فالعدوى ما تنتقلش

.

بعد كده تحكم جزء مستقل تاني . التجهيز مثلا

.

لحد ما خلال سنة مثلا تكون حكمت المصنع كله

بعد كده اللي يدخل السيستم يلاقي نفسه السكينة سارقاه

لبس اليونيفورم ولبس النظام . ما يشغلش دماغه