[#نصيحة\_من\_خبير](https://www.facebook.com/hashtag/%D9%86%D8%B5%D9%8A%D8%AD%D8%A9_%D9%85%D9%86_%D8%AE%D8%A8%D9%8A%D8%B1?__eep__=6&__cft__%5b0%5d=AZXBnEizfnj44G24dXcQRlOU8A4EowZuTwcliLJOy1bM5bWk8Bh2oM4kLgxdycENImTBuHkmMJLHPq87oakZ_JZdQq9lJCO8itlKf2tTMeP9OgbpqAuITG05cxB7W-QjMJer7ENQk2iyEWzclvqST_jK3b75gqo6FuOq7nTrDEXKcg&__tn__=*NK-R)

-

الاهتمام بالحسابات مش بسّ هينبّهك لو بتخسر

دا هينبّهك كمان لو بتكسب !!!

-

بمعنى

ممكن تكون بتكسب فعلا من المشروع بتاعك - لكنّك مش حاسس

ممكن تكون بتاخد من أرباح المشروع وتصرف على نفسك بشكل مبالغ فيه

وبسبب عدم إمساكك بحسابات مظبوطة - تقوم تعتبر المشروع فاشل - فتقفله !!

بينما المشروع مربح ومجدي - إنتا اللي فاشل وسفيه في الإنفاق

-

المشروع ممكن يكون فيه بند بيكسب أكتر من التاني - إمساكك بالحسابات الدقيقة هيوضّح لك وهيرشدك توجّه استثماراتك فين بالظبط - بدل ما تصرف على البندين نفس المصاريف

-

المشروع ممكن يكون بيكسب - بسّ المشكلة عندك في التحصيل - دي مشكلتك إنتا - مش مشكلة المشروع

-

المشروع ممكن يكون بيكسب - بسّ حسابات التكاليف هتوضّح لك إنّك بتدفع إيجار زائد عن الطبيعيّ - بتدفع أجور مبالغ فيها

-

في جلسة استشاريّة مع أحد العملاء قال لي أنا مبيعاتي 3 مليون في الشهر - وأجور العمّال عندي 600 ألف في الشهر

فقلت له هنا مؤشّر واضح جدّا على وجود مشكلة في التكاليف - الطبيعيّ إنّ أكبر رقم لأجور العمّال في أيّ مشروع تكون أقلّ من 20 %

فبحسبة سريعة نقدر نقول إنّ حضرتك عندك زيادة غير مبرّرة في بند الأجور

-

إمساك الحسابات ممكن يوضّح لك إنّك بتكسب - فده يكون سبب في بدء اهتمامك ببنود كنت مش عاوز تصرف عليها - لإنّك كنت معتبر نفسك بتخسر وخايف تصرف مصاريف زيادة

فيتبيّن ليك إنّ فيه مكاسب حقيقيّة بتتحقّق - فتبدأ تصرف على إعلانات زيادة وانتا متطمّن - أو تفكّر في التصدير

-

إمساك الحسابات مش بسّ هيوضّح لك إنّك بتخسر - دا ممكن جدّا يوضّح لك إنّك بتكسب - ويوضّح لك سبب عدم شعورك بهذا المكسب

-

و ع الأقلّ - إمساكك بالحسابات لمّا يظهر لك إنّك بتكسب - هيخلّيك نفسيّا أحسن - فتقدر تاخد قرارات أفضل وأكثر اتّزانا