من حوالي ٥ سنين . صديق حكى لي إنه كان فيه مصنع بيصدر منتجات ورقية لأمريكا . وصاحب المصنع ما عطاش العمال أجازة يوم شم النسيم . ف العمال جابوا فسيخ وكلوه في المصنع . والورق لقط من ريحة الفسيخ . جه عليه ميه من مية الفسيخ أو حاجة زي كده . والعمال كملوا شغل . وقفلوا الكونتينر . الكونتينر وصل أمريكا . بيفتحوه . وكإنهم فتحوا مقبرة فرعونية . وباظ شغل الراجل على كده

.

النهارده كنت في استشارة في مصنع . صاحب المصنع قال لي إنهم اتفقوا مع العمال يغسلوا بعض الأحواض قبل العيد . وبالفعل العمال بدؤوا يغسلوا في الأحواض . وأثناء الغسيل حصلت مشكلة كبيرة تسببت في وفاة أحد العمال ربنا سبحانه وتعالى يرحمه . وصاحب المصنع نفسه كان هيموت فيها

.

النصيحة /

.

تجنب الشغل قبل أيام العيد . الناس بتبقى متلهوجة ومستعجلة عشان تخلص وتاخد أجازتها