[#توازن\_السنيور\_والجنيورز](https://www.facebook.com/hashtag/%D8%AA%D9%88%D8%A7%D8%B2%D9%86_%D8%A7%D9%84%D8%B3%D9%86%D9%8A%D9%88%D8%B1_%D9%88%D8%A7%D9%84%D8%AC%D9%86%D9%8A%D9%88%D8%B1%D8%B2?__eep__=6&__cft__%5b0%5d=AZVnzGQk7zbfVdlg4QgM3odfJ6k_yKh3zhH0bvGAMYDMvGYeM35h_jsXOPGpJPSdrNlIOkMegOu0UCUPmJ3-Y7MLpbfPGY6Rq2kLZITgNu2pGJTZJduE9bwOLgc7K1tiwFp-722gey13xrkBIOQv9ivZtEofkW0CZIbvBerdk34Nhvnhi1fa2uUcW5-BBRdnnIw&__tn__=*NK-R)

.

كتبت امبارح بوست عن إيه الأفضل . توظف موظف خبير . ( سنيور ) . ييجي بخبرته . ولا موظفين جداد . ( جنيورز ) . وتعلمهم

.

وكانت النصيحة إنك تجيب استشاري خبير . يحط نظام

وتجيب جنيورز يمشوا على النظام ده

والاستشاري يتابعهم بشكل دوري

.

بعد البوست ده لقيت أستاذي الدكتور [حسين بكري](https://www.facebook.com/heebakry1?__cft__%5b0%5d=AZVnzGQk7zbfVdlg4QgM3odfJ6k_yKh3zhH0bvGAMYDMvGYeM35h_jsXOPGpJPSdrNlIOkMegOu0UCUPmJ3-Y7MLpbfPGY6Rq2kLZITgNu2pGJTZJduE9bwOLgc7K1tiwFp-722gey13xrkBIOQv9ivZtEofkW0CZIbvBerdk34Nhvnhi1fa2uUcW5-BBRdnnIw&__tn__=-%5dK-R) بعت لي ملاحظة إن الكلام دا محتاج تعقيب لتوضيح الخلطة بين السنيور والجنيورز

.

ودي حقيقة

.

لكني بحب لو هاشرح موضوع فيه تناقض . أشرح الفكرة الأساسية الأول . وبعدين ألحقها ببوست تاني يشرح التناقض . أو الفكرة العكسية . لو شرحت الفكرتين مع بعض ممكن القاريء يطلع مش لاقط ولا واحدة منهم

.

ودي ملحوظة للمتابعين . إنك لو لقيت بوست واخد اتجاه معين . ما تعترضش عليه بسرعة . لإنه ممكن يكون بعده بوست لاحق ليه يوضح المزيد من التفاصيل

.

فيه بعض المواضيع ناقشتها على ١٠ بوستات مثلا . وفي النص بامسح بعضهم . وفي الآخر بقول لك دا آخر بوست في القضية دي عشان نقفلها خلاص

.

وبالمناسبة . دي الطريقة اللي ربنا سبحانه وتعالى كلمنا بيها في القرآن . القرآن نزل مفرقا على مدار ٢٣ سنة

.

والقضية الواحدة تمت مناقشتها على مراحل متعددة

.

ودي حاجة باستفيد منها على الصفحة جدا

تلاقي ناس بتقول لي . لو هتعمل بلوكات للكومنتات السلبية. ما تقفل الكومنتات وخلاص

.

لا طبعا

.

دي الكومنتات دي بتوضح لي الجوانب الأخرى اللي محتاجة تتغطى من الموضوع

ف أنا محتاج الكومنتات . اقفلها ازاي !!

.

فيه أسئلة ما بكونش متوقع إن فيه حد ممكن يسأل عنها في تفصيلة دقيقة جدا

ف بجاوب عليها

ف تيجي ناس بعد كده تنبهر بإني متناول موضوع ما من جوانب كتير جدا !!

.

ما هو دا بسبب النقاش . مش مني أنا شخصيا ولا اقدر ألم بموضوع واحد من جميع جوانبه

.

طيب ما ممكن واحد يقرأ البوست الأول وما يقرأش التاني !!

دا يعمل متابعة للصفحة ويحطها في المفضلات عنده عشان ما يفوتوش بوستات

لكن أنا مستحيل ألم بكل جوانب موضوع ما في بوست واحد

.

الملحوظة الأخيرة قبل ما نرجع البوست . هي الأدب العالي والذوق الراقي للدكتور حسين

.

كان ممكن يكتب كومنت يستكمل بيه هوا الجانب الآخر من الموضوع

لكنه فضل يكلمني على الخاص

.

عشان كده فيه ناصحين كتير باعمل لهم بلوك لإنهم كتبوا نصيحة على العام . دول لو مخلصين في النصيحة كانوا بعتوها على الخاص . الخاص مش بعيد ولا صعب

.

نرجع بقى للجانب الآخر من الموضوع

وهو

هل كلامي معناه إننا نوظف جنيورز فقط . والسنيورز نعدمهم يعني ؟!

.

دا اتكلمنا عنه قبل كده تحت عنوان ( التفكير الحدي )

يعني لو قلت لك الحمام مثلا طعمه حلو . يبقى دا معناه إننا نعدم كل الفراخ والبط والوز !!

.

ف واحد بردو قال لي يعني خلاص نوظف الجنيورز فقط ونعدم السنيورز

.

دا واحد سنيور مهمل شايف إني كده باتهجم على السنيورز وانا بقى اللي هامنع رزق ربنا سبحانه وتعالى عنهم !!

.

اتكلمت قبل كده عن نوايا الناس في النقاش

وهما ٤

منهم . صاحب المصلحة

.

زي ما تلاقي واحد بيدافع بشدة عن الربا

بيدافع عنه ليه يعني ؟!

أملا في الثواب مثلا ؟!

.

هههههههه

ما هو مرابي . مش محتاجة فكاكة يعني

.

فالمعترض على بوست امبارح دا استحالة يكون سنيور شايف شغله

دا واحد فيه الصفات السلبية اللي شرحتها عن السنيورز في بوست امبارح

.

ف هوا شايف إني لو فيا صفات وحشة . بدل ما اعدلها . الصح إنك انتا ما تتكلمش عن الصفات الوحشة دي عشان ما تقطعش عيش أصحابها !!

.

زي ما تتكلم عن أسعار مكن مثلا . ف تلاقي حد بيهاجمك عشان بتقول أسعار المكن الحقيقية . ويقول لك إنك انتا كده اللي بتحارب الناس في رزقها !!

.

دا مين يعني . مشتري مثلا وأمله يدفع سعر مضاعف ؟!

لا طبعا

دا وكيل سفاح بياخد أضعاف السعر

.

ف بدل ما يقول لنفسه نحط ربح حنين . يقول لك انتا ما تقولش السعر الحقيقي !!

.

يعني فيه صاحب شغل هيشتكي من سنيور شايف شغله

مستحيل طبعا

.

الشكوى هتكون من السنيور الكسول المبتز المستغل لموقعه بشكل سلبي فقط

ف ييجي السنيور دا يعترض عليا انا عشان ببين مساوئه . بدل ما يعالجها !!

.

طيب

إزاي يحصل التوازن بين السنيور والجنيورز في المؤسسة ؟

.

مبدئيا

لازم تكون

١ . مؤسسة [#كبيرة](https://www.facebook.com/hashtag/%D9%83%D8%A8%D9%8A%D8%B1%D8%A9?__eep__=6&__cft__%5b0%5d=AZVnzGQk7zbfVdlg4QgM3odfJ6k_yKh3zhH0bvGAMYDMvGYeM35h_jsXOPGpJPSdrNlIOkMegOu0UCUPmJ3-Y7MLpbfPGY6Rq2kLZITgNu2pGJTZJduE9bwOLgc7K1tiwFp-722gey13xrkBIOQv9ivZtEofkW0CZIbvBerdk34Nhvnhi1fa2uUcW5-BBRdnnIw&__tn__=*NK-R)

ولازم تكون

٢ . مؤسسة فيها [#سيستم](https://www.facebook.com/hashtag/%D8%B3%D9%8A%D8%B3%D8%AA%D9%85?__eep__=6&__cft__%5b0%5d=AZVnzGQk7zbfVdlg4QgM3odfJ6k_yKh3zhH0bvGAMYDMvGYeM35h_jsXOPGpJPSdrNlIOkMegOu0UCUPmJ3-Y7MLpbfPGY6Rq2kLZITgNu2pGJTZJduE9bwOLgc7K1tiwFp-722gey13xrkBIOQv9ivZtEofkW0CZIbvBerdk34Nhvnhi1fa2uUcW5-BBRdnnIw&__tn__=*NK-R) شغال بالفعل

.

لازم الشرطين دول يتحققوا

وهنا نقول هنعين سنيور . في وظيفة السنيور الفلانية

.

هنا السنيور دا هييجي يدخل في النظام غصب عنه

مش هيكون عنده فرصة يقول لكوا هدوا النظام ده وانا أبني لكوا سيستم ألاجة من أول وجديد . حاجة بقى إيه . شغل المعلم لابنه

.

لا يا فندم

دا السيستم اهو موجود . صندوق تروس

وحضرتك ترس هتدخل تشتغل في المنظومة

حتى لو ترس كبير . هتشتغل بنفس النظام . مش هنغير لك الجيربوكس كله عشان خاطر سواد عيونك

.

لكن

لو مؤسسة لسه صغيرة . مش هتعرف تعمل فيها كده

يبقى ارجع للنصيحة بتاعة البوست بتاع امبارح

.

ولو مؤسسة كبيرة . بس لسه شغالة بطريقة ابوك الحاج الكبير . ف بردو السنيور دا لو دخلها هيقول لهم اعمل لكوا السيستم عمولة على إيديا

.

لا يا فندم

إمشي انتا

ونجيب استشاري [#خارجي](https://www.facebook.com/hashtag/%D8%AE%D8%A7%D8%B1%D8%AC%D9%8A?__eep__=6&__cft__%5b0%5d=AZVnzGQk7zbfVdlg4QgM3odfJ6k_yKh3zhH0bvGAMYDMvGYeM35h_jsXOPGpJPSdrNlIOkMegOu0UCUPmJ3-Y7MLpbfPGY6Rq2kLZITgNu2pGJTZJduE9bwOLgc7K1tiwFp-722gey13xrkBIOQv9ivZtEofkW0CZIbvBerdk34Nhvnhi1fa2uUcW5-BBRdnnIw&__tn__=*NK-R) . يعمل سيستم . وندخل فيه جنيورز . يشتغلوا . لحد ما يبقى النظام محتاج سنيور . ندخل وقتها في حيرة بردو ممكن نتكلم عنها في بوست تالت

.

وهي

يا ترى نجيب السنيور ده إنه يكون أشطر واحد في الجنيورز . ف نرقيه عليهم ونخليه السنيور بتاعهم

ولا نجيب لهم سنيور من خارج المنظومة !!

.

خليها في سرك دي وفكر فيها ونلحقها في بوست تالت إن شاء الله

.

لكن القاعدة العامة إنه . لو مؤسسة لسه ما فيهاش سيستم . ف ممنوع تجيب حد يحط السيستم وهوا اللي يشغله

.

ما بالك إن فيه ناس بتيجي بفريقها !!

.

يعني هوا مثلا مدير بيع . ف يقول لك هجيب لك طقم بياعين ع الفرازة . عيال فراودة . كانوا شغالين معايا قبل كده . وأنا مربيهم على إيدي

.

بلا مربيهم على إيدك بلا مربيهم على رجلك

.

إوعى !!

دي فيها موتك

.

أحد أصحاب المصانع قال لي إنه كان فيه مصنع ملابس فيه ٤ خطوط . مشرف إنتاج خد خط بحاله . الموظفين يعني . بالميكروباص اللي بيجيبهم من بلدهم الصبح . خدهم كلهم ونقل بيهم لمصنع تاني

.

ف لو كنت خايف إن سنيور يسيبك ويروح شركة تانية . تقوم تروح تجيب سنيور بالطقم بتاعه !!

.

أنا بحذر أصلا إنك تجيب مجموعة عمال بلديات بعض

تيجي تطرد واحد تلاقي بلدياته غايبين تاني يوم . عامل لي فيها احمد عرابي بسلامته !!

بيلووا دراعك

يا حلاوة يا ولاد . فيلم عربي هوا مش مصنع

.

ف السنيور لو هتجيبه . تكون مؤسسة كبيرة . وفيها سيستم

.

سيادته يدخل يظبط نفسه على إيقاع المنظومة

.

يعني احنا مثلا محتاجين مدير انتاج

دا مش هينفع تجيبه مهندس جنيور وتدربه

لازم ييجي سنيور

.

لكن

لو دا دخل على مصنعك وانتا ما عندكش سيستم للعمال والمشرفين . هيبيع ويشتري فيك

.

عندك بياعين عددهم زاد مثلا . وبقيت محتاج مدير بيع . يبقى لازم تكون مخلص نظام البيع والتوزيع . خطوط السير . والتحصيل والعمولات والتارجتات . كل ده قبل ما توظف مدير بيع

.

إستعين باستشاري يحط لك النظام ده

بعدها اعمل إعلان بقى وقول . مطلوب مدير بيع

.

ف سيادته ييجي يشتغل على النظام . ما يجيش يحط نظام

.

والاستشاري يقيمه هوا كمان مع البياعين بشكل دوري

.

الحالة التانية اللي نجيب فيها سنيور . هي حالة ( التعامل مع [#الأزمة](https://www.facebook.com/hashtag/%D8%A7%D9%84%D8%A3%D8%B2%D9%85%D8%A9?__eep__=6&__cft__%5b0%5d=AZVnzGQk7zbfVdlg4QgM3odfJ6k_yKh3zhH0bvGAMYDMvGYeM35h_jsXOPGpJPSdrNlIOkMegOu0UCUPmJ3-Y7MLpbfPGY6Rq2kLZITgNu2pGJTZJduE9bwOLgc7K1tiwFp-722gey13xrkBIOQv9ivZtEofkW0CZIbvBerdk34Nhvnhi1fa2uUcW5-BBRdnnIw&__tn__=*NK-R) بشكل [#مؤقت](https://www.facebook.com/hashtag/%D9%85%D8%A4%D9%82%D8%AA?__eep__=6&__cft__%5b0%5d=AZVnzGQk7zbfVdlg4QgM3odfJ6k_yKh3zhH0bvGAMYDMvGYeM35h_jsXOPGpJPSdrNlIOkMegOu0UCUPmJ3-Y7MLpbfPGY6Rq2kLZITgNu2pGJTZJduE9bwOLgc7K1tiwFp-722gey13xrkBIOQv9ivZtEofkW0CZIbvBerdk34Nhvnhi1fa2uUcW5-BBRdnnIw&__tn__=*NK-R) )

.

يعني مثلا

إحنا اتطلب مننا تصدير منتج ما . وعمرنا ما كان عندنا قسم تصدير

هنا بقول لك ممكن تجيب حد سنيور ينقذ الموقف

.

بشرط

إن الوضع دا يكون ( مؤقت )

.

تخيل إن مريض محتاج يعمل عملية . وما فيش غرفة عمليات متاحة قبل ٣ ايام

ف هنعطيه مسكنات

.

طاب تخيل المريض دا ارتاح على المسكنات . قام مطنش العملية !!

كارثة طبعا

.

أهو دا اللي بيعمله صاحب الشركة اللي يجيب حد سنيور يعدي بيه ظرف طاريء معين

وبعد ما الظرف يعدي . يقوم سايب السنيور دا في مكانه من غير ما يعمل سيستم

هتفضل طول عمرك تحت رحمة السنيور ده

ويوم ما يمشي . هتلاقي نفسك رجعت لنقطة الصفر

.

يبقى الصح . حتى لو هتجيب سنيور مؤقتا . إلا إنك ما تستقرش على الوضع دا

.

السنيور دا بيكون منطقة راحة . كومفورت زون . وتأسيس النظام دا منطقة شغل وتعب وفرهدة ومناهدة . ف ناس كتير بتستسلم لمنطقة الراحة . بينما الحقيقة إن منطقة الراحة دي هي منطقة الشقاء الفعلي

.

من يومين كنت في زيارة لمصنع . المصنع دا بيعمل سيستم

ف أحد المدراء قال لي إحنا دخلنا نفسنا في إرهاق كبير . مصنعنا دا كان ينفع يشتغل بدون سيستم لحد ما حجمه يتضاعف ٣ أو ٤ مرات . وما كناش هنحتاج السيستم إلا وقتها

.

ف قلت له

ويا ترى وقتها هيبقى تأسيس السيستم أصعب . ولا دلوقتي ؟!

ف سكت !!

.

قلت له

وقتها إنتا هتعمل السيستم بدون اختيار

اللي محسسك بالزهق دلوقتي هوا الكومفورت زون

إنتا مرتاح . ف مش ( مضطر ) تعمل سيستم . دا اللي تاعبك . مش السيستم نفسه

.

زي الطالب اللي يحاول يذاكر أول التيرم . بيلاقي المذاكرة بايخة قوي

ليه

لإنه لسه قدامه براح طول التيرم

.

لكن يا ترى إيه الصح . يذاكر في أول التيرم . ولا ليلة الامتحان ؟!

.

عشان كده أنا بفكر في فكرة إني بداية كل شهر أحول أرباح الشهر الماضي لدهب مثلا . وابقى مفلس !

حالة الإفلاس دي هيا أكتر حاجة ممكن تخليك تشتغل !!

.

الإنسان حيوان مفترس . بيكون في أفضل حالاته للصيد . لما يكون في أشد حالات الجوع !!

.

لازم تخرج من الكومفورت زون

.

أخينا بقى اللي جاب سنيور يعديه الأزمة

نسيته ده

هههههههه

.

أخينا دا بنقول له . بعد مرور الأزمة . وبقيت في الكومفورت زون . إعمل السيستم

.

ف دول الحالتين اللي تدخل فيهم سنيور للمنظومة

.

حالة منظومة كبيرة . وفيها سيستم شغال بالفعل . ف السنيور دا هيدخل ك ترس في المنظومة . ترس كبير . بس مش أكتر من ترس

.

أو

يدخل ك حد بيحل أزمة في ظرف طارئ بشكل مؤقت . ونرجع نعمل السيستم

.

[#نصيحة\_من\_خبير](https://www.facebook.com/hashtag/%D9%86%D8%B5%D9%8A%D8%AD%D8%A9_%D9%85%D9%86_%D8%AE%D8%A8%D9%8A%D8%B1?__eep__=6&__cft__%5b0%5d=AZVnzGQk7zbfVdlg4QgM3odfJ6k_yKh3zhH0bvGAMYDMvGYeM35h_jsXOPGpJPSdrNlIOkMegOu0UCUPmJ3-Y7MLpbfPGY6Rq2kLZITgNu2pGJTZJduE9bwOLgc7K1tiwFp-722gey13xrkBIOQv9ivZtEofkW0CZIbvBerdk34Nhvnhi1fa2uUcW5-BBRdnnIw&__tn__=*NK-R)