السلام عليكم  
الله يرحمه والدي لمّا كان بيروي الأرض  
كان بيشغّل موتور المياه علي رأس الأرض  
وينزل يسلّك السكّة للمياه في القناية  
عشان المياه توصل للأرض كلّها  
-  
دلوقتي الحكمة دي  
هيّا اللي بحاول أعلّمها لكلّ الناس في البيزنس  
-  
عندك مصنع  
فكّر تخلّي المصنع ده يشتغل لوحده  
هات له مدير إنتاج  
مهندس يقعد يراقب الإنتاج ويتخانق مع العمّال  
-  
بينما إنتا  
اصحي من النوم الصبح  
خد عربيتك ولفّ علي الموزّعين  
قول لهم إحنا مصنعنا بينتج كذا وكذا   
وممكن نعمل ليكوا منتجات خاصّة بيكوا  
وممكن نعمل ليكوا خصومات علي الكميّات  
-  
إنتا مهمّتك مش رفع المياه من الترعة  
دي مهمّة ماكينة الريّ  
-  
إنتا مهمّتك هيّا تسليك القناية قدّام المياه  
عشان المياه توصل للأرض كلّها