[#نصيحة\_من\_خبير](https://www.facebook.com/hashtag/%D9%86%D8%B5%D9%8A%D8%AD%D8%A9_%D9%85%D9%86_%D8%AE%D8%A8%D9%8A%D8%B1?__eep__=6&__cft__%5b0%5d=AZXXaSyhUDtq9OvZanbeeSA6ZVSiP4Ak8Oq7GbTP1o9Sqs-x0MhK7hDhOGjk51vfQs_XP_71wglD8XD8uoeGD5zTBM23bXbjiJdsHFIzyitWWaMCrxKvS7Dehi4S3RMaCKYjoXAo6JsYHv5UhEQhIHJXJf0S272j50mX7Ws4S_0RC6pSBBqZES8HkKtsd1PsVQQ&__tn__=*NK-R)

-

خلّي اسم شركتك الدوليّة أو العالميّة

أو المصريّة أو العربيّة

أو المصريّة العربيّة أو الدوليّة العالميّة

وبعدين اعمل براندات براحتك بقى

-

براند سما - سها - علا - رشا - مها

أيّ حاجة

بحيث تقدر تنزّل أكتر من براند ما حدّش منهم يقلّ من التاني

براند للأيه كلاس - وبراند للسي كلاس عادي

-

زيّ الضحى مثلا - عندها براند أقلّ اسمه المطبخ

ده أفضل من إنّك تنزّل درجة تانية من الضحى - ده هيقلّ من برستيج البراند الأوّلانيّ إنّه يكون فيه منّه درجات أقلّ

-

لكن ما زال المستهلك - أو المستهلكة الدؤرمة - ممكن تبصّ على ضهر كيس المطبخ - تلاقي مكتوب ( إنتاج وتعبئة شركة الضحى !! )

بالمناسبة ده إلزاميّ من المواصفة القياسيّة لأغلفة الموادّ الغذائيّة إنّك تكتب اسم الشركة المنتجة - ده من حقّ المستهلك

-

فلو كانت شركة الضحى اسمها الدوليّة العالميّة

كانت ستّ البيت الدؤرمة دي مش هتعرف العلاقة بين الضحى والمطبخ !!!

-

ده أوّلا

ثانيا بقى

لمّا براند يعمل كارثة ويغور في داهية - عادي - تفضل الشركة الدوليّة العالميّة سمعتها لم تتأثّر

هتبقى سها هيّا اللي وحشة - لكن الدوليّة العالميّة ما حدّش يعرفها أصلا

-

مين يعرف إنّ كريستال الدرة الشقيّة - 2000 سلام وتحيّة - بتعمله شركة اسمها الدوليّة العالميّة

ما حدّش يعرف طبعا

لإنّ الشركة اللي بتعمله ما اسمهاش الدوليّة العالميّة - اسمها آرما - هههههه

-

طيّب مين يعرف إنّ شركة فارم فريتس ( في مصر ) اسمها أصلا الدوليّة

وماما تشويس اسمها العالميّة

دول أسمائهم كده فعلا