[#نصيحة\_من\_خبير](https://www.facebook.com/hashtag/%D9%86%D8%B5%D9%8A%D8%AD%D8%A9_%D9%85%D9%86_%D8%AE%D8%A8%D9%8A%D8%B1?__eep__=6&__cft__%5b0%5d=AZUjGKdVJT3WsPbk3StTp08NQOkCgAjb8JeQk4rAvBTG6LH6JJEUmp-KWqlQIbrF11mBI_L5q7-RPFjkxpA9PbytX2SIebBeTff-iaM5clMWdrZEI-HRXpcTzWaQQZ-Wd9GimpzT2chElYY4x45eVXWXs8CNoOa8epuyPVDRLHd_mYhwoELDQgB_xnzWqiyaol8&__tn__=*NK-R)

-

[#طريقة\_الساندوتش](https://www.facebook.com/hashtag/%D8%B7%D8%B1%D9%8A%D9%82%D8%A9_%D8%A7%D9%84%D8%B3%D8%A7%D9%86%D8%AF%D9%88%D8%AA%D8%B4?__eep__=6&__cft__%5b0%5d=AZUjGKdVJT3WsPbk3StTp08NQOkCgAjb8JeQk4rAvBTG6LH6JJEUmp-KWqlQIbrF11mBI_L5q7-RPFjkxpA9PbytX2SIebBeTff-iaM5clMWdrZEI-HRXpcTzWaQQZ-Wd9GimpzT2chElYY4x45eVXWXs8CNoOa8epuyPVDRLHd_mYhwoELDQgB_xnzWqiyaol8&__tn__=*NK-R)

[#تحويل\_النصح\_لسؤال](https://www.facebook.com/hashtag/%D8%AA%D8%AD%D9%88%D9%8A%D9%84_%D8%A7%D9%84%D9%86%D8%B5%D8%AD_%D9%84%D8%B3%D8%A4%D8%A7%D9%84?__eep__=6&__cft__%5b0%5d=AZUjGKdVJT3WsPbk3StTp08NQOkCgAjb8JeQk4rAvBTG6LH6JJEUmp-KWqlQIbrF11mBI_L5q7-RPFjkxpA9PbytX2SIebBeTff-iaM5clMWdrZEI-HRXpcTzWaQQZ-Wd9GimpzT2chElYY4x45eVXWXs8CNoOa8epuyPVDRLHd_mYhwoELDQgB_xnzWqiyaol8&__tn__=*NK-R)

-

الطريقة المثاليّة لتوجيه نصيحة ( وخصوصا النصائح الجافّة ) لشخص ما - هي طريقة الساندوتش

يعني - بتقول في الأوّل كلام حلو - وفي النصّ النصيحة الجافّة - وفي الآخر كلام حلو

-

بالطريقة دي تقدر توصّل النصيحة الجافّة للطرف الآخر بلطف

ويتقبّلها منّك في البداية - لإنّك بدأت معاه بلطف

ويفضل فاكر لك الخير في النهاية - مش الجفاف - الإنسان بيفتكر آخر لقطة فقط

-

النهارده كنت رايح العاشر من رمضان لعمل لايف مع أ عبد الله ماجد

العربيّة سخنت

ركنت على جنب

نزلت لقيت خرطوم الرادياتير مش مضغوط - باضغط عليه بياخد ويدّي معايا

فقلت كده يبقى فيه خرطوم ضرب من دورة الرادياتير

-

لو العربيّة سخنة وخلاص - هتلاقي الخرطوم مضغوط ومحجّر

-

كلّمت الميكانيكيّ قلت له تيجي تشدّني ولّا أزوّد ميّه وامشي

فقال لي زوّد ميّه وامشي

-

زوّدت ميّه ومشيت - لقيت واحد بيرشّ ميه بخرطوم قدّام المحلّ بتاعه - نزلت مليت منّه كلّ قزايز الميّه اللي معايا

-

تخيّل يا مؤمن ألاقي واحد يقف بعربيته - وينزل يسلّم عليّا - ويقول لي محتاج حاجة يا باشهندس محمود - طب أوصّلك بالعربيّة - طب هات أشيل عنّك القزايز

الشهرة عاوزة منّي إيه بسّ - هههههههههه

-

وبعد كده فضل واقف ما مشيش لحدّ ما انا مشيت !!

الحمد لله

-

كمّلت في طريق الرجوع - وبقيت كلّ 2 أو 3 كيلو أنزل افتح الرادياتير ( والعربيّة دايرة ) وأزوّد لتر ميّه - وامشي

-

عشان تعمل الموضوع ده لازم تعمله والعربيّة دايرة

لو زوّدت ميّه والعربيّة مبطّله - هتنزل الميّه الساقعة تقف جنب بعضها

هتيجي تدوّر العربيّة - فالميّه الساقعة هتدخل فجأة على المحرّك تعمل مشكلة

-

لكن لمّا بتزوّد ميّه والعربييّة دايره - العربيّة بتسحب الميّه الساقعة بالتدريج تلفّفها حولين المحرّك - لإنّ العربيّة دايرة وطرمبة الميّه شغّالة - فالميّه هتسخن بالتدريج بدون ما تعمل صدمة حراريّة للمحرّك

( بسّ طبعا الموضوع ده محتاج خبرة - وإلّا الميّه السخنة هتضرب في وشّك حفظك الله )

-

وبعد كده ببطّل العربيّة عشان أعرف أقفل الرادياتير - وأدوّر وامشي تاني

-

في إحدى هذه المرّات - واحد شافني بعربيته من بعيد - فقام جاي واقف جنبي - وقال لي ( ما تزوّدش ميّه والعربيّة سخنة )

-

وده مدار البوست ده

الطريقة دي في النصح غلط

الطريقة الصحيحة للنصح هي ( طريقة الساندوتش )

-

التصرّف الصحيح هو

بداية لطيفة - نصيحة في المنتصف - نهاية لطيفة

-

يعني التصرّف الصحيح من الأخّ ده كان التالي

-

ينزل يقول لي ( خير - ألف سلامة عليك - أقدر أساعدك في حاجة ؟ )

-

فهقول له ( الله يسلّمك - لا أبدا دي حاجة بسيطة )

-

هنا ندخل على جسم النصيحة - إنّه المفروض يقول لي ( ما تزوّدش ميّه والعربيّة سخنة )

-

لكن !

بردو فيه طريقة ألطف من كده

ألا وهي ( تغليف النصيحة في صورة سؤال )

-

يعني بدل ما يقول لي ( ما تزوّدش ميّه والعربيّة سخنة )

فممكن يقول ( هوّا إيه الأحسن - تزوّد ميّه والعربيّة سخنة - ولّا تنتظر لمّا تبرد ؟ )

-

تحويل النصيحة لسؤال بيحافظ على كبرياء الطرف الآخر - فبيخلّيه هوّا اللي يقول النصيحة لنفسه - فدا بيخفّف من وقع النصيحة الجافّة على النفس

-

المرحلة الثالثة من النصيحة - هي إنّك تقفل النصيحة بلطف تاني

لإنّ النصح نفسه ثقيل على النفس - فلو سبت آخر علاقة بينك وبين المنصوح هي النصيحة - هيفضل فاكر الجزء الجافّ من الحوار

-

نفس الكلام ده بينتقل لتوجيه المدير للموظّف

ممكن حضرتك تقول للموظّف بتاعك ( إنتا قصّرت في نقطة كذا )

-

لكن الأفضل إنّك تستخدم معاه طريقة السندوتش - مع تحويل النصح لسؤال

-

يعني تقول له

-

المرحلة الأولى /

-

إنتا عارف إنّك من الموظّفين المميّزين عندي - وأنا بحبّ اعطي الشغلانات الصعبة ليك تحديدا لإنّي باثق فيك

-

المرحلة الثانية /

بالنسبة للنقطة الفلانيّة - هل كان الافضل نعملها بالطريقة الفلانيّة ( اللي هوّا عملها بيها ) - ولّا بطريقة كذا ( الطريقة المقترحة منّك )

-

دا تحويل النصح لسؤال

وممكن بالمناسبة تلاقيه بيشرح لك توضيح يقنعك إنّ طريقته أفضل !

-

المرحلة الثالثة /

-

تقول له أنا عارف إنّك هتعمل الشغلانة دي على أفضل وجه إن شاء الله

ولو قابلتك أيّ مشاكل عرّفني وأنا هحاول أسهّل لك الأمور

-

وبالتوفيق للجميع لكلّ خير