من طرق التفكير الخاطئة . إنك تفكر تعالج الموظفين بدل ما تستبدلهم

.

فيه حاجة إسمها تدريب . تدريب دي يعني بتكسب الموظف مهارات جديدة محتاج يتعلمها في الشغل

.

لكن ما فيش في الشغل قسم للعلاج

.

للأسف صاحب الشغل أحيانا بيفقد البوصلة

.

بوصلة إننا عاملين شركة وجايبين موظفين عشان نوصل لهدف . مش بنعلمهم لغرض التعليم . وغير المناسب منهم مش دورنا نعالجه

.

الوقت اللي هتاخده في علاج موظف قديم . كنت جبت واحد جديد وعلمته . دا لو كان القديم هيتعالج أصلا

.

الموظف مش إبنك . هل إبنك بياخد منك مرتب !!

هل الموظف هيشيلك في الكبر ويلف بيك ع الدكاترة ؟!

.

ما انتا لما قلت له ( إنتا ابن الشركة )

هوا اعتبر الشركة دي بيت ابوه

تبقى المرقعة بدأت من عندك انتا

.

كتبت نصيحة قبل كده إن أي موظف يعمل حاجة إضافية في الشغل . لازم تكافؤه ماليا

.

مش عشان انتا مدير حنون

ولا حتى من باب العدل

ولكن عشان قدام ما يعتبرش نفسه صاحب فضل على الشركة

.

ودي سنة الرسول صلى الله عليه وسلم . إنه لم يكن يدع لأحد فضل عليه إلا وكافأه به

.

وما لأحد عنده من نعمة تجزى