[#نصيحة\_من\_خبير](https://www.facebook.com/hashtag/%D9%86%D8%B5%D9%8A%D8%AD%D8%A9_%D9%85%D9%86_%D8%AE%D8%A8%D9%8A%D8%B1?__eep__=6&__cft__%5b0%5d=AZV5md_z9vyXj6dwgb408r1tkvAqiwceizvZtn4Fzymi2OPq-Xnkh6NiFIEv2yRzLdjlOzr5p1p5sT8yJ0etxEmhnSLrdcrsX-ZXxyjyCzH0o_n-XTid-DmdSKoKgNTkdRRhqkmm1YlSXK2XyzkJy7iEXKN7VLW8OHwjvCBnwHsnKRUdeSWymYbeYJjv3x40auU&__tn__=*NK-R)

.

ما تشتغلش من الباطن

ولا تدخل حد يشتغل تحتيك من الباطن

.

الناس بتبقى بتتعامل بشكل مباشر وبتحصل مشاكل

هتروح انتا تجيب حد يشتغل تحتك من الباطن ومنتظر ما تحصلش مشاكل !!

.

لو شركة طالبة منك شغلانتين . وانتا متخصص في واحدة منهم . ما تطمعش في التانية وتقول هجيب حد يعملها وأنا هاشرف عليه وبتاع . قال يعني بتحلل الفلوس !!

.

قول للشركة بوضوح . أنا متخصص في كذا . وغير متخصص في كذا . شوفوا حد يعمل النقطة التانية

.

حتى لو الشركة نفسها قالت لك شوف حد تاني يعمل الشغلانة دي من خلالك . إرفض

.

الكلام حلو في الأول . بعد كده الطرفين هيضربوا فيك

.

حتى الشركة اللي قالت لك احنا واثقين فيك دي . وشهم هيقلب

خد حتتك فقط

وربنا يقدرك عليها أصلا !!

إنتا واثق تخلص حتتك أصلا . لما رايح تشيل شيلة جنب شيلتك

.

بس كده الشغلانة هتضيع . الشركة عاوزة تتعامل مع واحد فقط

ما تضيع . يبقى انتا لسه حجمك صغير مش قد الشغلانة دي

.

الشغلانة دي مش رزقك . تبقى ضاعت ازاي !!

.

بلاش طمع . اشتغل على قدك . واكبر واحدة واحدة

.

بس انا اعرف شركات كبيرة بتدخل مقاولين من الباطن عادي

وانتا شركتك كبيرة ؟

إيه !!

.

اللي يمشي على قده . ما حدش قده

والخط المستقيم هو أقصر مسافة بين نقطتين

ورحم الله امرءا عرف قدر نفسه