[#هل\_للأخّ\_العامل\_في\_المشروع\_ميزة\_في\_الميراث](https://www.facebook.com/hashtag/%D9%87%D9%84_%D9%84%D9%84%D8%A3%D8%AE%D9%91_%D8%A7%D9%84%D8%B9%D8%A7%D9%85%D9%84_%D9%81%D9%8A_%D8%A7%D9%84%D9%85%D8%B4%D8%B1%D9%88%D8%B9_%D9%85%D9%8A%D8%B2%D8%A9_%D9%81%D9%8A_%D8%A7%D9%84%D9%85%D9%8A%D8%B1%D8%A7%D8%AB?__eep__=6&__cft__%5b0%5d=AZVATMVSAtvqshe9OR2FnJ1rDp39DS05mt3Bk9gQ8Ez1L2CO7d1YrTUGcQTNnZjff6ozhkjdNxejwOhlGZ7m3QYkT_HHm3fNDpA6wGHBOAfVTXSRWJG7lmyNUu2aa5ycTmFtzWRioDcwADTxqdyyiqDj188xYtAKScgFavX70wlY5Iq06bNsBRw9PRnsGOm6qzCEH5IBxCNWD7IXOl2x0ZcZ&__tn__=*NK-R) ؟!

-

أبّ - عنده ولدين

الولد الأوّل الأبّ طلّعه من المدرسة من صغره - وسحله معاه في شغل الشركة

والأخّ الصغيّر كمّل تعليمه وبقى دكتور وأبوه جوّزه وجاب له عربيّة إلخّ

-

الشركة وصلت من 2 مليون جنيه أوّل ما الأخّ الكبير دخل الشركة - ل 20 مليون جنيه وقت ما الأبّ مات

ف - يا ترى الورث يتوزّع ازّاي ؟!

-

يتوزّع على الأخّين بالتساوي

-

إزّاي - والأخّ الكبير دا كان دراع ابوه اليمين

دا وصّل الشركة من 2 مليون ل 20 مليون

-

الأخّ الكبير عاوز ياخد 10 مليون على جنب الأوّل - حقّ ما ساعد ابوه في تكبير الشركة

وحقّ ما طلع من تعليمه بينما أخوه التاني كمّل تعليمه

وحقّ وحقّ وحقّ

-

مش حقّ ولا حاجة

دا ظلم

الحقّ إنّ الورث يتوزّع على الأخّين بالتساوي

العدل هو ما شرعه الله سبحانه وتعالى - مش اللي انتا تشوفه عدل

-

طيّب

لو الأخّ التاني حاسس إنّه اتظلم

حلو قويّ

يبقى الصحّ إنّه [#في\_حياة\_ابوه](https://www.facebook.com/hashtag/%D9%81%D9%8A_%D8%AD%D9%8A%D8%A7%D8%A9_%D8%A7%D8%A8%D9%88%D9%87?__eep__=6&__cft__%5b0%5d=AZVATMVSAtvqshe9OR2FnJ1rDp39DS05mt3Bk9gQ8Ez1L2CO7d1YrTUGcQTNnZjff6ozhkjdNxejwOhlGZ7m3QYkT_HHm3fNDpA6wGHBOAfVTXSRWJG7lmyNUu2aa5ycTmFtzWRioDcwADTxqdyyiqDj188xYtAKScgFavX70wlY5Iq06bNsBRw9PRnsGOm6qzCEH5IBxCNWD7IXOl2x0ZcZ&__tn__=*NK-R) - يقول له تعالى نعمل شراكة بيني وبينك في الشركة دي

أنا باللي عملته - وانتا بأصل الفلوس وباللي عملته بردو

-

ف هنا الأبّ مثلا هيقول إنّ قيمة اللي عمله الأخّ الأكبر يساوي 4 مليون جنيه مثلا

ف يعمل شركة بينه وبين إبنه الكبير

الأبّ ليه 80 %

والإبن الكبير ليه 20 %

-

ف لمّا الأبّ يموت - كلّ إبن ياخد ال 40 % بتوعه - والإبن الكبير معاه ال 20 % بتوعه ك شريك في الشركة - مش ك وارث يعني

-

بسّ انا مستحيل أقول لابويا تعالى نقسم الشركة وعاوز ادخل شريك و و و

فين صلة الرحم

فين عقوق الوالدين

لااااااااااااااه

حاشا وماشا

-

في الحالة دي الإبن الكبير دا بيكون [#ضلاليّ](https://www.facebook.com/hashtag/%D8%B6%D9%84%D8%A7%D9%84%D9%8A%D9%91?__eep__=6&__cft__%5b0%5d=AZVATMVSAtvqshe9OR2FnJ1rDp39DS05mt3Bk9gQ8Ez1L2CO7d1YrTUGcQTNnZjff6ozhkjdNxejwOhlGZ7m3QYkT_HHm3fNDpA6wGHBOAfVTXSRWJG7lmyNUu2aa5ycTmFtzWRioDcwADTxqdyyiqDj188xYtAKScgFavX70wlY5Iq06bNsBRw9PRnsGOm6qzCEH5IBxCNWD7IXOl2x0ZcZ&__tn__=*NK-R) - وعاوز يسرق اخوه

-

الإبن الكبير عارف إنّه لو تعالى نتحاسب فعلا - مش هتبقى انتا كبّرت الشركة من 2 مليون ل 20 مليون ولا حاجة

مش هيبقى حقّك تقول إنّ ليك 10 مليون على جنب ولا حاجة

-

إنتا عارف إنّ الشركة اللي كانت ب 2 مليون وبقت ب 20 دي - كلّ دا كان بإسم أبوك

-

يعني

لو أبوك جه والشركة قيمتها 2 مليون - وقال لك افتح شركة جنب منّي - ما كنتش هتعرف توصّلها من صفر ل 18 مليون يا روح امّك

إنتا ما زوّدتش 18 مليون على ال 2 مليون

إنتا كلّ اللي زوّدته ممكن يكون 4 مليون بالكتير - دا حقّك

-

ف الأخّ الكبير باعتباره ضلاليّ - بيفضل ساكت - لحدّ ما الأبّ يموت - وبعدين يطلع يقول لك أنا عاوز نصّ الشركة لوحدي ( قبل توزيع الورث ) باعتبار دا حقّي

مش حقّك ولا حاجة

-

وانتا عارف إنّك لو قلت الكلام دا في حياة أبوك - أبوك هيفهّم اخواتك الحقّ إيه - ف بتفضل ساكت لحدّ ما أبوك يموت - وبعدين تستفرد باخواتك الأساتذة وتنصب عليهم - وكلّ ده وانتا كمان بتدّعي إنّك لسّه مظلوم

-

دانا الحقّ كمان كان يبقى ليّا 15 من ال 20 قبل توزيع الورث - بسّ انتا هتسامح - وهتاخد أقلّ من حقّك كمان - بسّ عشان اخواتك وصلة الرحم وبتاع

-

يبقى حقّك لو انتا كنت جدع كده - وقلت لابوك شركتك ب 2 مليون - أنا هحطّ 2 مليون من جيبي قصادهم - وبعدين تشتغلوا مع بعض وتوصّلوا ال 4 مليون دول ل 20 مليون

لكن انتا كنت باديء مع أبوك بقيمة [#صفر](https://www.facebook.com/hashtag/%D8%B5%D9%81%D8%B1?__eep__=6&__cft__%5b0%5d=AZVATMVSAtvqshe9OR2FnJ1rDp39DS05mt3Bk9gQ8Ez1L2CO7d1YrTUGcQTNnZjff6ozhkjdNxejwOhlGZ7m3QYkT_HHm3fNDpA6wGHBOAfVTXSRWJG7lmyNUu2aa5ycTmFtzWRioDcwADTxqdyyiqDj188xYtAKScgFavX70wlY5Iq06bNsBRw9PRnsGOm6qzCEH5IBxCNWD7IXOl2x0ZcZ&__tn__=*NK-R)

زيّك زيّ [#موظّف](https://www.facebook.com/hashtag/%D9%85%D9%88%D8%B8%D9%91%D9%81?__eep__=6&__cft__%5b0%5d=AZVATMVSAtvqshe9OR2FnJ1rDp39DS05mt3Bk9gQ8Ez1L2CO7d1YrTUGcQTNnZjff6ozhkjdNxejwOhlGZ7m3QYkT_HHm3fNDpA6wGHBOAfVTXSRWJG7lmyNUu2aa5ycTmFtzWRioDcwADTxqdyyiqDj188xYtAKScgFavX70wlY5Iq06bNsBRw9PRnsGOm6qzCEH5IBxCNWD7IXOl2x0ZcZ&__tn__=*NK-R)

وإلّا ييجي كلّ موظّف في شركة أبوك يقاسمكم في الورث

-

إنتا ما اتظلمتش ولا حاجة

إنتا أبوك علّمك الصنعة - اللي اخواتك ما اتعلموهاش - ودي قيمة لوحدها بملايين

ليه اخواتك ما بيقولوش إنّهم اتظلموا بإنّهم ما اتعلّموش الصنعة

-

أبوك فتح لك السكّة مع التجّار - قبل ما تروح تبيع للتاجر الفلانيّ أبوك كان بيبقى مكلّمه - مش بشطارتك انتا فتحت المبيعات الجديدة - لو بطولك كده - كنت قعدت تهري ال 10 سنين دول وما عملتش حاجة

-

التجّار خدوا منّك البضاعة - ثقة في أبوك - مش فيك انتا - لو بطولك كده - كنت كمّلت تاجر شنطة - مش رجل أعمال وبيه

-

ف ما تقولش أنا رفعت الشركة من 2 مليون ل 20 مليون - واتزلمت وبتاع

أخوك بقى دكتور - شغلانة تجيب له 50 ألف في الشهر

أبوك عملك تاجر - شغلانة تجيب لك ملايين في الشهر - تبقى اتظلمت ازّاي !!

-

طيّب

إفرض إنّ الأخّ الكبير ده كان [#مستحي](https://www.facebook.com/hashtag/%D9%85%D8%B3%D8%AA%D8%AD%D9%8A?__eep__=6&__cft__%5b0%5d=AZVATMVSAtvqshe9OR2FnJ1rDp39DS05mt3Bk9gQ8Ez1L2CO7d1YrTUGcQTNnZjff6ozhkjdNxejwOhlGZ7m3QYkT_HHm3fNDpA6wGHBOAfVTXSRWJG7lmyNUu2aa5ycTmFtzWRioDcwADTxqdyyiqDj188xYtAKScgFavX70wlY5Iq06bNsBRw9PRnsGOm6qzCEH5IBxCNWD7IXOl2x0ZcZ&__tn__=*NK-R) من أبوه فعلا

يعني فعلا كان ليه حقّ كبير في الشركة - لكن كان مستحي من أبوه

حلو قوي - يستحي من اخواته كمان

-

حضرتك استحيت - الحياء ده له تمن

لكن تستحي - وعاوز تكسب مكسب اللي ما استحاش - عاوز تاخد المكسبين - هههههههه

-

إعرفوا الحقوق والأصول

-

[#نصيحة\_من\_خبير](https://www.facebook.com/hashtag/%D9%86%D8%B5%D9%8A%D8%AD%D8%A9_%D9%85%D9%86_%D8%AE%D8%A8%D9%8A%D8%B1?__eep__=6&__cft__%5b0%5d=AZVATMVSAtvqshe9OR2FnJ1rDp39DS05mt3Bk9gQ8Ez1L2CO7d1YrTUGcQTNnZjff6ozhkjdNxejwOhlGZ7m3QYkT_HHm3fNDpA6wGHBOAfVTXSRWJG7lmyNUu2aa5ycTmFtzWRioDcwADTxqdyyiqDj188xYtAKScgFavX70wlY5Iq06bNsBRw9PRnsGOm6qzCEH5IBxCNWD7IXOl2x0ZcZ&__tn__=*NK-R)