معنى إنّ فرصة اتعرضت عليك - ومش مناسبة ليك

معناها إرميها على طول دراعك

-

بسّ الفرصة ما بتجيش مرّتين

-

ما ده كلام الأغبياء

الفرصة اللي جات - معناها إنّها ممكن تيجي تاني - مش معناها إنّها مش هتيجي تاني

-

يعني !!

لو ملياردير عرض عليك الشراكة - ولقيتها غير مناسبة - ورفضتها

فده معناه إيه ؟!

-

هل معناه إنها مش هتيجي تاني ؟!

مش بقول لك دا كلام الأغبياء

-

هيّا كانت جات أوّلانيّ ازّاي أصلا يا مغفّل ؟!

يعني الملياردير ده عرفك ازّاي عشان يعرض عليك الشراكة ؟!

-

إيه ؟!

يعني عرفك لإنّك قريّب من دايرته

عرفك لإنّ عندك قيمة أغرته كملياردير إنّه يشاركك

-

ولّا هوّا كان عرفك ازّاي ؟!!

صدفة ؟!

-

ولو صدفة - عرض عليك الشراكة ليه ؟!

طمعان ف ال 300 جنيه اللي معاك

-

يبقى قدوم الفرصة في المرّة الأولى - معناه احتماليّة قدومها مرّة تانية

مش خالص معناه إنّها مش هتيجي تاني

-

فما تدبّسش نفسك في العرض الأوّل لإنّك متخيّل إنّه مش هييجي تاني