لو 3 شركاء اتّفقوا في بداية المشروع اتّفاق ظالم لأحد الأطراف

جينا بعد سنة هذا الطرف المظلوم اعترض على هذا الاتّفاق الظالم

نعمل إيه ؟!

نكمّل في الاتّفاق الظالم عادي

وهوّا ده العدل

المسلمون عند شروطهم

-

حضرتك وانتا بتتّفق كان عقلك في راسك

ولو كنت ساذج وانتا بتتّفق - يبقى من الرجولة إنّك تتحمّل نتائج سذاجتك - ما تبقاش ساذج ساعتها وعيّل دلوقتي

-

ما حدّش قال إنّه كلّ ما واحد يحسّ إنّ اتّفاق ظالم ليه يبقى نلغي له الاتّفاق ده عشان ما يتقمصش

حضرتك لو ناوي ما تلتزمش بالاتّفاق يبقى ما تتّفقش من الأوّل

زيّ اللي بياخد بلوكّ على الصفحة وييجي على الواتس يطلب منّي ألغي البلوك !!

ما كان أظرف لينا احنا الاتنين إنّي ما اعملش لحضرتك بلوكّ أصلا طالما هالغيه

وكان أظرف ليكم بردو تشتغلوا بالحبّ من غير اتّفاق - طالما وقت الخلاف كلّ واحد هيقول لك الاتّفاق دا ظالم ليّا تعالوا نلغيه !!!

-

الرسول صلّى الله عليه وسلّم التزم بصلح الحديبية رغم إنّه ( ظاهريّا ) كان ظالم للمسلمين

-

هوّا أساسا معنى وجود اتّفاق - يعني وجود حاجة هتجبرك على حاجة انتا مش حاببها

فمش كلّ ما واحد يكون مش حابب حاجة يقول لك يلّا نفركش الاتّفاق

-

المسلمون عند شروطهم

-

كذلك

لو انا بعت لك حاجة في مجلس - والمجلس اتفضّ - وحضرتك خرجت من المجلس لقيتني بعت لك الحاجة دي بأغلى من سعرها - فمش من حقّك ترجع في البيعة

-

حدّ إتمام البيعة هو انفضاض المجلس

الرسول صلّى الله عليه وسلّم قال ( البيّعان بالخيار ما لم يتفرّقا )

يعني انتا عقلك في راسك واختيارك في إيدك - ما لم يتفرّقا

فلو تفرّقنا - خلاص - البيعة تمّت

-

فطالما المجلس اتفضّ - يبقى أنا بعت وحضرتك اشتريت

حضرتك لو عاوز تسأل وتتطقّس اسأل قبل المجلس براحتك - ما حدّش غاصبك على حاجة

لكن لو البيعة تمّت - تبقى تمّت

-

عاوز تبيع لي تاني الحاجة اللي انا لسّه بايعها لك بسعر جديد ما فيش مانع - لكن دي بيعة تانية غير البيعة الأوّلانيّة - بسعر جديد وبشروط جديدة

-

كذلك - حضرتك اتّفقت اتّفاق وانتا في كامل قواك العقليّة - يبقى تلتزم بيه

ولو مش عاوز تلتزم بيه - يبقى الأطراف التانية تجبرك تلتزم بيه

-

يا إمّا كده - يا إمّا الدنيا هتبقى بظرميط وما فيش حدّ هيلتزم بحاجة