تفريق شرعي دقيق بين حالات

الشراكة

والمضاربة

والتعاون

.

خلينا نتخيل واحد عنده مخزن . وواحد عنده عربية نقل . وسواق

.

صاحب المخزن وصاحب العربية إتفقوا يجيبوا بضاعة ويخزنوها في المخزن . ويوزعوها بالعربية

.

وصاحب العربية إتفق مع السواق إنه يسوق العربية مقابل نصف أجرة العربية

.

جه المخزن سعره زاد

والعربية عملت حادثة

فإيه الحل ؟

.

قبل الحل نشوف نوع العلاقة بين صاحب المخزن وصاحب العربية كانت إيه

.

[#الحالة\_الأولى](https://www.facebook.com/hashtag/%D8%A7%D9%84%D8%AD%D8%A7%D9%84%D8%A9_%D8%A7%D9%84%D8%A3%D9%88%D9%84%D9%89?__eep__=6&__cft__%5b0%5d=AZVqiZQ1V7tack1sRZbFCzAHvJwYPGxgLenGjAvjlYZDVM5xeFu1WKP_UpxQ7A23v5lg6uMXcbopqLnI6L29wEWR3SKzc2N-Rco_Ojr5fyG3vWKaqUSZ5eWiXIRvlM-L9mP9OPbhprq-PM7WFEy0eyUGrIvu2Wc6l42XrkM1zLprGg&__tn__=*NK-R) /

.

لو تعاون

يعني انتا مخزنك هوا مخزنك

وعربيتي هيا عربيتي

واحنا شركاء فقط في راس المال والبضاعة

.

فقبل توزيع ربح البضاعة لازم صاحب المخزن ياخد إيجار المخزن

وصاحب العربية ياخد أجرة العربية

والباقي يتقسم بينهم حسب المتفق عليه في شراكة البضاعة

.

ولو قيمة الأصول زادت أو نقصت

يبقى اللي مخزنه زاد زاد ليه لوحده

واللي عربيته خسرت . خسرت عليه لوحده

.

إحنا شركاء في رأس المال والبضاعة فقط

.

لو البضاعة قيمتها زادت ( مكسب رأسمالي ) . يبقى المكسب ده يتوزع علينا

لكن المخزن . فهو بتاع صاحب المخزن ( خارج الشراكة )

.

[#الحالة\_الثانية](https://www.facebook.com/hashtag/%D8%A7%D9%84%D8%AD%D8%A7%D9%84%D8%A9_%D8%A7%D9%84%D8%AB%D8%A7%D9%86%D9%8A%D8%A9?__eep__=6&__cft__%5b0%5d=AZVqiZQ1V7tack1sRZbFCzAHvJwYPGxgLenGjAvjlYZDVM5xeFu1WKP_UpxQ7A23v5lg6uMXcbopqLnI6L29wEWR3SKzc2N-Rco_Ojr5fyG3vWKaqUSZ5eWiXIRvlM-L9mP9OPbhprq-PM7WFEy0eyUGrIvu2Wc6l42XrkM1zLprGg&__tn__=*NK-R) /

.

لو شراكة

فمن لحظة توقيع عقد الشراكة هتنتقل ملكية المخزن والعربية للشركة

وتبقى الشركة كسبت ربح رأسمالي في المخزن . والشركة خسرت العربية

.

ويبقى كل شريك يغنم من المكسب ككل . ويغرم في الخسارة ككل

.

ما يجيش حد يقول دا مخزني ودي عربيتك

.

بعت أرض لابن عمتي . واشتريت بفلوسها عربية

فابن عمتي لما شاف العربية قال ( يعني دي عربيتي ؟ )

قلت له ( وانتا بتزرع في أرضي )

.

طالما بعت الأرض . ما بقتش أرضك

وطالما دفعت الفلوس . ما بقتش فلوسك

.

وطالما دخلت أصل في شركة . ما بقاش ملكك

.

[#الحالة\_الثالثة](https://www.facebook.com/hashtag/%D8%A7%D9%84%D8%AD%D8%A7%D9%84%D8%A9_%D8%A7%D9%84%D8%AB%D8%A7%D9%84%D8%AB%D8%A9?__eep__=6&__cft__%5b0%5d=AZVqiZQ1V7tack1sRZbFCzAHvJwYPGxgLenGjAvjlYZDVM5xeFu1WKP_UpxQ7A23v5lg6uMXcbopqLnI6L29wEWR3SKzc2N-Rco_Ojr5fyG3vWKaqUSZ5eWiXIRvlM-L9mP9OPbhprq-PM7WFEy0eyUGrIvu2Wc6l42XrkM1zLprGg&__tn__=*NK-R) /

.

المضاربة ( الشراكة بالمجهود )

.

وهي العلاقة بين صاحب العربية . والسواق

.

لو السواق متفق على أجر ثابت

يبقى خلاص . دا مش تبعنا خالص

دا أجير . مش شريك

.

لكن

لو متفق على جزء من الربح

بقى ده إسمه ( مضاربة )

اللي احنا بنسميها حاليا ( الشراكة بالمجهود )

.

فنيجي نفترض إن العربية سعرها زاد

أو عملت حادثة

أو احتاجت صيانة

السواق إيه علاقته ؟!

.

ولا أي علاقة

.

السواق ليه نصف أجر العربية فقط

ما اشتغلتش النهارده . وهوا قعد عطلان جنبها

ياخد إيه ؟

ولا حاجة . لإن ما فيش ربح النهارده

.

إحتاجت صيانة . هل ناخد من ربح النهارده نعمل لها صيانة ؟

لأ

صاحب العربية يصينها على حسابه لوحده

.

المحاسبين هيعترضوا على النقطة دي . كلامهم غلط

.

جينا نبيع العربية . وسعرها كان عالي . كسبت ربح رأسمالي يعني

السواق ليه كام من الربح ده ؟

ولا حاجة

.

مش بتقول متفقين إنه ليه نصف ربح العربية ؟

.

لأ

ليه نصف ربح ( عمل ) العربية

لما العربية تشتغل وتطلع ربح . ياخد نصه

.

طيب السواق عمل حادثة بالعربية

.

نشوف

لو الحادثة خارجة عن إرادة السواق . فصاحب العربية يتحمل الخسارة كاملة

لكن لو الحادثة ناتجة عن إهمال السواق . فمن أتلف شيئا فعليه إصلاحه

.

وفي الحالتين الموضوع مالوش علاقة بالشراكة

يعني حتى لو السواق مش شريك بالمجهود فهينطبق عليه الحالتين

.

طيب صاحب العربية عاوز يمضي السواق على وصل أمانة باستلام العربية

.

الأول نسأل

وصل الأمانة ده معناه فقط إن السواق استلم العربية كأمانة

ولا معناه إن في حالة حدوث خساير في العربية فالسواق يكون ملتزم بتصليحها

.

الحالة الأولى تمام

لكن التانية مخالفة للشرع

.

زي ما هو ما ينفعش واحد يدخل شريك براس المال . ويكتب شريكه وصل أو شيك إنه استلم رأس المال

.

إنتا مش مسلفه الفلوس

إنتوا تعملوا عقد شراكة

.

طيب عاطيه جنيهات وقت ما الدولار كان بكذا

.

الجنيه بجنيه

إنتا مش عاطيه دولارات

.

طيب كنت عاطيه دولارات

.

طيب هوا خد الدولار حوله لجنيهات وانتا عارف . وده لا يعتبر إهمال . فانتوا شغالين حاليا بجنيهات

.

الجنيهات كسبت خسرت . ليك وعليك لوحدك

.

هوا ليه نسبته من الربح

لكن الأصل ( الفلوس ) فمكسبها ليك لوحدك . وخسارتها عليك لوحدك

.

طيب . إحنا في حالة مضاربة . عطيته راس المال . والشركة خسرت رأس المال كله . يبقى إيه الحال

.

الحال إن الخسارة دي كلها على صاحب رأس المال منفردا . طالما ثبت عدم تقصير الشريك بالمجهود

.

عشان كده بنقول ما ينفعش يتكتب شيك أو وصل أمانة . لإنه مش مستلف منك فلوس يشغلها

.

طب أنا خسرت فلوسي . هوا خسر إيه ؟

.

هوا خسر وقته ومجهوده . دا اللي هوا مشارك بيه أصلا . ما لم يحدث تقصير

.

والتقصير ده ما يحددوش إلا خبير

يعني ما يجيش الشريك براس المال من دماغه كده ويقول الطرف التاني مقصر

.

فانتا كمشارك بأصل . الأصل كسب مكسب رأسمالي ( سعره زاد ) . فالربح ده بتاعك لوحدك

الأصل خسر في قيمته . فالخسارة دي عليك لوحدك

.

تقسيم الربح بينك وبين شريكك بالمجهود بيكون على الربح اللي ينتج من تشغيل الأصل فقط

.

وركز

دا في حالة المضاربة ( الشراكة بالمجهود )

.

لكن في حالة الشراكة العادية . إرجع للنقطة التانية في البوست

.

الشراكة لازم تكون إن كل طرف داخل بأصول ( مخزن . سيارة . رأس مال . إلخ )

لكن الشراكة بالمجهود أحكامها أحكام المضاربة

.

طيب أنا شريك بأصل . ومجهود

يعني العربية عربيتي . وأنا هسوق

.

يبقى قلنا مليون مرة تاخد مرتب مقابل مجهودك

ونخصم المرتب من أرباح الشراكة

.

وممكن تاخد عمولة على البيع . أو لأ . حسب الاتفاق . وتتخصم مع المرتب

.

وبعدين نوزع الباقي بينك وبين شريكك في الأصول

.

طيب ومرتبه ده مش يتعارض مع أحكام الشراكة . إن فيه حكم بيمنع ضمان أحد الشركاء لجزء من الربح ؟

.

لأ

.

الممنوع هو ضمان جزء من الربح

.

يعني أدخل معاك شريك . وأقول لك في أي حال من الأحوال أنا آخد ٥٠ ألف كأرباح في الشهر . والباقي يتوزع بنسبة كذا

دا اللي حرام

.

لكن إنك تاخد مرتب . فدا مش مقابل الشراكة . ولكن مقابل شغلك كسواق

.

وربحك من الشراكة قيمته متغيرة حسب الربح الشهر ده كتير أو قليل

النسبة ثابتة . لكن القيمة متغيرة حسب كسبنا كتير أو قليل أو خسرنا

فما تخلطش بين المرتب . وبين اشتراط ضمان قيمة من الربح

.

إقرأ البوست تاني