[#الشريك\_التفصيل](https://www.facebook.com/hashtag/%D8%A7%D9%84%D8%B4%D8%B1%D9%8A%D9%83_%D8%A7%D9%84%D8%AA%D9%81%D8%B5%D9%8A%D9%84?__eep__=6&__cft__%5b0%5d=AZVJM4dYgfWOcNpLtvj96m7VI8i1ylfgaaifHwtfKCYl_KeSfCcQiEjU9dTxGrsmNyKCGOHY8rcpWArx3meeaw5GuKwJ418bc7MhPjTClBFf51AlFe3zWsESsWVID3ZS87I8mGC1PQEBgB5LtSOvP-DPWstLuY8uJUUnzFqVYahUes2-HrGEA8I5CB__RcXm-d0&__tn__=*NK-R)

.

إرفض الشراكة المعروضة على طريقة ( الشريك التفصيل )

.

الشريك التفصيل يعني حد بيكون طالب شريك على مزاجه

.

أنا حاليا محتاج فلوس مثلا . فباطلب شريك ييجي يدفع فلوس . واحدد له هوا يعمل إيه وما يعملش إيه . ولو خالفت الحدود اللي وصفتها لك . هاقلع الجزمة واضربك بالشراب . ومش هجيب لك صندل في العيد . وهقعدك في النوتي كورنر . كفاية مرقعة ممولين بقى

.

الشريك اللي طالب شريك تفصيل ده بيبقى شايف إن الممول مالوش لازمة في الحياة

.

واحدة سألتني مرة إن معاها شريك داخل بالتمويل ( فقط ) . يبقى ياخد نسبة كام من أرباح المشروع

قلت لها ياخد ١٠٠ ٪ . وانتي تاخدي مرتب

.

لاحظ كلمة ( التمويل فقط ) !!

.

الأنكت من كده إن الشريك اللي طالب شريك تفصيل ده . لما بيحقق أرباح من المشروع . بيقول للممول انتا كنت دافع كام . خدهم . ومع السلامة !! إنتا كنت قاعد معانا بتعمل إيه أصلا . إيه الكلاحة والجليطة دي . دا انتا بارد يا أخي

.

وعشان ابقى حقاني . أصل انا راجل كوركتور . هاديك ١٠ ٪ أرباح على أصل فلوسك . إبسط يا عم . إسمك طلع ف المحضر

.

الشراكة لازم تتبنى على التكافؤ . ما ينفعش في الشراكة طرف يحدد للتاني هوا يعمل إيه وما يعملش إيه

.

عادي جدا نحدد أدوار . لكن اللي مش عادي . هوا إن حد هوا اللي يحدد للتاني دوره

.

حتى لو كان فيه فرق في رؤوس الأموال . يعنى ما ينفعش واحد يكون داخل ب ١٠ مليون . والتاني داخل بمليون واحد . فأبو ١٠ مليون يحدد لأبو مليون دوره

.

لو مش محتاج المليون بتاعه ما تشاركوش من الأول . لكن طالما محتاج له . يبقى الشراكة تتبنى على التكافؤ

.

وفي السياق ده . بانصح إنه ما يبقاش شريك مشارك بأكتر من مرة ونصف الشريك التاني . بحيث ما تحصلش عقدة الاستحقاقية دي

.

الشراكة تتبنى على التكافؤ . والأدوار تحدد بالاختيار . مش واحد يحدد للتاني دوره . وبعد كده كل واحد يلتزم بدوره

.

ولو طالبتك بالالتزام بدورك بعد كده . أبقى بطالبك بما ألزمت أنت به نفسك . مش بالدور اللي أنا رسمتهولك

.

يعني ممكن واحد يدخل كممول فعلا . هوا عاوز كده . ونتفق إنه مالوش تدخل في الإدارة

بعد كده لو لقيته بيتدخل في الإدارة من حقي أمنعه . لإن وجوده كممول فقط كان اختياره من الأول

.

فلو لقيت حد بيعرض عليك شراكة . وفي نفس العرض لقيته راسم لك حدود دورك في الشراكة دي . إرفض فورا جزيلا

.

سؤال الحلقة /

.

إيه هيا الكلمة اللي تخلي الرسالة اللي في صورة البوست تصنف ك ( طلب شريك تفصيل )

.

[#نصيحة\_من\_خبير](https://www.facebook.com/hashtag/%D9%86%D8%B5%D9%8A%D8%AD%D8%A9_%D9%85%D9%86_%D8%AE%D8%A8%D9%8A%D8%B1?__eep__=6&__cft__%5b0%5d=AZVJM4dYgfWOcNpLtvj96m7VI8i1ylfgaaifHwtfKCYl_KeSfCcQiEjU9dTxGrsmNyKCGOHY8rcpWArx3meeaw5GuKwJ418bc7MhPjTClBFf51AlFe3zWsESsWVID3ZS87I8mGC1PQEBgB5LtSOvP-DPWstLuY8uJUUnzFqVYahUes2-HrGEA8I5CB__RcXm-d0&__tn__=*NK-R)