[#المضاربة\_الإسلامية](https://www.facebook.com/hashtag/%D8%A7%D9%84%D9%85%D8%B6%D8%A7%D8%B1%D8%A8%D8%A9_%D8%A7%D9%84%D8%A5%D8%B3%D9%84%D8%A7%D9%85%D9%8A%D8%A9?__eep__=6&__cft__%5b0%5d=AZUcRt7iCoKZcbqtXaF78HAcN-3mpSBp8Z0n0x21r9xJK2RVYlSHIF2rw_YkipNUF-4RQ5a76gMdULY2JHyC26X-GWapWjzzw2yUl22KFChRIAmuiXxtxtgShGgRA4sMddWXo0pr8Znoaf9HvrMCviVm6BP3mX9yVuy_yuV-gWP1iGJinF05qWuu8iddBhsYQrQ&__tn__=*NK-R)

.

كتبت بوست عن طريقة توزيع الربح بين الشركاء في حالة إن حد منهم بيدير

ف اللي بيدير أنا باحسب له نسبة زيادة في الربح مقابل مجهوده في الإدارة

وأنا بقيم المجهود دا بفلوس . تجنبا لمبالغات المديرين في طلب نسب زيادة عن حقهم نظير الإدارة

.

يعني لو واحد المفروض ياخد ٣ ٪ مثلا زيادة مقابل الإدارة . تلاقيه طالب ٣٠ !!

عشان كده بقدر للمدير إدارته دي بقيمة فلوس

.

ومن هنا جات مغالطة إن حد بيسأل . الفلوس اللي حسبتها للمدير دي . هل تزود راس ماله في الشركة ؟!

.

يعني أنا قدرت مثلا إن المدير ده هزود له مليون جنيه مقابل مجهوده في الإدارة طول السنة . هل دا يساوي إن المدير حط مليون جنيه في خزنة الشركة وزود راس ماله ؟!

.

والإجابة . قطعا . لأ

.

نسب الملكية تظل زي ما هيا . مبنية على المساهمات المادية

.

بينما اللي بيتغير نظير إن حد بيدير وحد ما بيديرش . اللي بيتغير في الحالة دي هو . وهو فقط . نسب توزيع الأرباح

.

لكن ((( نسب الملكية ثابتة )))

.

الكلام دا يرجعنا للمفهوم الأصلي للنوع دا من المعاملات

وهو مفهوم إسلامي إسمه [#المضاربة](https://www.facebook.com/hashtag/%D8%A7%D9%84%D9%85%D8%B6%D8%A7%D8%B1%D8%A8%D8%A9?__eep__=6&__cft__%5b0%5d=AZUcRt7iCoKZcbqtXaF78HAcN-3mpSBp8Z0n0x21r9xJK2RVYlSHIF2rw_YkipNUF-4RQ5a76gMdULY2JHyC26X-GWapWjzzw2yUl22KFChRIAmuiXxtxtgShGgRA4sMddWXo0pr8Znoaf9HvrMCviVm6BP3mX9yVuy_yuV-gWP1iGJinF05qWuu8iddBhsYQrQ&__tn__=*NK-R)

.

أقرب حاجة لمفهوم المضاربة حاليا هو ما يسميه الناس [#الشراكة\_بالمجهود](https://www.facebook.com/hashtag/%D8%A7%D9%84%D8%B4%D8%B1%D8%A7%D9%83%D8%A9_%D8%A8%D8%A7%D9%84%D9%85%D8%AC%D9%87%D9%88%D8%AF?__eep__=6&__cft__%5b0%5d=AZUcRt7iCoKZcbqtXaF78HAcN-3mpSBp8Z0n0x21r9xJK2RVYlSHIF2rw_YkipNUF-4RQ5a76gMdULY2JHyC26X-GWapWjzzw2yUl22KFChRIAmuiXxtxtgShGgRA4sMddWXo0pr8Znoaf9HvrMCviVm6BP3mX9yVuy_yuV-gWP1iGJinF05qWuu8iddBhsYQrQ&__tn__=*NK-R)

.

المضاربة حاجة كده زي اللي كانت بين السيدة خديجة رضي الله عنها . وبين الرسول صلى الله عليه وسلم

.

المضاربة يعني

واحد معاه فلوس . فقط . مش هيتدخل في أي إدارة

وواحد هيتاجر في هذه الفلوس . فقط . هيشغلها يعني

.

وآخر المدة هنقعد نشوف كسبنا كام

وهنوزع ( الربح ) بناءا على نسبة متفق عليها

وليكن مثلا الثلثين لصاحب المال . والثلث لصاحب العمل

.

من الربح . فقط

.

لو حددنا [#قيم](https://www.facebook.com/hashtag/%D9%82%D9%8A%D9%85?__eep__=6&__cft__%5b0%5d=AZUcRt7iCoKZcbqtXaF78HAcN-3mpSBp8Z0n0x21r9xJK2RVYlSHIF2rw_YkipNUF-4RQ5a76gMdULY2JHyC26X-GWapWjzzw2yUl22KFChRIAmuiXxtxtgShGgRA4sMddWXo0pr8Znoaf9HvrMCviVm6BP3mX9yVuy_yuV-gWP1iGJinF05qWuu8iddBhsYQrQ&__tn__=*NK-R) للأرباح . تصبح المضاربة [#فاسدة](https://www.facebook.com/hashtag/%D9%81%D8%A7%D8%B3%D8%AF%D8%A9?__eep__=6&__cft__%5b0%5d=AZUcRt7iCoKZcbqtXaF78HAcN-3mpSBp8Z0n0x21r9xJK2RVYlSHIF2rw_YkipNUF-4RQ5a76gMdULY2JHyC26X-GWapWjzzw2yUl22KFChRIAmuiXxtxtgShGgRA4sMddWXo0pr8Znoaf9HvrMCviVm6BP3mX9yVuy_yuV-gWP1iGJinF05qWuu8iddBhsYQrQ&__tn__=*NK-R)

.

بينما

يظل المال ( كاملا ) مملوكا لصاحبه . فقط

.

والمال دا يشمل حتى العلامة التجارية للمشروع

.

حتى ( سمعة الشركة ) . هي مملوكة . ومملوكة فقط . للمالك

.

حتى الربح الرأسمالي . يكون لصاحب المال فقط

.

يعني مثلا أنا ضاربت معاك على عربية . وانتا سواق

لو سعر العربية زاد . هل السواق يقول لي فين حقي في زيادة سعر العربية ؟!

لأ طبعا

.

العربية مملوكة لصاحبها فقط

سعرها زاد . لصاحبها

سعرها نقص . على صاحبها

عملت حادثة . على صاحبها

.

لو بعد مدة المضاربة لا كسبنا ولا خسرنا . ف صاحب المال يحتفظ بماله فقط . وصاحب العمل يبقى خسر مجهوده طول فترة المضاربة . وصاحب المال بردو خسر عطلة فلوسه بدون تحقيق ربح

.

لو خسرنا من راس المال . ف الخسارة على صاحب راس المال فقط

.

والمضاربة لا يجوز فيها فرض راتب لصاحب العمل

صاحب العمل يشتغل طول فترة المضاربة بدون راتب . وياخد نسبته من الربح لما المضاربة تخلص

.

لكن ما ياخدش راتب . ولا حتى جزء من راتب تحت الحساب خلال فترة المضاربة

لإن المضاربة ممكن تخلص بدون ربح خالص . ساعتها هنبقى نقول له رجع الفلوس اللي خدتها تحت الحساب ؟! ما ينفعش طبعا

.

وتشترط المضاربة إن صاحب العمل دا يكون خبير في مجاله . مش أي حد يقول أنا أعرف في كذا يحق له يدخل مضاربة . وإلا نبقى بنضحي بفلوس صاحب المال . ونرجع ندخل في خلافات وصاحب المال يتهم صاحب العمل بالتقصير والإهمال

.

الكلام دا يجاوب على السؤال اللي كان في الأول

.

وهو

هل الشريك اللي في نفس الوقت ممول . ومدير

يعني حاطط راس مال مثلا ٣ مليون

وحسبنا له مجهوده بمليون جنيه

كده راس ماله يبقى ٤ مثلا ؟!

.

لأ

.

هوا نسبته في راس المال ثابتة

لكن . اللي هيختلف هو نسبته في توزيع الأرباح فقط

.

لكن راس المال زي ما هوا

.

وبالتوفيق للجميع لكل خير