[#حساب\_نسب\_أرباح\_الشركاء\_بالإدارة](https://www.facebook.com/hashtag/%D8%AD%D8%B3%D8%A7%D8%A8_%D9%86%D8%B3%D8%A8_%D8%A3%D8%B1%D8%A8%D8%A7%D8%AD_%D8%A7%D9%84%D8%B4%D8%B1%D9%83%D8%A7%D8%A1_%D8%A8%D8%A7%D9%84%D8%A5%D8%AF%D8%A7%D8%B1%D8%A9?__eep__=6&__cft__%5b0%5d=AZXkZJb3yUeUSVWHzQ7zJoVTpFFH2GNrXctMTUfMSZccsYmUj_KRfchGTyfAd-TfEhXK3kAZj3VB5QE-VF1DnKipk3dy6UcECmg17g0xPqVen4tYi8atyayCYcPd_T1Cb9QB6G1rJt12GvU1Lm9c6MaeR8kT1VUSJ03INeyx8t1D1qkycmZolhAUroNXbPzZP0FjERaTs53oiVyo__IJB8L6&__tn__=*NK-R)

-

من أكتر الأسئلة اللي بتجيلي في الاستشارات - السؤال عن كيفيّة حساب نسب أرباح الشركاء بالإدارة

-

يعني

إحنا مجموعة من الشركاء - فينا ناس بتدير - وناس لأ

ف يا ترى الشركاء بالإدارة دول ياخدوا كام ؟!

-

أو تلاقي حدّ بيقول - أنا مموّل في مشروع - ومعايا مدير - بسّ المدير ده مش بياخد راتب - هوّا بياخد مثلا 30 % من صافي ربح الشركة - هل دا صحّ ؟!

-

ف أنا عندي طريقة بعرضها على الشركاء - والحمد لله بتلاقي قبول عندهم

-

لإنّها ببساطة بتحوّل قيم مجهود الشركاء بالإدارة دول لقيم حقيقيّة - أرقام ملموسة

ف بيبان هنا النسب اللي بياخدوها دلوقتي كتير ولّا قليّل

وبتوضّح طبعا النسب الصحيحة المفروض تكون كام

-

وخلّيني أضرب مثال بشركة فيها 4 شركاء

محمّد ومحمود وأحمد وحسن

المساهمات الماليّة للشركاء دول هيّا 3 و 4 و 5 و 4 مليون جنيه على التوالي

-

بينما - محمّد مدير الشركة

محمود مدير التسويق

أحمد مدير الحسابات

حسن ما بيشتغلش في الشركة خالص - هو مموّل فقط

-

وهضيف عليهم عمرو - وهو موظّف اقترح ما ياخدش راتبه - ويسيب راتبه يعمل في الشركة لمدّة سنة باعتباره مساهمة منّه في راس مال الشركة العامل - وياخد ربحه على راتبه اللي سابه ده آخر السنة

-

لو حسبنا نسب مساهمة كلّ واحد من ال 4 في راس المال

يعني هنقسم مساهمة كلّ واحد منهم على مجموع راس المال اللي هوّا 16 مليون

ف النسب هتكون

19 و 25 و 31 و 25 على التوالي

-

هنشوف راتب المثل لكلّ شريك من ال 4 دول

ف هنلاقي إنّ راتب مدير الشركة اللي زيّ شركتنا دلوقتي مثلا 40 ألف جنيه

مدير التسويق ومدير الحسابات رواتبهم 20 ألف جنيه

وعمرو مثلا كان مدير بيع راتبه بردو ب 20 ألف جنيه

-

أحمد قال أنا عاوز مرتّبي كلّ شهر - مش هادخل معاكم بمساهمة براتبي - أنا عاوز أقبض راتبي عادي

ف قلنا له ماشي - حضرتك هتاخد راتبك كلّ شهر عادي

-

نيجي بقى للناس اللي هتساهم براتبها

-

محمّد - مدير الشركة - راتبه الشهريّ 40 ألف جنيه

يعني - راتبه السنويّ 480 ألف جنيه - يعني حوالي 500 ألف جنيه ( لتسهيل الحسابات )

-

هنا أنا - ((( كمحمود مرزوق يعني - ودا رأيي الشخصيّ - ومن حقّ أيّ حدّ ياخد بيه أو لأ ))) - بقول - هاحسب للموظّف اللي ساب راتبه في الشركة ده [#ضعف](https://www.facebook.com/hashtag/%D8%B6%D8%B9%D9%81?__eep__=6&__cft__%5b0%5d=AZXkZJb3yUeUSVWHzQ7zJoVTpFFH2GNrXctMTUfMSZccsYmUj_KRfchGTyfAd-TfEhXK3kAZj3VB5QE-VF1DnKipk3dy6UcECmg17g0xPqVen4tYi8atyayCYcPd_T1Cb9QB6G1rJt12GvU1Lm9c6MaeR8kT1VUSJ03INeyx8t1D1qkycmZolhAUroNXbPzZP0FjERaTs53oiVyo__IJB8L6&__tn__=*NK-R) راتبه السنويّ

-

ليه ؟!

عشان المخاطرة

-

خلّيني أضرب لك مثال

-

أنا بائع بيض قاعد في السوق - عندي قفصين فيهم بيض

القفص اللي على اليمين بقول لك كلّ البيض اللي فيه سليم

والقفص اللي على الشمال بقول لك نصّ البيض اللي فيه سليم - ونصّه بايظ

والبيضة ( السليمة ) بجنيه

-

ف حضرتك كمشتري لو جيت عطيتني 10 جنيه دلوقتي - وقلت لي هات لي بيض من القفص السليم

ف هاعطيك 10 بيضات - البيضة بجنيه

-

لكن !

لو قلت لي أنا متقبّل المخاطرة - وعاوز آخد بيض من القفص اللي نصّه سليم - يبقى هاعطيك كام بيضة ؟!

طبيعيّ أعطيك 20

-

حضرتك بقى خدت ال 20 بيضة - رجعت البيت - هتلاقي فيهم سليم كام

ممكن 10

ممكن 11

ممكن 9

-

وممكن تلاقيهم كلّهم سلام - إنتا وحظّك

وممكن تلاقيهم كلّهم بايظين - مش من حقّك ترجع تعترض عليّا

-

ف دا معنى إنّي باحسب للموظّف اللي ساب راتبه يعمل في الشركة - باحسب له ( ضعف ) راتبه

لإنّه [#بيخاطر](https://www.facebook.com/hashtag/%D8%A8%D9%8A%D8%AE%D8%A7%D8%B7%D8%B1?__eep__=6&__cft__%5b0%5d=AZXkZJb3yUeUSVWHzQ7zJoVTpFFH2GNrXctMTUfMSZccsYmUj_KRfchGTyfAd-TfEhXK3kAZj3VB5QE-VF1DnKipk3dy6UcECmg17g0xPqVen4tYi8atyayCYcPd_T1Cb9QB6G1rJt12GvU1Lm9c6MaeR8kT1VUSJ03INeyx8t1D1qkycmZolhAUroNXbPzZP0FjERaTs53oiVyo__IJB8L6&__tn__=*NK-R) معايا

-

ممكن آخر السنة الشركة ما تحقّقش أرباح خالص ( كلّ البيض يطلع بايظ )

يبقى أخينا ده ضاع عليه شغل السنة كلّه - وهوّا موافق - مش من حقّه يعترض

-

ف يبقى أنا بردو هكون موافق إنّي أعطيه ضعف الأرباح لو نجحنا - مش هاجي اقول له لأ تاخد على قدّ راتبك فقط

-

زيّ ما لو اللي اشترى البيض لقاهم ال 20 كلّهم سلام - مش من حقّي أقول له رجّعهم لي !! أو حاسبني على تمن 20 بيضة سلام !!

-

عشان كده باحسب له مساهمته ب ( ضعف مجموع راتبه السنويّ )

-

عندنا محمّد - المدير - حسبت له مساهمته بترك راتبه دي كإنّه ضاف مليون جنيه في رأس مال الشركة

-

محمود - حسبت له مساهمته ب نصف مليون جنيه

-

أحمد قرّر يقبض راتبه شهريّا - ف ما حسبتلوش حاجة - حسبت له أصل راس ماله فقط

-

حسن كان مموّل فقط - ف حسبت له أصل راس ماله فقط

-

عمرو كان ليه راتب حوالي 250 ألف جنيه سنويّا - قرّر يساهم بيهم كمساهمة في راس مال الشركة - ف أنا حسبت له مساهمة بنصف مليون جنيه

-

ممكن ألحق على ده بنفس النظريّة واحد عنده مخزن إيجاره 20 ألف جنيه في الشهر مثلا - والأخّ ده حبّ يساهم بالمخزن في الشركة - ف هاحسب له إيجار المخزن ده في السنة ب 500 ألف بردو - لإنّه بيخاطر معايا - وممكن مساهمته دي تضيع عليه كلّ أرباحها آخر السنة عادي

-

كده بقت مساهمات ال 5 أفراد بالتوالي هي

4 و 4.5 و 5 و 4 و 0.5

يعني مجموع المساهمات 18 مليون

-

إقسم مساهمة كلّ واحد على مجموع المساهمات

تطلع النسب على التوالي

22 و 25 و 28 و 22 و 3 %

-

طبعا النسب دي هي نسب تقسيم [#الأرباح](https://www.facebook.com/hashtag/%D8%A7%D9%84%D8%A3%D8%B1%D8%A8%D8%A7%D8%AD?__eep__=6&__cft__%5b0%5d=AZXkZJb3yUeUSVWHzQ7zJoVTpFFH2GNrXctMTUfMSZccsYmUj_KRfchGTyfAd-TfEhXK3kAZj3VB5QE-VF1DnKipk3dy6UcECmg17g0xPqVen4tYi8atyayCYcPd_T1Cb9QB6G1rJt12GvU1Lm9c6MaeR8kT1VUSJ03INeyx8t1D1qkycmZolhAUroNXbPzZP0FjERaTs53oiVyo__IJB8L6&__tn__=*NK-R) فقط

لكن !!

نسب الملكيّة تظلّ كما هي - تظلّ مبنيّة على قيم رأس المال فقط - بدون حساب لقيم المجهودات

-

ف لو الشركة دي

اللي راس مالها 18 مليون

عملت مبيعات في السنة مثلا ب 100 مليون

منهم 20 مليون صافي ربح

-

((( ودي أرقام واقعيّة بالمناسبة - مش مبالغ فيها )))

-

يبقى كده الموظّف الأخير - عمرو - هياخد 3 % من ال 20 مليون - اللي همّا 600 ألف جنيه

بينما هوّا لو كان قبض مرتّبه شهريّ كان جمّع على آخر السنة 240 ألف فقط

-

طبعا الموظّف ده ممكن ييجي في سنة ونكسب 5 مليون فقط

يعني هوّا هيكون ربحه 150 ألف

-

طاب ما ده أقلّ من ال 240 ألف راتبه أصلا !!

-

ما هيّا دي المخاطرة حضرتك

حضرتك عاوز تاخد راتب [#مضمون](https://www.facebook.com/hashtag/%D9%85%D8%B6%D9%85%D9%88%D9%86?__eep__=6&__cft__%5b0%5d=AZXkZJb3yUeUSVWHzQ7zJoVTpFFH2GNrXctMTUfMSZccsYmUj_KRfchGTyfAd-TfEhXK3kAZj3VB5QE-VF1DnKipk3dy6UcECmg17g0xPqVen4tYi8atyayCYcPd_T1Cb9QB6G1rJt12GvU1Lm9c6MaeR8kT1VUSJ03INeyx8t1D1qkycmZolhAUroNXbPzZP0FjERaTs53oiVyo__IJB8L6&__tn__=*NK-R) - خد راتب مضمون ب 240 ألف جنيه

عاوز تخاطر - ف قدّامك تكسب 600 ألف - أو 150 ألف

-

دا معنى المخاطرة

-

قدّامك القفصين - عاوز الراتب المضمون - براحتك - عاوز المخاطرة - براحتك

لكن فيه ناس بتبقى عاوزه [#المخاطرة\_المضمونة](https://www.facebook.com/hashtag/%D8%A7%D9%84%D9%85%D8%AE%D8%A7%D8%B7%D8%B1%D8%A9_%D8%A7%D9%84%D9%85%D8%B6%D9%85%D9%88%D9%86%D8%A9?__eep__=6&__cft__%5b0%5d=AZXkZJb3yUeUSVWHzQ7zJoVTpFFH2GNrXctMTUfMSZccsYmUj_KRfchGTyfAd-TfEhXK3kAZj3VB5QE-VF1DnKipk3dy6UcECmg17g0xPqVen4tYi8atyayCYcPd_T1Cb9QB6G1rJt12GvU1Lm9c6MaeR8kT1VUSJ03INeyx8t1D1qkycmZolhAUroNXbPzZP0FjERaTs53oiVyo__IJB8L6&__tn__=*NK-R) !!

-

لو بصّيت دلوقتي ل محمّد ومحمود مثلا - وعمرو - اللي شغّالين في الإدارة

ممكن تلاقيهم كانوا بياخدوا 30 % مقابل الإدارة - وقبل تقسيم الأرباح ( دي أخطر )

-

بينما

بصّ دلوقتي ((( بطريقتي ))) - هتلاقيه الناس اللي ساهمت بالإدارة ( محمّد ومحمود وعمرو )

أنا حاسب لهم مساهمات بالإدارة ب 2 مليون

-

لو قسمتهم على 18 مليون

يعني الناس دي بقت بتاخد مقابل الإدارة 11 % فقط

-

و 11 % نهائيّين - يعني مش قبل تقسيم الأرباح

-

بينما همّا قبل كده كانوا بياخدوا 30 % في الأوّل مقابل الإدارة - قبل التقسيم

-

واللي يتبقّى يرجعوا ياخدوا فيه حقّهم ك شركاء براس المال بردو - اللي هوّا 7 مليون على 16 - يعني 43 % مضروبة في ال 70 % الباقيين من الأرباح

يعني حوالي 31 %

يعني الناس دي كانت بتاخد 61 من مجموع ربح المشروع !!

-

بينما همّا دلوقتي بطريقتي بياخدوا 22 + 25 + 3 يعني 50 % من ربح المشروع - مش 61

فرق ومغالطة في 11 % !!

دول كتييييير

-

دا تقريبا قدّ حقّهم الحالي أصلا في الربح مقابل الإدارة

يعني ال 11 % بقت 22 %

يعني ربحهم كان [#متضاعف](https://www.facebook.com/hashtag/%D9%85%D8%AA%D8%B6%D8%A7%D8%B9%D9%81?__eep__=6&__cft__%5b0%5d=AZXkZJb3yUeUSVWHzQ7zJoVTpFFH2GNrXctMTUfMSZccsYmUj_KRfchGTyfAd-TfEhXK3kAZj3VB5QE-VF1DnKipk3dy6UcECmg17g0xPqVen4tYi8atyayCYcPd_T1Cb9QB6G1rJt12GvU1Lm9c6MaeR8kT1VUSJ03INeyx8t1D1qkycmZolhAUroNXbPzZP0FjERaTs53oiVyo__IJB8L6&__tn__=*NK-R)

-

ودا العدل فعلا - اللي همّا ال 22 و ال 25 وال 3 % - لإنّي حاسب لهم مساهماتهم الفعليّة

-

بينما همّا قبل كده كانوا بيقولوا 30 % ربح للإدراة كده - بتقدير جزافيّ - تقدير مالوش أساس

-

بتلاقي مثلا مموّل متكفّل تماما بتمويل مشروع ب 4 مليون

ومعاه شريك بالمجهود

-

وتلاقي الشريك بالمجهود دا بياخد 50 % من صافي الربح !!

-

بينما - بطريقتي دي - هاحسب للشريك بالمجهود دا مساهمته السنويّة بمليون جنيه مثلا

يعني راس مال المشروع بقى 5 مليون

إنتا ليك مليون من ال 5 - يعني ليك 20 % من صافي الربح - مش 50 % !!

-

طبعا الشركاء بالمجهود بيكرهوني بسبب الكلام ده

-

وأنا بردو بالمناسبة بشوف الشركاء بالمجهود في معظم الأحوال بشوفهم متجنّيين

-

دا غير إنّي بشوفهم أساسا شركاء بنصف المجهود !!

لإنّهم عادة بتلاقيهم إمّا فاهمين في الفنّيّات فقط - والتسويق صفر

أو فاهمين في البيع فقط - والتصنيع صفر

-

بينما الشريك بالمجهود المفروض إنّه فاهم في التصنيع والبيع - دا معنى المجهود

والمموّل شريك بالفلوس - مش مطلوب منّه غير كده

-

لكن - في الواقع - في معظم الوقت - الشريك بالمجهود ب [#يدّعي](https://www.facebook.com/hashtag/%D9%8A%D8%AF%D9%91%D8%B9%D9%8A?__eep__=6&__cft__%5b0%5d=AZXkZJb3yUeUSVWHzQ7zJoVTpFFH2GNrXctMTUfMSZccsYmUj_KRfchGTyfAd-TfEhXK3kAZj3VB5QE-VF1DnKipk3dy6UcECmg17g0xPqVen4tYi8atyayCYcPd_T1Cb9QB6G1rJt12GvU1Lm9c6MaeR8kT1VUSJ03INeyx8t1D1qkycmZolhAUroNXbPzZP0FjERaTs53oiVyo__IJB8L6&__tn__=*NK-R) معرفته بالجانبين - الفنّيّ والتسويقيّ

بينما هوّا فاهم في جانب واحد فقط منهم - دا لو كان فاهم فيه كمان !!

ولو عرف المموّل يقيّمه - ما هتقيّمه ازّاي وهوّا اللي المفروض فاهم في الفنّيّات والبيع ؟!

-

عشان كده بسمّيه شريك ب [#نصف\_المجهود](https://www.facebook.com/hashtag/%D9%86%D8%B5%D9%81_%D8%A7%D9%84%D9%85%D8%AC%D9%87%D9%88%D8%AF?__eep__=6&__cft__%5b0%5d=AZXkZJb3yUeUSVWHzQ7zJoVTpFFH2GNrXctMTUfMSZccsYmUj_KRfchGTyfAd-TfEhXK3kAZj3VB5QE-VF1DnKipk3dy6UcECmg17g0xPqVen4tYi8atyayCYcPd_T1Cb9QB6G1rJt12GvU1Lm9c6MaeR8kT1VUSJ03INeyx8t1D1qkycmZolhAUroNXbPzZP0FjERaTs53oiVyo__IJB8L6&__tn__=*NK-R)

-

وعشان كده بقول لك إنّي بشوف الشريك بالمجهود في معظم الحالات متجنّي

-

بينما الطريقة بتاعتي دي بتمنع التجنّي

-

الطريقة دي بردو بتسهّل علينا إنّه لو موظّف من الشركاء دول حبّ يسيب وظيفته - عادي جدّا

-

يعني محمود كان مدير تسويق - عاوز يسيب الوظيفة - عادي جدّا - هنجيب مدير تسويق بدالك ياخد 20 ألف - وانتا كمحمود هنلغي لك مساهمتك اللي بنصف مليون في رأس المال

-

محمود لو السنة اللي بعدها السوق اتغيّر ومدير التسويق بقى بياخد 30 ألف

يبقى هنحسب له 30 \* 12 = 360

يعني هنحسب له مساهمة في راس المال بحوالي 700 ألف بدل 500

-

ما انا بردو بقول إنّ النسب دي تتحسب [#سنة\_بسنة](https://www.facebook.com/hashtag/%D8%B3%D9%86%D8%A9_%D8%A8%D8%B3%D9%86%D8%A9?__eep__=6&__cft__%5b0%5d=AZXkZJb3yUeUSVWHzQ7zJoVTpFFH2GNrXctMTUfMSZccsYmUj_KRfchGTyfAd-TfEhXK3kAZj3VB5QE-VF1DnKipk3dy6UcECmg17g0xPqVen4tYi8atyayCYcPd_T1Cb9QB6G1rJt12GvU1Lm9c6MaeR8kT1VUSJ03INeyx8t1D1qkycmZolhAUroNXbPzZP0FjERaTs53oiVyo__IJB8L6&__tn__=*NK-R)

-

يعني - على رأس كلّ سنة نقعد نتحاسب - ونتّفق على [#المرتّبات\_الجديدة](https://www.facebook.com/hashtag/%D8%A7%D9%84%D9%85%D8%B1%D8%AA%D9%91%D8%A8%D8%A7%D8%AA_%D8%A7%D9%84%D8%AC%D8%AF%D9%8A%D8%AF%D8%A9?__eep__=6&__cft__%5b0%5d=AZXkZJb3yUeUSVWHzQ7zJoVTpFFH2GNrXctMTUfMSZccsYmUj_KRfchGTyfAd-TfEhXK3kAZj3VB5QE-VF1DnKipk3dy6UcECmg17g0xPqVen4tYi8atyayCYcPd_T1Cb9QB6G1rJt12GvU1Lm9c6MaeR8kT1VUSJ03INeyx8t1D1qkycmZolhAUroNXbPzZP0FjERaTs53oiVyo__IJB8L6&__tn__=*NK-R) للسنة الجديدة

-

بينما - اللي بيقول الإدارة ليها 20 أو 30 % - بيثبت على كده على مدار السنوات

-

بينما - الحقيقة إنّ مجهودات المديرين دول بتزيد وتقلّ مع السنين - ف طول الوقت فيه طرف حاسس إنّه مظلوم

-

إمّا مدير حاسس إنّ مرتّبات المثل بتاعتي بتزيد - الناس اللي زيّي في السوق أجورهم بتزيد - وأنا نسبتي ما بتزيدش

-

أو مموّل شايف إنّ المدير ده كان شغّال فعلا في أوّل سنة بحقّ مرتّبه ده - لكن مع مرور السنوات طبيعيّ الدنيا [#بتتسستم](https://www.facebook.com/hashtag/%D8%A8%D8%AA%D8%AA%D8%B3%D8%B3%D8%AA%D9%85?__eep__=6&__cft__%5b0%5d=AZXkZJb3yUeUSVWHzQ7zJoVTpFFH2GNrXctMTUfMSZccsYmUj_KRfchGTyfAd-TfEhXK3kAZj3VB5QE-VF1DnKipk3dy6UcECmg17g0xPqVen4tYi8atyayCYcPd_T1Cb9QB6G1rJt12GvU1Lm9c6MaeR8kT1VUSJ03INeyx8t1D1qkycmZolhAUroNXbPzZP0FjERaTs53oiVyo__IJB8L6&__tn__=*NK-R) - ومجهود المدير [#بيقلّ](https://www.facebook.com/hashtag/%D8%A8%D9%8A%D9%82%D9%84%D9%91?__eep__=6&__cft__%5b0%5d=AZXkZJb3yUeUSVWHzQ7zJoVTpFFH2GNrXctMTUfMSZccsYmUj_KRfchGTyfAd-TfEhXK3kAZj3VB5QE-VF1DnKipk3dy6UcECmg17g0xPqVen4tYi8atyayCYcPd_T1Cb9QB6G1rJt12GvU1Lm9c6MaeR8kT1VUSJ03INeyx8t1D1qkycmZolhAUroNXbPzZP0FjERaTs53oiVyo__IJB8L6&__tn__=*NK-R) - ف المفروض ربحه مقابل الإدارة يقلّ

-

أو أحيانا المدير ده بنجيب له موظّف يشيل جزء من مهامّه - بينما هوّا لسّه بياخد ال 20 أو ال 30 % بتوع الإدارة زيّ ما همّا !!

-

يعني

إحنا بدأنا وهوّا كان مدير وكان بيعمل شغل التسويق والحسابات والبيع - ومدرّس فرنساويّ على ما يجيبوا مدرّس فرنساويّ

ف كان هوّا فعلا مستحقّ ال 30 % مقابل الإدارة

-

دلوقتي إحنا جبنا له مدير تسويق - ومدير حسابات - ومدير بيع - ومدير يزغزغه

الناس دي بتاخد مرتّبات - الشركة اللي بتدفعها - مش هوّا

والناس دي شالت عنّه شغل كتير من شغله - بينما هوّا لسّه بياخد نفس النسبة !!

-

ف أنا بقول نقعد [#على\_رأس\_كلّ\_سنة](https://www.facebook.com/hashtag/%D8%B9%D9%84%D9%89_%D8%B1%D8%A3%D8%B3_%D9%83%D9%84%D9%91_%D8%B3%D9%86%D8%A9?__eep__=6&__cft__%5b0%5d=AZXkZJb3yUeUSVWHzQ7zJoVTpFFH2GNrXctMTUfMSZccsYmUj_KRfchGTyfAd-TfEhXK3kAZj3VB5QE-VF1DnKipk3dy6UcECmg17g0xPqVen4tYi8atyayCYcPd_T1Cb9QB6G1rJt12GvU1Lm9c6MaeR8kT1VUSJ03INeyx8t1D1qkycmZolhAUroNXbPzZP0FjERaTs53oiVyo__IJB8L6&__tn__=*NK-R) - نعيد حساباتنا

واحد مثلا عاوز يضخّ تمويل زيادة - أهلا وسهلا

مدير عاوز يعتذر عن دوره كمدير - أهلا وسهلا

مدير شايف إنّ راتب المثل بتاعه زاد - أهلا وسهلا - نناقشه

مموّل شايف إنّ راتب المدير دا مبالغ فيه وعاوز ينزّله - أهلا وسهلا - نتناقش

-

ونوصل ل [#كلمة\_سواء](https://www.facebook.com/hashtag/%D9%83%D9%84%D9%85%D8%A9_%D8%B3%D9%88%D8%A7%D8%A1?__eep__=6&__cft__%5b0%5d=AZXkZJb3yUeUSVWHzQ7zJoVTpFFH2GNrXctMTUfMSZccsYmUj_KRfchGTyfAd-TfEhXK3kAZj3VB5QE-VF1DnKipk3dy6UcECmg17g0xPqVen4tYi8atyayCYcPd_T1Cb9QB6G1rJt12GvU1Lm9c6MaeR8kT1VUSJ03INeyx8t1D1qkycmZolhAUroNXbPzZP0FjERaTs53oiVyo__IJB8L6&__tn__=*NK-R) - ونبدأ على أساسها السنة الجديدة بنفوس صافية لإنّ كلّ واحد واخد حقّه

لا أكتر - ولا أقلّ

-

أخيرا

الطريقة دي هتسهّل علينا ندخّل مموّلين جداد على رأس كلّ سنة

-

لإنّ المموّلين هييجوا يلاقوا المديرين عندنا بياخدوا حقوقهم فقط - مش أكتر من حقوقهم

ف هيكونوا واثقين إنّ أرباحهم على تمويلاتهم هتكون أكثر عدلا

-

مش انا أحطّ معاكم ملايين - والمدير ده ياخد 30 % من ربحها مقابل الولا حاجة !!

-

ما الشركة اللي راس مالها 18 مليون دي - لو دخلها 4 مموّلين كلّ مموّل ب 5 مليون مثلا - ف راس مال الشركة تضاعف - المدير مجهوده مش هيتضاعف

-

مجهود إدارة شركة ب 40 مليون - مش ضعف مجهود إدارة شركة ب 20 مليون - تقريبا هيبقى هوّا هوّا مع زيادة بسيطة - مش الضعف

-

ف المدير ده هيزيد له قيمة من قيمة ربحه فعلا - نظير زيادة أرباح الشركة أصلا بعد زيادة رأس مالها - لكنّه هياخد من الزياده دي [#حقّه\_فقط](https://www.facebook.com/hashtag/%D8%AD%D9%82%D9%91%D9%87_%D9%81%D9%82%D8%B7?__eep__=6&__cft__%5b0%5d=AZXkZJb3yUeUSVWHzQ7zJoVTpFFH2GNrXctMTUfMSZccsYmUj_KRfchGTyfAd-TfEhXK3kAZj3VB5QE-VF1DnKipk3dy6UcECmg17g0xPqVen4tYi8atyayCYcPd_T1Cb9QB6G1rJt12GvU1Lm9c6MaeR8kT1VUSJ03INeyx8t1D1qkycmZolhAUroNXbPzZP0FjERaTs53oiVyo__IJB8L6&__tn__=*NK-R)

-

أخيرا

بكرّر إنّ دا [#اقتراحي\_الخاص](https://www.facebook.com/hashtag/%D8%A7%D9%82%D8%AA%D8%B1%D8%A7%D8%AD%D9%8A_%D8%A7%D9%84%D8%AE%D8%A7%D8%B5?__eep__=6&__cft__%5b0%5d=AZXkZJb3yUeUSVWHzQ7zJoVTpFFH2GNrXctMTUfMSZccsYmUj_KRfchGTyfAd-TfEhXK3kAZj3VB5QE-VF1DnKipk3dy6UcECmg17g0xPqVen4tYi8atyayCYcPd_T1Cb9QB6G1rJt12GvU1Lm9c6MaeR8kT1VUSJ03INeyx8t1D1qkycmZolhAUroNXbPzZP0FjERaTs53oiVyo__IJB8L6&__tn__=*NK-R)

لا بقول إنّه الصواب المطلق

ولا بقول إنّي قرأته في كتاب ف واجبك تلتزم بيه لإنّه ليه مرجعيّة علميّة

-

ولكن بقول إنّ دي الطريقة اللي انا باقترحها لإنّي بشوفها الأقرب للعدل

وبالتوفيق للجميع لكلّ خير

-

[#نصيحة\_من\_خبير](https://www.facebook.com/hashtag/%D9%86%D8%B5%D9%8A%D8%AD%D8%A9_%D9%85%D9%86_%D8%AE%D8%A8%D9%8A%D8%B1?__eep__=6&__cft__%5b0%5d=AZXkZJb3yUeUSVWHzQ7zJoVTpFFH2GNrXctMTUfMSZccsYmUj_KRfchGTyfAd-TfEhXK3kAZj3VB5QE-VF1DnKipk3dy6UcECmg17g0xPqVen4tYi8atyayCYcPd_T1Cb9QB6G1rJt12GvU1Lm9c6MaeR8kT1VUSJ03INeyx8t1D1qkycmZolhAUroNXbPzZP0FjERaTs53oiVyo__IJB8L6&__tn__=*NK-R)