ما هي قيمة [#فكرة\_المشروع](https://www.facebook.com/hashtag/%D9%81%D9%83%D8%B1%D8%A9_%D8%A7%D9%84%D9%85%D8%B4%D8%B1%D9%88%D8%B9?__eep__=6&__cft__%5b0%5d=AZXZ6HtcuneAIqqY-7dSYBiGjvE_hppxOW-6uJ6IkheF_7_SWhzgSKaCfawdFY0hZGVDMQqnPJd4fmdgDvTtAYTpMX--jJIPkTlSJ3kp1RpYIGhRnU179VmudRxDiXNrAjTgGwOh2voASgl-5mmiCGhc8aKWrHgA2Ekbr0W8AphW3g&__tn__=*NK-R) ؟!

.

في بعض الشراكات . بتلاقي الشركاء حاسبين نسبة من الأرباح لفكرة المشروع

لمقترح الفكرة يعني

.

فما هي القيمة العادلة لفكرة المشروع ؟

.

الإجابة /

صفر

في ٩٩ ٪ من الحالات

.

حضرتك عشان تقول إن فكرة المشروع ليها نسبة من الأرباح

يبقى لازم شرطين

.

[#الشرط\_الأول](https://www.facebook.com/hashtag/%D8%A7%D9%84%D8%B4%D8%B1%D8%B7_%D8%A7%D9%84%D8%A3%D9%88%D9%84?__eep__=6&__cft__%5b0%5d=AZXZ6HtcuneAIqqY-7dSYBiGjvE_hppxOW-6uJ6IkheF_7_SWhzgSKaCfawdFY0hZGVDMQqnPJd4fmdgDvTtAYTpMX--jJIPkTlSJ3kp1RpYIGhRnU179VmudRxDiXNrAjTgGwOh2voASgl-5mmiCGhc8aKWrHgA2Ekbr0W8AphW3g&__tn__=*NK-R) /

.

إن فكرة المشروع تكون سببا في ربح المشروع

وده مش متحقق في ٩٩ ٪ من حالات اقتراح أفكار المشاريع

لإنك في ٩٩ ٪ من الحالات هتقترح فكرة مشروع موجود بالفعل

.

واحد اقترح فكرة إننا نعمل مطعم مثلا

هل عملاء المطعم بيدفعوا فلوس مقابل الأكل

ولا مقابل إنكوا جات لكوا فكرة تعملوا مطعم ؟!!

.

العملاء بيدفعوا فلوس مقابل الأكل طبعا

.

يبقى إيه قيمة إن حضرتك اقترحت فكرة مطعم ؟!

ولا حاجة

.

هتقول لي ما هو كده اللي عنده فكرة مش هيقترحها

.

طب ما ما يقترحهاش يا فندم

حضرتك متخيل إننا عمرنا ما شفنا مطاعم ؟!

وهوا بسلامته اللي فتح عينينا على الاستوخراع ده يعني ؟!!

بيطالب بنسبة مقابل إيه ؟!

.

فده أولا . إن الفكرة نفسها تكون جديدة . ففيه فلوس هتتدفع مقابل الفكرة نفسها

.

زي إن حد مثلا اقترح نعمل ملاهي ثلج في مصر

فالناس رايحة في أول يوم وشهر وسنة فقط عشان يشوفوا الاستوخراع الجديد

.

ففيه فلوس هنا بتتدفع من العملاء مقابل الفكرة فعلا

فيبقى مقترح الفكرة ليه حق في نسبة تفضيلية مقابل هذه الفكرة

.

غير كده . تقريبا شبه مستحيل إن حد يقترح فكرة الناس هتدفع فلوس فقط لمجرد تجربتها أو استخدامها

.

العجيب بقى إن حد يقترح فكرة زي دي على صديقه . وعاوز نسبة مقابل الفكرة

إقترح محل ملابس مثلا

فصديقه رفض الشراكة

.

بعدها بفترة صديقه فتح محل ملابس

.

فتلاقي الأول يقول لك . سرق فكرتي !!

.

فكرة إيه اللي سرقها ؟!

هيا الناس قبل كده كانت بتمشي عريانة . وانتا اللي اخترعت فكرة محلات الملابس ؟!!

.

[#الشرط\_الثاني](https://www.facebook.com/hashtag/%D8%A7%D9%84%D8%B4%D8%B1%D8%B7_%D8%A7%D9%84%D8%AB%D8%A7%D9%86%D9%8A?__eep__=6&__cft__%5b0%5d=AZXZ6HtcuneAIqqY-7dSYBiGjvE_hppxOW-6uJ6IkheF_7_SWhzgSKaCfawdFY0hZGVDMQqnPJd4fmdgDvTtAYTpMX--jJIPkTlSJ3kp1RpYIGhRnU179VmudRxDiXNrAjTgGwOh2voASgl-5mmiCGhc8aKWrHgA2Ekbr0W8AphW3g&__tn__=*NK-R) /

.

قدرة الفكرة على الحفاظ على سرها

بحيث تظل تدر ربحا مقابل هذا السر

.

أو قدرة مقترحها على الحفاظ على سر الفكرة

.

يعني

مشروب بيتكلف جنيه

لكن الشريك صاحب الفكرة عنده تركيبة معينة مخلية الناس حابة المشروب ده جدا

فموافقة تشتريه ب ٥ جنيه

.

فهنا الفكرة ذات قيمة فعلا

فيه فلوس بتتدفع مقابل الفكرة دي

.

هنا هيا مش فكرة مصنع مشروبات

هيا فكرة مصنع المشروب ده تحديدا . بالتركيبة دي تحديدا

.

فمن المنطق والعدل إن صاحب الفكرة ياخد نسبة تفضيلية مقابل فكرته

.

لكن

مع الوقت

ناس كتير عملت نفس التركيبة

.

ومع المنافسة

نزل سعر المشروب للسعر الطبيعي لأي مشروب معروف

وما بقاش العملاء بيدفعوا فلوس زيادة مقابل سر الخلطة

.

يبقى حضرتك تظل تاخد نسبة تفضيلية ليه ؟!

.

الحكم يدور مع العلة وجودا وعدما

.

حضرتك كان محكوم لك بربح إضافي . مقابل علة تحقيق ربح إضافي

زال تحقيق الربح الإضافي . يبقى يزول حكم حصولك على ربح إضافي

.

الناس خلاص ما بقيتش مبهورة بملاهي الثلج

فنزل سعر التذكرة للسعر الطبيعي لأي ملاهي

.

يبقى خلاص فكرة حضرتك ما عادتش بتحقق ربح إضافي

يبقى حضرتك تتحاسب بناءا على مساهمتك المادية والمالية فقط في المشروع

وتبقى قيمة فكرتك . صفر