قبل ما اعمل البوست ده

بحثت عن الفيديو بتاعه عشان ما ابقاش بامشي ورا مخادعة الإعلام في اختيار العناوين الصحفية

وكما توقعت

لقيت الصيغة الأكلاشيهية المتكررة اللي بتقول

( الفقير اللي باله مرتاح أسعد من الغني المهموم )

.

يعني يا جماعة ما فيش تجديد ؟!!

.

طيب

حضرتك أستاذ طب نفسي

ما عدتش عليك مغالطة منطقية اسمها مغالطة ((( التأطير ))) ؟!!

.

التأطير هو وضع الأمور داخل إطار

.

كمثال

إنك تضع الغني داخل إطار إنه مهموم

والفقير داخل إطار راحة البال

يبقى مين الأسعد ؟

يبقى الطويل هو الأسعد طبعا

.

يعني يا ماما البنت اللي مش جميلة بتبقى متدينة . والبنت الجميلة لازم تكون قليلة الأدب

ما ينفعش تبقى البنت الجميلة متدينة عادي . ما وردتش في الكود يعني ؟!!

دا بردو تأطير

.

طيب حضرتك تشرب شاي ولا حاجة ساقعة ؟!

دا تأطير

لإن ما فيش بن

فأنا هحط حضرتك داخل إطار

.

ودي شغلانة بتوع المبيعات بقى

بتوع المبيعات يعتبروا من رواد استخدام مغالطة التأطير

١ . حضرتك تحب تشرب حاجة ( مبيعات مبتدأ )

٢ . حضرتك تشرب إيه ( تأطير . لازم تشرب )

٣ . حضرتك تشرب شاي ولا حاجة ساقعة ( تأطير مركب . حضرتك هتشرب على مزاجنا احنا )

.

طبعا بتوع الإعلام . حواة الإعلام . بيتنفسوا المغالطة دي

فتلاقيهم بيقولوا لك . احنا ما ناكلش . ما نشربش . المهم نبني بلدنا

كإن بناء البلد يتضاد مع الأكل والشرب !!!

طب دا احنا حتى نفرهد من الجوع

.

هنبني البلد ازاي من غير ما ناكل . دا الصنايعي اللي بيبلط الشقة لازم يتغدي . عاوزينني ابني بلد كاملة على بطن فاضية !!

فيها إيه لما ابني المنوفية . وبعدين آكل لقمة وابني الدقهلية . وبعدين كباية شاي . وابني أسيوط

.

من دقائق كتبت بوست إنك لو معاك ثمن ماكينة خزانات مياه . هاتها . دا أفضل ما تجيب ١٠ ماكينات جراكن

فطلع لي ضحية من ضحايا مغالطة التأطير يقول لي . بس لو صنعت الجراكن ونجحت في بيعها . أفضل ما اصنع الخزانات وافشل في بيعها

بردو دا حط نفسه في إطار إن الجركن المتدين أفضل من الخزان قليل الأدب !!

للأسف خد بلوك ومش هيلحق يقرأ البوست ده

.

مغالطة التأطير دي احنا غرقانين فيها

بس لما تقع فيها وانتا ما تقصدش

أحسن من لما تاكل وما تبنيش البلد

[#نصيحة\_من\_خبير](https://www.facebook.com/hashtag/%D9%86%D8%B5%D9%8A%D8%AD%D8%A9_%D9%85%D9%86_%D8%AE%D8%A8%D9%8A%D8%B1?__eep__=6&__cft__%5b0%5d=AZUAzJHAgo42wiJfpcg9zKqKsnEH6XDtZIS-hPGv3P5xU7fR1VRDOzmw-dZMSV9fLoTa6sYCCtiRe1YhTHYWjXrLTFs6l-Ce-tHeuiqi8CZrIzREyZ1qisfbh-aYhD1aBi7SHLAtzWy-jLTeBKrbDmArlpAYiBYyHVj2DTXYw7qmHTuY9xqnqmvtF1NPzqIj9x4&__tn__=*NK-R)

-

[#ما\_تسطّحش](https://www.facebook.com/hashtag/%D9%85%D8%A7_%D8%AA%D8%B3%D8%B7%D9%91%D8%AD%D8%B4?__eep__=6&__cft__%5b0%5d=AZUAzJHAgo42wiJfpcg9zKqKsnEH6XDtZIS-hPGv3P5xU7fR1VRDOzmw-dZMSV9fLoTa6sYCCtiRe1YhTHYWjXrLTFs6l-Ce-tHeuiqi8CZrIzREyZ1qisfbh-aYhD1aBi7SHLAtzWy-jLTeBKrbDmArlpAYiBYyHVj2DTXYw7qmHTuY9xqnqmvtF1NPzqIj9x4&__tn__=*NK-R)

-

عاوز اعمل سلسلة عن [#آفات\_التفكير](https://www.facebook.com/hashtag/%D8%A2%D9%81%D8%A7%D8%AA_%D8%A7%D9%84%D8%AA%D9%81%D9%83%D9%8A%D8%B1?__eep__=6&__cft__%5b0%5d=AZUAzJHAgo42wiJfpcg9zKqKsnEH6XDtZIS-hPGv3P5xU7fR1VRDOzmw-dZMSV9fLoTa6sYCCtiRe1YhTHYWjXrLTFs6l-Ce-tHeuiqi8CZrIzREyZ1qisfbh-aYhD1aBi7SHLAtzWy-jLTeBKrbDmArlpAYiBYyHVj2DTXYw7qmHTuY9xqnqmvtF1NPzqIj9x4&__tn__=*NK-R)

أو المايند سيت - أو المينتاليتي

-

للأسف ممكن نقعد نحكي كتير عن نصائح في التصنيع والإدارة والتسويق إلخّ

وفي الآخر النصايح دي ياخدها واحد متشائم مثلا !!!

أو مستهتر !!

أو سطحيّ !

يبقى كإنّ الأرض مطّرت على الصحراء !!!

-

عقول الناس شبه التربة الرمليّة - أو التربة الصخريّة - أو التربة الطينيّة

تربة تاخد الميّه تبلعها وما نستفيدش منها حاجة

وتربة تاخد الميّه ما تستفيدش بيها - لكن تحفظها للمارّة يشربوا منها

وتربة تاخد الميّه تطلّع بيها زرع !!!

-

دي المايند سيت أو العقليّة

-

باكتب البوست ده بسبب بوست سابق كتبت فيه إنّه

( انتبه من المنتجات اللي تسعيرها بيعتمد على التكلفة )

-

فجاءني ردّ بإنّه

( يبقى بلاش نشتغل في المنتجات دي عشان بتخسر !!! )

-

فيلنج لايك

طب ما الدنيا سهلة اهي - أمّال واجعين دماغنا ليه

-

للأسف دي آفة من آفات التفكير - ألا وهي آفة [#التسطيح](https://www.facebook.com/hashtag/%D8%A7%D9%84%D8%AA%D8%B3%D8%B7%D9%8A%D8%AD?__eep__=6&__cft__%5b0%5d=AZUAzJHAgo42wiJfpcg9zKqKsnEH6XDtZIS-hPGv3P5xU7fR1VRDOzmw-dZMSV9fLoTa6sYCCtiRe1YhTHYWjXrLTFs6l-Ce-tHeuiqi8CZrIzREyZ1qisfbh-aYhD1aBi7SHLAtzWy-jLTeBKrbDmArlpAYiBYyHVj2DTXYw7qmHTuY9xqnqmvtF1NPzqIj9x4&__tn__=*NK-R)

يعني طالما المنتج ده بيتسعّر بالتكلفة - يبقى وحش - اللي بعده

-

حدّ بردو من حوالي أسبوع شفت له فيديو بيقول

الشركات الأمريكيّة بتعمل عامود المحرّك على شكل علامة ( + )

والشركات الأوروبيّة بتعمله على شكل علامة ( - )

والصحّ طبعا هو اللي بتعمله الشركات الأوروبيّة

عشان المحرّك يكون اكثر استقرارا

اللي

بعده

-

بسّ كده ؟!

أمّال حضرتك فاكر إيه ؟!!!

هههههههه

-

للأسف التفكير السطحيّ ده هيتتّرجم معاك بعد كده لمشاكل في شغلك

وللأسفين إنّك هتعتبر المشاكل اللي بتحصل لك دي بسبب كذا

بردو

هوّا كذا وخلاص - بنفس السطحيّة

-

للأسف شرحوا للناس إنّ فيه نوعيّات من الشخصيّات بتكون شخصيّات تحليليّة

أيوه أهلا وسهلا - واللي مش تحليليّ ده يموت يعني - ما يتعلّم يحلّل - إنّما العلم بالتعلّم

-

يعني هوّا يقول لنفسه أصل أنا مش شخصيّة تحليليّة - وضميره يبقى ارتاح كده خلاص

ما هيلاقي مشاكل الدنيا كلّها واقعة فوق دماغه

هيّا المشاكل هتلاقيك سطحيّ - فهتصعب عليها يعني - فمش هتجيلك ؟!!!

-

الأدهى من كده إنّ السطحيّة دي بتكون اختياريّة

يعني حضرتك تقدر تحلّل الموضوع - لكن هنفرهد نفسنا ليه ؟!!!

فتقوم رازع أيّ قرار سطحيّ - فتلبس في الحيطة - وبعدين تستغرب ليه حصلت المشكلة

يا ترى دا سوء حظّ - ولّا غباء من الآخرين

-

خلاصة البوست

حضرتك ما عندكش رفاهيّة تكون سطحيّ

فإذا كنت كده - اشتغل على نفسك ودرّب نفسك تستكشف طبقة أعمق من اللي انتا فاهمه عن كلّ حاجة دلوقتي

لو قدرت تحفر الطبقة دي - درّب نفسك تحفر الطبقة اللي تحتها

وافضل احفر كده - الله يعينك

-

العالم يا صديقي لم يعد فيه مساحة كبيرة للبسطاء

الدنيا حرب - وسنة بعد سنة الحرب بتزداد ضراوة

وللأسف في الحرب البقاء للأقوى - الأقوى من حيث كلّ حاجة بقى - بما في ذلك القدرة على التحليل

تبني الاحتمالات الشاذة هو دليل على فساد القلب أو العقل

.

يعني مثلا إن حد يقول

.

ما ممكن نقعد ندرس ونذاكر ونقارن . وفي الآخر نوصل لقرار خطأ

.

أو حد يقول

ما ممكن أعامل العمال بطريقة محترمة وفي الآخر يسيبوني ويمشوا

.

أو حد يقول

ما ممكن نلبس كل مهمات الوقاية الشخصية ونتعور بردو

.

اللي زي دول طلعهم من حياتك

من فترة كتبت بوست عن التأطير

اللي هوّا إنّي أخيّرك بين بديلين

كل بديل فيهم فيه حاجة حلوة وحاجة وحشة

وأتناسي وجود بديل تالت فيه الحاجتين الحلوين مجتمعتين

-

بعد كده كتبت بوست باعترض فيه علي دعوات المدير الكيوت

والموظّف الطيّوب

المدير اللي ماشي يوزّع حبّ ودباديب

والموظّف اللي ماشي يوزّع ورود وقلوب

-

ودعوت في البوست التاني ان كلّ واحد يشوف شغله من غير محن

المدير يشوف شغله ويعطي الناس حقوقها وخلاص

والموظّف يشوف شغله وما يظلمش الشركة ولا يعمل اكتر من واجبه

-

وانا باكتب البوست التاني كنت مستحضر البوست الاول

يعني ايه المانع ان المدير يشوف شغله والموظف يشوف شغله

وبردو نوزّع قلوب ودباديب

ليه بتعمل تأطير ؟!

ليه بتغالط نفسك ؟

-

والإجابة إنّه ما فيش مغالطة ولا حاجة

الموضوع ده للأسف مؤطّر بالفعل

لو حاولت تاخد الحلو من هنا تحطّه ع الحلو من هنا

الدنيا هتبوظ

-

إنتا كمدير لو عملت علاقة شخصيّة بينك وبين الموظّفين

وجه موظّف تراخي أو تكاسل

أو حتّي أهمل وتسبّب في خطأ

هتجازيه إزّاي ؟

-

لو اتنين موظّفين

واحد قديم وواحد جديد

وإنتا كنت عملت علاقة شخصيّة مع الموظّف القديم

هل ده هيأثّر علي العدل في التعامل مع الاتنين الموظّقين بتوعك ؟

أكيد طبعا هيأثّر

-

لو طلبت من موظّف قديم شغل زيادة واعتذر

هل هتزعل منّه

ولا هتتعامل باللايحة

ولا هتعتبر إنّه بناءا علي العشم اللي بينكوا

ما كانش المفروض يعتذر

-

وإنتا كموظّف

لو عملت علاقة شخصيّة بينك وبين المدير

وجات حصلت مشكلة في الشركة

مشكلة ماليّة

ومستحقّاتك اتاخّرت

هل هتتكسف تطلب مرتّبك في وقته

هل هتقول الراجل طول الوقت لطيف معانا

فما يصحّش أضغط عليه في طلب المرتّب ؟

-

لو الموظّف الجديد مش عارف يعمل شغلانة معيّنة

فبسلامته هيروّح

وبسلامتك هتسهر تعملها

هل هتسهر عادي ولا هتكون متضايق

-

وليه ده كلّه

ما كلّ واحد يخلّيه في شغله وخلاص

ويبقي فيه بيننا علاقة عمل جافّة

ساعة الأوفر تايم بكذا

ما فيش شغل تعمله خارج وقت العمل

لو عملت حاجة خارج وقت العمل

بتعامل علي إنّها أوفر تايم

لو حضرتك اخطأت هتتجازي طبقا للايحة

والموضوع لا يحمل أيّ صفة شخصيّة

مش اسمها الأستاذ فلان خصم لي

اسمها اتخصم لي طبقا للايحة

لكن أستاذ فلان ده مش صاحبك ولا عدوّك

عشان يجاملك بمكافئة أو ينتقم منّك بخصم

-

نيجي هنا بقي للتفكير الحدّي

وده مفهوم تاني زيّ التأطير كده

التفكير الحدّي هوّا إنّي لمّا أقول لك كذا مش أبيض

تقوم إنتا تفهم إنّي أقصد إنّه أسود

مع إنّه ما حدّش قال لك كده

ليه بتاخد الأمور لأقصي حدودها

بتاخدها للحدّ - عشان كده بسمّيه التفكير الحدّيّ

-

كمثال

واحد هيقرأ المقال ده

فيفهم إنّي بأدعو المدير يكهرب العمّال

وبادعو الموظّفين يقفشوا ع المدير

لا طبعا

أنا بقول كلّ شئ يمشي طبقا لقواعد

مش طبقا لعشم أو مجاملة

-

حضرتك عاوزني أسهر ماشي

حاضر

بسّ ده يتحسب بأوفر تايم

-

حضرتك عاوز سلفة من الشركة ماشي

حاضر

من عنينا

ليك سلفة لا تتجاوز ثلاثة أضعاف أجرك مثلا

ويتمّ سدادها بخصم ربع مرتّبك مثلا

-

عاوز اجازة تصيّف ماشي

ليك في السنة 10 أيّام أجازة سنويّة

خد خمسة في الصيف وخمسة في الشتاء

خدهم 10 أيّام ورا بعض

براحتك

طبعا الأجازة دي ابقي قابلني لو شفتها في القطاع الخاصّ

هههههههههه

لكن إحنا كنّا بناخد أجازة سنويّة 21 يوم

في إحدي المؤسّسات في الدولة

-

واحد قريبك توفّى - الله يرحمه

ليك طبقا للايحة يوم أجازة للعزاء

ونجيب زمايلك في عربيّة علي حساب الشركة ونيجي نعزّي

وده كلّه طبقا للايحة بردو

مش جدعنة منّا ولا مجاملة

-

رمضان داخل - كلّ سنة وإنتا طيّب

ليك نصف شهر إضافيّ

وليك شنطة رمضان من الشركة

-

المفروض الشركات المحترمة

بتطلّع أربع انصاف شهور للعمّال في السنة

نصف شهر في بداية رمضان

ونصف شهر في عيد الفطر

ونصف شهر في عيد الأضحى

ونصف شهر في دخول المدارس

وأنا أعرف شركة محترمة بتعمل كده

-

قضّيت معانا 10 سنين خدمة

يبقي ليك عمرة

وأنا بردو أعرف إحدي الشركات المحترمة في مصر بتعمل كده

-

شركتنا شركة مساهمة - يبقي فيه نسبة للعمّال من أرباح الشركة

-

أعرف شركة محترمة تالتة عاملة جمعيّة تعاونيّة داخل الشركة

يروح مندوب الشركة يشتري 200 كيلو لحمة جملة

يجيبهم رخاص طبعا

العمّال وهمّا ماشيين ياخدوا اللحمة أرخص من السوق

يجيبوا سمك

مكرونة

وهكذا

-

فده كلّه مش من باب المدير الكيوت ولا الموظّف الجدع

ده كلّه طبقا للايحة

-

طيّب

أيّ لايحة ؟!

مبدئيّا عندنا قانون العمل يعتبر القاعدة العامّة

لو صاحب الشركة عاوز يبحبح الدنيا شويّة براحته

لو مش عاوز يوجع دماغه

يبقي خلّيك ملتزم بقانون العمل وخلاص

-

أذكر مثال عن ميزة إنّك تتجنّب العشم والمجاملة وهاختم بيه

إنّي كنت باتدرّب كاراتيه في أحد النوادي

وكان ليّا صديق مقرّب جدّا

وكنّا إحنا الإتنين أكبر اتنين لعيبة في الفريق

-

صديقي كان مكوّن علاقة قويّة جدّا بينه وبين المدرّب

علاقة أقرب بعلاقة الأبّ والابن

أنا كنت شايف العلاقة دي

لكن كنت حريص ما أعملش لاقة زيّها

-

وبعدين حصل إنّ صديقي ده عاوز يسافر السعوديّة للعمل

الموقف وقتها كان بالنسبة للمدرّب أشبه بإنّ ابنه هيسيبه ويسافر

وقتها تأكّدت إنّ حفاظي علي العلاقة

بدون هذا القدر من التداخل كان صحيحا

من فترة كتبت بوست عن التأطير

اللي هوّا إنّي أخيّرك بين بديلين

كل بديل فيهم فيه حاجة حلوة وحاجة وحشة

وأتناسي وجود بديل تالت فيه الحاجتين الحلوين مجتمعتين

-

بعد كده كتبت بوست باعترض فيه علي دعوات المدير الكيوت

والموظّف الطيّوب

المدير اللي ماشي يوزّع حبّ ودباديب

والموظّف اللي ماشي يوزّع ورود وقلوب

-

ودعوت في البوست التاني ان كلّ واحد يشوف شغله من غير محن

المدير يشوف شغله ويعطي الناس حقوقها وخلاص

والموظّف يشوف شغله وما يظلمش الشركة ولا يعمل اكتر من واجبه

-

وانا باكتب البوست التاني كنت مستحضر البوست الاول

يعني ايه المانع ان المدير يشوف شغله والموظف يشوف شغله

وبردو نوزّع قلوب ودباديب

ليه بتعمل تأطير ؟!

ليه بتغالط نفسك ؟

-

والإجابة إنّه ما فيش مغالطة ولا حاجة

الموضوع ده للأسف مؤطّر بالفعل

لو حاولت تاخد الحلو من هنا تحطّه ع الحلو من هنا

الدنيا هتبوظ

-

إنتا كمدير لو عملت علاقة شخصيّة بينك وبين الموظّفين

وجه موظّف تراخي أو تكاسل

أو حتّي أهمل وتسبّب في خطأ

هتجازيه إزّاي ؟

-

لو اتنين موظّفين

واحد قديم وواحد جديد

وإنتا كنت عملت علاقة شخصيّة مع الموظّف القديم

هل ده هيأثّر علي العدل في التعامل مع الاتنين الموظّقين بتوعك ؟

أكيد طبعا هيأثّر

-

لو طلبت من موظّف قديم شغل زيادة واعتذر

هل هتزعل منّه

ولا هتتعامل باللايحة

ولا هتعتبر إنّه بناءا علي العشم اللي بينكوا

ما كانش المفروض يعتذر

-

وإنتا كموظّف

لو عملت علاقة شخصيّة بينك وبين المدير

وجات حصلت مشكلة في الشركة

مشكلة ماليّة

ومستحقّاتك اتاخّرت

هل هتتكسف تطلب مرتّبك في وقته

هل هتقول الراجل طول الوقت لطيف معانا

فما يصحّش أضغط عليه في طلب المرتّب ؟

-

لو الموظّف الجديد مش عارف يعمل شغلانة معيّنة

فبسلامته هيروّح

وبسلامتك هتسهر تعملها

هل هتسهر عادي ولا هتكون متضايق

-

وليه ده كلّه

ما كلّ واحد يخلّيه في شغله وخلاص

ويبقي فيه بيننا علاقة عمل جافّة

ساعة الأوفر تايم بكذا

ما فيش شغل تعمله خارج وقت العمل

لو عملت حاجة خارج وقت العمل

بتعامل علي إنّها أوفر تايم

لو حضرتك اخطأت هتتجازي طبقا للايحة

والموضوع لا يحمل أيّ صفة شخصيّة

مش اسمها الأستاذ فلان خصم لي

اسمها اتخصم لي طبقا للايحة

لكن أستاذ فلان ده مش صاحبك ولا عدوّك

عشان يجاملك بمكافئة أو ينتقم منّك بخصم

-

نيجي هنا بقي للتفكير الحدّي

وده مفهوم تاني زيّ التأطير كده

التفكير الحدّي هوّا إنّي لمّا أقول لك كذا مش أبيض

تقوم إنتا تفهم إنّي أقصد إنّه أسود

مع إنّه ما حدّش قال لك كده

ليه بتاخد الأمور لأقصي حدودها

بتاخدها للحدّ - عشان كده بسمّيه التفكير الحدّيّ

-

كمثال

واحد هيقرأ المقال ده

فيفهم إنّي بأدعو المدير يكهرب العمّال

وبادعو الموظّفين يقفشوا ع المدير

لا طبعا

أنا بقول كلّ شئ يمشي طبقا لقواعد

مش طبقا لعشم أو مجاملة

-

حضرتك عاوزني أسهر ماشي

حاضر

بسّ ده يتحسب بأوفر تايم

-

حضرتك عاوز سلفة من الشركة ماشي

حاضر

من عنينا

ليك سلفة لا تتجاوز ثلاثة أضعاف أجرك مثلا

ويتمّ سدادها بخصم ربع مرتّبك مثلا

-

عاوز اجازة تصيّف ماشي

ليك في السنة 10 أيّام أجازة سنويّة

خد خمسة في الصيف وخمسة في الشتاء

خدهم 10 أيّام ورا بعض

براحتك

طبعا الأجازة دي ابقي قابلني لو شفتها في القطاع الخاصّ

هههههههههه

لكن إحنا كنّا بناخد أجازة سنويّة 21 يوم

في إحدي المؤسّسات في الدولة

-

واحد قريبك توفّى - الله يرحمه

ليك طبقا للايحة يوم أجازة للعزاء

ونجيب زمايلك في عربيّة علي حساب الشركة ونيجي نعزّي

وده كلّه طبقا للايحة بردو

مش جدعنة منّا ولا مجاملة

-

رمضان داخل - كلّ سنة وإنتا طيّب

ليك نصف شهر إضافيّ

وليك شنطة رمضان من الشركة

-

المفروض الشركات المحترمة

بتطلّع أربع انصاف شهور للعمّال في السنة

نصف شهر في بداية رمضان

ونصف شهر في عيد الفطر

ونصف شهر في عيد الأضحى

ونصف شهر في دخول المدارس

وأنا أعرف شركة محترمة بتعمل كده

-

قضّيت معانا 10 سنين خدمة

يبقي ليك عمرة

وأنا بردو أعرف إحدي الشركات المحترمة في مصر بتعمل كده

-

شركتنا شركة مساهمة - يبقي فيه نسبة للعمّال من أرباح الشركة

-

أعرف شركة محترمة تالتة عاملة جمعيّة تعاونيّة داخل الشركة

يروح مندوب الشركة يشتري 200 كيلو لحمة جملة

يجيبهم رخاص طبعا

العمّال وهمّا ماشيين ياخدوا اللحمة أرخص من السوق

يجيبوا سمك

مكرونة

وهكذا

-

فده كلّه مش من باب المدير الكيوت ولا الموظّف الجدع

ده كلّه طبقا للايحة

-

طيّب

أيّ لايحة ؟!

مبدئيّا عندنا قانون العمل يعتبر القاعدة العامّة

لو صاحب الشركة عاوز يبحبح الدنيا شويّة براحته

لو مش عاوز يوجع دماغه

يبقي خلّيك ملتزم بقانون العمل وخلاص

-

أذكر مثال عن ميزة إنّك تتجنّب العشم والمجاملة وهاختم بيه

إنّي كنت باتدرّب كاراتيه في أحد النوادي

وكان ليّا صديق مقرّب جدّا

وكنّا إحنا الإتنين أكبر اتنين لعيبة في الفريق

-

صديقي كان مكوّن علاقة قويّة جدّا بينه وبين المدرّب

علاقة أقرب بعلاقة الأبّ والابن

أنا كنت شايف العلاقة دي

لكن كنت حريص ما أعملش لاقة زيّها

-

وبعدين حصل إنّ صديقي ده عاوز يسافر السعوديّة للعمل

الموقف وقتها كان بالنسبة للمدرّب أشبه بإنّ ابنه هيسيبه ويسافر

وقتها تأكّدت إنّ حفاظي علي العلاقة

بدون هذا القدر من التداخل كان صحيحا