اتّفقت مع فلان على تصنيع كذا

وفي نصف المدّة - ارتفعت أسعار الخامات

ففلان عاوز يزوّد سعر المنتج

-

شوف حضرتك

لو كنتوا اتّفقتوا على إنّه هيسلّمك منتج - فهوّا يلتزم بالسعر الأوّل

لو كنتوا اتّفقتوا إنّه هيعمل لك شغل - فسعر الخامة هيكون متغيّر - وحضرتك اللي هتتحمّل الفرق

-

يعني مثلا - اتّفقت مع فلان يعمل لك منتجات بلاستيك - دوارق مثلا - 10 آلاف دورق

لو اتّفقتوا إنّك تستلم 10 آلاف دورق - يبقى الالتزام يكون بالسعر الأوّل - والمصنّع يتحمّل فرق سعر الخامات

-

لكن

لو اتّفقتوا إنّك هتجيب له خام يصنّع لك بيه الدوارق - فزيادة سعر الخام تكون على حضرتك

-

طيّب افرض سعر الكهرباء زاد ؟!

في الحالة دي يتحمّله المصنّع - لإنّه اتّفق معاك على مصنعيّة الطنّ - ما اتّفقش معاك إنّك تجيب له الكهرباء يصنّع لك بيها البلاستيك